Dhivehin ge "Masdhalhu Hadhiya" Hama vejje\nދިވެހިންގެ "މަސްދަޅު ހަދިޔާ" ކޮންޓެއިނާ ހަމަވެއްޖެ\n"މަސްދަޅު ހަދިޔާ" ގެ ނަމުގައި ހިންގި ހަރަކާތަށް ލިބުނު މަސްދަޅުތައް --\nސީރިއާގައި ހާލުގައި ޖެހިފައިވާ މުސްލިމުންނަށް އެހީތެރިކަން ފޯރުކޮށްދިނުމުގެ ގޮތުން އިންޓަނޭޝަނަލް އެއިޑް ކެމްޕެއިން (އައިއޭސީ) ގެ "މަސްދަޅު ހަދިޔާ" ހަރަކާތަށް ބޭނުންވާ މިންވަރަށް މަސްދަޅު ލިބިފައިވާ ކަމަށް އައިއޭސީން ބުނެފި އެވެ.\nމިދިޔަ އޮކްޓޫބަރު މަހު ފެށި ކެންޕެއިންގައި އައިއޭސީން ވަނީ ކޮންޓެއިނާއެއްގެ މަސްދަޅު ސީރިއާގެ ރައްޔިތުންނަށް ހަދިޔާ ކުރަން ނިންމާފަ އެވެ. އައިއޭސީން މިއަދު ބުނީ މިމަހުގެ 25 ވަނަ ދުވަހުގެ ނިޔަލަށް 1800 ކޭސް މަސްދަޅު ދިވެހި ދިވެހިންގެ ފަރާތުން ލިބިފައިވާ ކަމަށެވެ. މިއީ 86،400 މަސްދަޅެވެ. ފައިސާގެ ގޮތުންނަމަ މިއީ 1.3 މިލިއަން ރުފިޔާ އެވެ.\nއައިއޭސީން ބުނީ ސީރިއާގެ ރައްޔިތުންނަށް ވެދޭ އެހީއެއްގެ ގޮތުގައި ދިވެހިން ދޭ "މަސްދަޅު ހަދިޔާ" ބަންދުކޮށް އެ ގައުމަށް ފޮނުވުމުގެ މަސައްކަތް ފަށާފައިވާ ކަމަށެވެ. އެ ހަރަކާތުގެ އަމާޒަކީ އަންނަ ފެބްރުއަރީ މަސް ނިމުމުގެ ކުރިން ސީރިއާގެ ރައްޔިތުންނަށް އެހީ ފޯރުކޮށް ދިނުމެވެ. އައިއޭސީން ވަނީ ދިވެހިންގެ ފަރާތުން ލިބުނު އެހީތެރިކަމަށް ޝުކުރު އަދާކޮށްފައެވެ.\nއައިއޭސީން ބުނީ ފިނި މޫސުމަށް ފަލަސްތީނާއި ޔަމަނާއި ރޮހިންޔާ އާއި ބަންގްލަދޭޝް އަދި ސީރިއާއަށް އެހީ ދިނުމުގެ ފުރުސަތު 2020 ވަނަ އަހަރުގެ ޖަނަވަރީ މަހުގެ 15 ވަނަ ދުވަހާ ހަމައަށް ހުޅުވާލާފައިވާ ކަމަށެވެ.


އޭނާގެ މައްޗަށް އެމީހުން ދަނީ ވައްކަމުގެ ތުހުމަތު ކުރަމުން\nއޭނާ އޮތީ ބަރަހަނާ ހާލަތުގައި\n22 ނޮވެންބަރ 2020 | އާދީއްތަ 18:13\nސޯޝަލް މީޑިއާގައި ދަނީ ޒުވާނަކަށް އަނިޔާކުރަމުންދާ ވީޑިއޯ ދައުރުވަމުން\nދޯންޏެއްގެ ތެރޭގައި މީހަކަށް އިންޔާކުރި މައްސަލައެއް ފުލުހުން ބަލަން ފަށައިފިއެވެ.\nފުލުހުން ބުނީ މި ހިނގާ ނޮވެމްބަރު މަހުގެ 19 ވަނަ ދުވަހުގެ 7:12 ހާއިރު ކަންނެލި ޖެޓީގައި އޮތް ދޯންޏަކަށް މީހަކު އެރި ކަމަށް ބުނެ އެ މީހާއަށް އަނިޔާކުރި މައްސަލައެއް ފުލުހުން ތަހުޤީގު ކުރަމުންދާ ކަމަށެވެ. މިކަމާއި ގުޅޭ އިތުރު މައުލޫމާތެެއް ފުލުހުން ހާމައެއް ނުކުރެއެވެ.\nދޯންޏެއްގެ ތެރޭގައި މީހަކަށް އަނިޔާ ކުރަމުންދާ ވީޑިއޯއެއް ސޯޝަލް މީޑިއާގައި ދަނީ ދައުރުވަމުންނެވެ.\nއެއް މިނެޓްގެ މި ވީޑީއޯއިން ފެންނަ ގޮތުގައި ދިހަ ވަރަކަށް މީހުންވެގެން ޒުވާނެއްގެ އަތްފައި ބަނދެ ކަންނެލި ދޯންޏެއްގެ ތައްޓު މައްޗަށް ވައްޓާލާ އަނިޔާކުރަމުންދާ މަންޒަރު ފެނިގެން ދެއެވެ. ވީޑިއޯގައި އޭނާ ފެނިގެން ދަނީ ބަރަހަނާ ހާލުގައެވެ.\nއެއް ބަޔަކު އޭނާގެ ގައިގައި ކޮޅުފައިންތެޅިއިރު އަނެއް ބަޔަކު ދަގަނޑުބުރިއާއި ލަޓިބުރިން ވެސް ތަޅާ މަންޒަރު ވީޑިއޯއިން ފެނިގެންދެއެވެ. ވީޑިއޯއިން އޭނާގެ ހަށިގަނޑުގެ އެކި ތަންތަނުން އަނިޔާގެ ނިޝާންތައް ފެނިގެންދެއެވެ.\nއަނިޔާ ކުރަމުން ދިޔަ މީހުން މީހުން އޭނާގެ މައްޗަށް 5000 ރުފިޔާ އާއި ފޯނެއް ވަގަށް ނެގި ކަމުގެ ތުހުމަތުކޮށް އެތަކެތި ކޮބައިތޯ ސުވާލު ކުރަމުންދެއެވެ. ވީޑިއޯގައި އޭނާ ދަނީ އެތަކެތި ނުނަގާ ކަމަށް ބުނަމުންނެވެ.\nމި ވީޑިއޯ އާންމު ވުމާއި ގުޅިގެން ސޯޝަލް މީޑިއާގައި ގިނަ ބަޔަކު ވަނީ، ވީޑިއޯގައި މީހަކަށް އަނިޔާ ދެމުން ދާތީ އެކަމާއި ނުރުހުން ފާޅުކޮށްފައެވެ.\n22 ނޮވެންބަރ 2020 | އާދީއްތަ 20:20\n، އަހުމަދު ޖ\nތިގޮތަށް ވީޑި އޯގަ މީހުން ގަ އިގަ ބޫޓުންނާ މުގުރުން ތެޅުމުގެ ހުއްދަ ލިބިގެން ވާާ ބަޔަކީ ފުލުހުންނާއި ސިފަ އިން. ދެން އާންމުންނަށް ހު އާދަ އޮންނާނީ ، އާންމުން ޖަޒްބާތަށް އިންތިހާއަށް މައްޗަށް ގޮސްފައިވާ ހިސާބުން


Fan Akaa Eku Negi Photo Gaivaa Goas Kan Enguny Jehigen Ai Dhuvahu Hedhunu\nމާރޗް 23, 2018 61 0\nފޭނަކާ އެކު ނެގި ފޮޓޯގައި ވާ ގޯސް އެނގުނީ ޖެހިގެންއައި ދުވަހު ހެނދުނު\nފޮޓޯގައި އެވާ ފިރިހެން ފިލްމީ ތަރި ދަންނަމުތަ؟ އެޑް އޯނީލް އަކީ ހޮލީވުޑް ފިލްމު އިންޑަސްޓްރީގައި ގިނަ އަހަރުތަކެއް ހޭދަކޮށްފައިވާ ހުނަރުވެރި ފަންނާނެކެވެ. 1987 އިން 1997 އަށް ފޮކްސް ނެޓްވޯރކުން އުފެއްދި މަޝްހޫރު ސިޓްކޮމް ކޮމެޑީ ސިލްސިލާ ‘މެރީޑް ވިތު ޗިލްރެން’ އަދި 2009 ވަނަ އަހަރު އޭބީސީ އިން އުފައްދަން ފެށި މޮކިއުމެންޓްރީ (ޑ އެއް ނޫން، މ) ސިޓްކޮމް ސިލްސިލާ ‘މޮޑާރން ފެމިލީ’ ފަދަ ހެއްވާ މަޖާ ޕްރޮޖެކްޓްތަކުން ލީޑް ސްޓާރެއްގެ ގޮތުގައި ފެނިގެން ގޮސްފައިވާ އެޑް އޯނީލް އަކީ މީހުންގެ ސަމާލުކަން ނުލިބޭގޮތަކަށް އާއްމުންގެ ތެރެއަށް ނުނުކުމެވޭ ފަދަ މަޝްހޫރު މީހެކެވެ.\nއޮޓޯގްރާފްތައް ދިނުމާއި ފޭނުންނާއެކު ފޮޓޯތަކަށް ހުއްޓުމަކީ އޯނީލްއަކަށް އާކަމެއް ނޫނެވެ. ނަމަވެސް މިފަހުން އޭނާގެ ފޭނަކާއެކު ނެގި ފޮޓޯ އަކީ މިހާތަނަށް އޭނާ ފޭނުންނާއެކު ނެގި ފޮޓޯތަކުގެ ތެރެއިން ވަކިން ފާހަގަކޮށްލެވޭ ޚާއްސަ ފޮޓޯއެކެވެ. އެ ފޮޓޯ ވަނީ ޚުދު އޭނާވެސް ހައިރާންކޮށްލައިފި އެވެ. އެކަން ހިނގައިދިޔަގޮތުން މިހާރު އޯނީލް ދެރަވެ ހިތާމަވެސް ކޮށްފާނެއެވެ.\nއޯނީލްގެ އަންހެންދަރިފުޅުވެސް ވަނީ އެފޮޓޯ ފެނުމަށްފަހު އޭނާއަކީ ‘ބީތާއެއް’ ކަމަށް ބުނެފައެވެ.\nބައްޓަން ހެޔޮ ޅަ ރީތި ފޭނެއް އޭނާއާއެކު ފޮޓޯއެއް ނެގުމަށް އައިއިރު އޯނީލްއަށް މިފަހަރު ހުރެވުނީ ލޮސްއޭންޖްލް އިންޓަނޭޝަނަލް އެއާޕޯޓުގައެވެ. މި އަންހެން މީހާ އޯނީލް ފެނުމުން ވަރަށް ބާރަށް އައިސް އޯނީލް ގާތުގައި ފޮޓޯއެއް ނެގިދާނެތޯ އެހިއެވެ. އޯނީލްއަކީ ސާދާ މިޒާޖެއްގެ ތަރިއަކަށް ވުމުން ވަގުތުން އޭނާ އެކަމަށް ރުހުނެވެ. ނަމަވެސް ޖެހިގެން އައި ދުވަހު ހެނދުނު އެފޮޓޯ ޓްވިޓާއިން ފެނުމާ ހަމައަށް އޭނާއަށް ހެދުނު ‘ގޯސް’ އޭނާއަކަށް އިހުސާސެއް ނުކުރެވުނެވެ.\nއޯނީލަށް މިކުރިމަތިވި ލަދުވެތި ވަގުތުކޮޅާމެދު މަޝްހޫރު ޓޯކް ޝޯ ‘ދި އެލެން ޝޯ’ ގައި އެލެން އޭނާއަށް މިކަމާ ގުޅޭގޮތުން ގިނަ ސުވާލުތަކެއް އޮއްސައިލުމާއެކު އޯނީލް ވަނީ އެންމެފަހުން އެކަން ހިނގައިދިޔަ ގޮތް ކިޔައިދީފައެވެ.\nއޯނީލް ލަދުގަންނުވައިލި މިފޮޓޯގެ ޙަޤީގަތް ބަލައިލުމަށް މި ލިންކަށް ފިތާލާށެވެ.


Housing market aa behey dhiraasaa eh HDC/MNU inn hadhanee | Mihaaru\nގޯތިގެދޮރުގެ މާކެޓު ހުރި ގޮތް ބެލުމުގެ ދިރާސާއެއް ހަދަނީ\nގޯތިގެދޮރުގެ މާކެޓު ހުރި ގޮތް ދެނެގަތުމުގެ ދިރާސާއެއް ހެދުމުގެ އެއްބަސްވުމެއްގައި ހައުސިން ޑިވެލޮޕްމަންޓް ކޯޕަރޭޝަން (އެޗްޑީީސީ) އާއި މޯލްޑިވްސް ނެޝަނަލް ޔުނިވާސިޓީ (އެމްއެންޔޫ) އިން މިއަދު ސޮއިކޮށްފި އެވެ.\n"ހައުސިން މާކެޓް ސްޓަޑީ" ހެދުމުގެ އެއްބަސްވުމުގައި އެޗްޑީސީގެ ފަރާތުން ސޮއިކުރެއްވީ އެ ކުންފުނީގެ މެނޭޖިން ޑިރެކްޓަރު ސުހައިލް އަހުމަދެވެ. އެމްއެންޔޫ އިން ސޮއިކުރެއްވީ ވައިސް ޗާންސެލަރު ޑރ. މުހައްމަދު ޝަރީފެވެ.\nއެޗްޑީސީން ނެރުނު ބަޔާނެއްގައި ބުނީ ހައުސިން މާކެޓް ސްޓަޑީގެ އިތުރަށް ވެސް އެހެން ބައެއް ދިރާސާތައް މި އެއްބަސްވުމުގެ ދަށުން ހަދާނެ ކަމަށެވެ. އޭގެ ތެރޭގައި ވިޔަފާރި އާއި ބޯހިޔާވަހިކަމުގެ މައުލޫމާތު ހޯދައި މިކަމަށް މުވައްޒަފުން ތަމްރީނު ކުރުމާއި އެއާ ގުޅުން ހުރި އެކި ދިރާސާތައް ހެދުން ހިމެނެ އެވެ.\nއެއްބަސްވުމުގެ ދަށުން ކުރާނެ ބައެއް ކަންކަން:\n- ގެދޮރު ގަތުމާއި ކުލީގެ މިންގަޑު ކަނޑައެޅުމުގައި ބަލަން ޖެހޭނެ ކަންކަން ދިރާސާ ކުރުން.\n- ފައިނޭންޝަލް ސެކްޓާގައި ލިއުިޑިޓީ ހުރި މިންވަރު ދިރާސާކުރުން.\n- އިމާރާތްކުރަން ބޭނުންވާ ފައިސާ ހޯދުމުގައި ހުރި ދަތިތަކާއި އިމާރާތްކުރާ ފަރާތްތަކަށް ދިމާވާ ގޮންޖެހުންތައް ހޯދައި ދިރާސާކުރުން.\n- ރާއްޖޭގެ ރިއަލް އެސްޓޭޓް ވިޔަފާރީގައި ގާނޫނީ ގޮތުން ދިމާވާ ދަތިތައް ދެނެގަތުން.\n- ސަރުކާރުގެ ބޯހިޔަވާހިކަމުގެ ސިޔާސަތުތައް ކަނޑައެޅުމަށް އިލްމީ ދިރާސާތަކުގެ އަލީގައި ލަފަ އާއި މަޝްވަރާ ދިނުން.\nއެޗްޑީސީން ބުނީ މިފަދަ ދިރާސާތަކަކީ ސްމާޓް ސިޓީ ކޮންސެޕްޓް އިތުރަށް ފުރިހަމަ ކުރުމަށް މިބޭނެ ބާރެއް ކަމަށެވެ.\nހުޅުމާލޭގެ ހައުސިން ޔުނިޓްތަކުގެ ކަންކަން ބަލަހައްޓާ ބެލެނިވެރި ފަރާތް އެޗްޑީސީން ބުނީ ހުޅުމާލެ ތަރައްގީ ކުރުމުގައި އެކުލަވައިލާ ޕްރޮޑަކްޓްތަކަކީ އިލްމީ ހޯދުންތަކުގެ އަލީގައި ކުރާ ކަންކަމަށް ހެދުމަކީ ވަރަށް ބޮޑު އިސްކަމެއް ދޭ ކަމެއް ކަމަށެވެ.\nދިވެހި ގައުމީ ޔުނިވަސިޓީ ބޯހިޔާވަހިކަން އެޗްޑީސީ ރިއަލް އެސްޓޭޓް ވިޔަފާރި ފްލެޓް\n39 ކޮމެންޓް, 33 ރިއެކްޝަންސް\nތިޔަކަހަލަ ރީސާޗް ހަދަން ޑރ. ހަސަން ހަމީދަށް ވުރެ ޑރ. މުއިއްޒު މާމޮޅުވާނޭ!!!\nތިޔަ ދިރާސާގެ ބޭނުމަކީ 7000 ފްލެޓް ހަވާލު ކުރުމުން މާލެއިން ހުސްވާ އަމިއްލަ ވިޔަފާރި ވެރިންގެ އެޕާޓްމަންޓް ތަކަށް ވަންނާނެ ބަޔަކު ނުވެދާނެތީ ސޯޝަލް ހައުސިންގެ އިތުރު ޕްރޮޖެކްޓްތައް ސަރުކާރުން ނުހިންގުމަށް ބަހަނާ ދެއްކުމަށް ކުރާ ދިރާސާއަކަށް ނުހައްދަވާށެވެ. 20 އަހަރު ކުރިން ހަދާ ނިންމާ ނުވަތަ ލިބޭ ކުލިން ލޯނު ދައްކާ ނިންމާފައި ހުރި ޢިމާރާތްތަކުންވެސް2ކޮޓަރި ވިހި ހާސް ރުފިޔާއަށް ދެނީ ހަމަ ލޯނު ދެއްކުމުގެ ނަމުގައެވެ.\n7000 ފްލެޓް ދޫކުރީމަ ގެދޮރު ކުއްޔަށް ދީގެން އަތުންފައިން މަސައްކަތެއް ނުކޮށް ލާހޫރޭ ސިޔާސީ މީހުންނަށް ލިބޭނީ ކިހާވަރެއްގެ ގެއްލުމެއްތޯ ބަލަން ދިރާސާއެއް ހަދަނިއްޔޭ ބުނިއްޔާ މާ ތާހިރުވާނެ!\nމަލްޓި ފެމެލީ ހޯމް\nމަލްޓި-ޖެނެރޭޝަން/މަލްޓި-ފަމިލީހޯމް ތަޢާރަފް ކުރޏްވީ. ދެކޮޓަރި ނުވަތަ ތިންކޮޓަރި އެޕާޓްމަންޓާއެކު ކާފަމާމަގެ ނުވަތަ ބައްޕަމަމްމަ/މައިދަދައަށް ވަކިންކުޅެވޭނެ އެއްކޮޓަރީގެ ނުވަތަ ސްޓޫޑިއޯ އެޕާޓްމަންޓް ހުންނަގޮތަށް. މުސްކުޅި މައިންބަފައިން ދަރިންނާ ދުރުގައިނޫޅެވޭނެ. އެކަހަލަ އެޕާޓްމަންޓްގައި އަލަތުކައިވެނިކުރާދަރިއަށްވެސް އުޅެވޭނެ. ވަރަށްގިނަ އާއިލީ މައްސަލަ ހައްލުވާނެ. އާއިލާއެއްގެއެއްގައި ވަކިން ދިރިއުޅެވޭނެ.\nމިގައުމުގަ އުޅޭ އެންމެ ކުޑަކުއްްޖާއަށްވެސް އިގޭ މިތާ ހުރި މައްސަލަތައް، ހައުސިންގ ޑިމާންޑް އޮތްވަރު. ޗަރުކޭސް ނުކުޅެ ފިޒިކަލީ ކަމެއް ކުރެވޭތޯ ބަލާ\nތިމާމެންކުރާ އަމިއްލަ ވިޔަފާރިއެއް އިތުރައް ފުޅާކުރަން ހަދަން ބޭނުންވެގެންއުޅޭ ދިރާސާއެއް ރައްޔިތުންގެ ބަޖެޓުފޮތުގަޖަ ހާފަ ހަދާލީމާ ބޭނުންވާ ދިރާސާ ހިލޭލިބުނީ. ހީލަތުގެ ކަރުނަ\nގައުމަށް ލިބޭ ހާ ފައިސާއާއި އެތައް ބިލިޔަނުން ލޯނު ނަގައިގެން ހުޅުމާލެ އަށާއި ގުޅީފަޅަށާއި މާލެއަށް އޮއްސަމުންދާ ފައިސާ އަކީ މިގައުމުގެ ޜައްޔިތުން ދިރިއުޅެމުންދާ ދުވިސައްތަ ރަށުގެ ރައްޔިތުންނަށް ދިމާވެފައިވާ ބޮޑު ބޭއިންސާފެވެ. ރިޔަލްސްޓޭޓް ވިޔަފާރި ކުރަން އުޅުނަށް މީ ހައްދު ފަ ހަނަޅައި ހިންގަމުންދާ ޖަރީމާއެކެވެ. މާލޭ ދިރިއުޅޭ މީ ހުންނޭ ބުނެ ރާއްޖެތެރޭ ރަށްރަށުގެ ރަޖިސްޓްރީ އައިޑީ ކާޑު އޮތް އެކި ރަށްރަށަށް ނިސްބަތްވާ މީ ހުން ލައިގެން ގުނަނީއެވެ\nރައްޔިތުންނަށް ގެދޮރު ނުދީ ބަޔަކަށް ލާރިގަނޑެއް ދޭނެ ގޮތަކަށް އަނެއްކާވެސް މޮޅު ރޮކެޓެއް ޖަހާލީ. ދިރާސާއެއް ނެހެދިޔަސް ގެއެއް ހަދައިފިއްޔާ ކުއްޔަށް މީހުން ހިފަން ދާވަރު މިއޮތީ ފެންނަން. ހުހަށް ހުރި ގެއެއް ނެތް ތާނގައި ކޮޓަރިގަނޑެއްގައި ދިހަބާރަ މީހުން ނިދަނީ. ފްލެޓް ކޮމިޓީން ގޭގެޔަށް ގޮސް ހެދި ދިރާސާ ކޮބައިތަ؟ އެވަރުން ނުފުދޭތަ!\nސަރުކާރުން ހައުސިން އަޅާއިރު އެކިފަންތީގެ މީހުންނަށް ފުލެޓުއެލުން މުހިންމު ހަމައެކަނި އެންމެ އާދައިގެ މީހުންނަށް އެޅުމުގެ ބަދަލުގައި\nފައްޔާޒު މޮޅުވާހަކަ ދައްކަނީ ނަތިޖާއެއް ނުފެނޭ ... މިނިސްޓަރުގެ ފެއިލިޔާ ވަގުތުނަގާލުން. ޑަބަލް މަސައްކަތް ކުރުން، މިހާރުހުރި ޕްރޮޖެކްޓްތައް ނުފެށުން. ޢަދި ކުރީ ސަރުކާރުން ކޮށްފަހުރި ކަންކަން ބެލުމުގަ ބެކާރު ވަގުތު މިއީ ބޭކާރު އެކްސްކިޔުޒްތައް ރައްޔިތުން ބޭނުންވަނީ ނަތީޖަ ހުސްއަންގަ ތަޅާއަޑުއަހާކައްނޫން


Italy Tourist Furaigen Dhiya Massallaige Jinaaee Thahugeegu Fuluhun Fashaifi\nއިޓަލީ ޓޫރިސްޓު ފުރައިގެން ދިޔަ މައްސަލާގައި ޖިނާއީ ތަހުގީގު ފުލުހުން ފަށައިފި\nފަތުރުވެރިންތަކެއް އެއާޕޯޓުން ފުރަން ދަނީ ---\nކުރެއްދޫ އައިލޭންޑް ރިސޯޓުގައި ޗުއްޓީ ހޭދަކުރުމަށްފަހު އެނބުރި އިޓަލީއަށްދިޔަ ފަހުން ކޮރޯނާވައިރަހަށް ޕޮޒިޓިވްވި ފަތުރުވެރިޔާ ރާއްޖެއިން ފުރައިގެން ދިޔުމުގައި ތުހުމަތުވާ ކަންތައްތަކެއް ހުރުމުން އެކަން ތަހުގީގު ކުރަން ޕްރޮސެކިޓަރ ޖެނެރަލް ހުސެއިން ޝަމީމް ފުލުހުންނަށް އަމުރު ކުރުމުން އެ މައްސަލަ ފުލުހުން ތަހުގީގު ކުރަން ފަށައިފިއެވެ.\nޕީޖީ މިގޮތަށް ފުލުހުންގެ މައްޗަށް އަމުރު ކޮށްފައިވަނީ ގާނޫނުން އެމަނިކުފާނުގެ މައްޗަށް ލިބިދޭ ބާރުގެ ދަށުންނެވެ. އެގޮތުން ޕީޖީ ޝަމީމް ރޭ ކުރެއްވި ޓްވީޓެއްގައި ވިދާޅުވީ ރާއްޖޭގައި ކޮރޯނާވައިރަސް ފެތުރުނީ ބައެއްގެ އިހުމާލުން ކަމަށް ބެލެވޭ ތުހުމަތުތައް ހޯދައި، ޖިނާއީ ތަހުގީގެއް ހިންގުމަށް ޕީޖީގެ ހައިސިއްޔަތުން ފުލުހުންގެ މައްޗަށް އަމުރުކޮށްފައިވާ ކަމަށެވެ.\nއޭނާ ރާއްޖެއިން ފުރިއިރު މިކަންކަމުގެ މައުލޫމާތު ނުލިބި އޮތީ ކީއްވެގެންކަން މިހާރު ބަލަމުން އަންނަ ކަމަށާއި އެކަމާ ގުޅިގެން އަޅަންޖެހޭ ހުރިހާ ފިޔަވަޅެއް އަޅަން ތައްޔާރަށް އޮތް ކަމަށްވެސް ސަރުކާރުން ބުނެއެވެ.\nކުރެއްދޫ އައިލޭންޑް ރިސޯޓުގައި ޗުއްޓީ ހޭދަކުރުމަށްފަހު އޭނާ ވައިރަހަށް ޕޮޒިޓިވްވިކަން އެނގުމާއެކު އެ ރިސޯޓުގައި ތިބި ފަރާތްތައް ވަނީ މި ބައްޔަށް ޓެސްޓު ކުރަން ފަށާފައެވެ. އެގޮތުން އެ ރިސޯޓުން މިހާތަނަށް ވަނީ މި ބައްޔަށް ހަތަރު މީހަކު ޕޮޒިޓިވް ވެފައެވެ.


Maldivian ge ehee aa eku India gai seaplane ge hidhumaiy fashaifi | Mihaaru\nޚަބަރު / ދިވެހިން\nމޯލްޑިވިއަންގެ އެހީއާ އެކު، އިންޑިއާގައި ސީޕްލޭންގެ ހިދުމަތް ފަށައިފި\nއިންޑިއާގެ ސީޕްލޭންގެ ހިދުމަތް ފެށުމަށް، މޯލްޑިވިއަންގެ ބޯޓެއްގައި މޯދީ މިއަދު ދަތުރުކުރައްވަނީ\n31 އޮކްޓޯބަރ 2020 - 14:11\nމޯލްޑިވިއަންގެ އެހީތެރިކަމާ އެކު، އިންޑިއާގެ ފުރަތަމަ ސީޕްލޭންގެ ހިދުމަތް، ބޮޑުވަޒީރު ނަރެންދުރަ މޯދީ ވެސް ބައިވެރިވެވަޑައިގެން، މިއަދު ފަށައިފި އެވެ.\nއިންޑިއާގެ ސްޕައިސް ޖެޓުން ސީޕްލޭންގެ ހިދުމަތް ފެށީ ނަރްމަދާ ޑިސްޓްރިކްޓްގައި ހުންނަ ކެވާޑިއާ އާއި އަހުމަދުއާބާދުއާ ދެމެދުގަ އެވެ.\nHistoric moment for 🇲🇻 🇮🇳!\nއިންޑިއާގެ ތާރީހީ މިފަދަ ހިދުމަތެއް ފެށުމުގައި މޯލްޑިވިއަންގެ އެހީ ހޯދުން، އެ ކުންފުނިން ބަލައިގަތީ ފަހުރުވެރިކަމާ އެކުގަ އެވެ.\nމޯލްޑިވިއަން ހިންގާ އައިލެންޑް އޭވިއޭޝަންގެ މެނޭޖިން ޑިރެކްޓަރު މުހައްމަދު ރިޒްވީ ވިދާޅުވީ އިންޑިއާއިން ބޭނުން ނަމަ ދުނިޔޭގެ ކޮންމެ ގައުމަކުން ވެސް ސީޕްލޭން ޗާޓަރު ކުރެވިދާނެ ކަމަށެވެ. އެކަމަކު އެ ފުރުސަތު ރާއްޖެއަށް ދިނުމަކީ ދިވެހިންގެ މަސައްކަތް ބަލައިގަންނަކަން އެނގޭ ކަމެއް ކަމަށް ވިދާޅުވި އެވެ.\nރިޒްވީ ވިދާޅުވި ގޮތުގައި ސީޕްލޭން ހިދުމަތް ފެށުމުގެ ގޮތުން މޯލްޑިވިއަންގެ ބޯޓެއް ޗާޓަރު ކުރުމަކީ ދިވެހިންގެ ކުޅަދާނަކަމާއި ހުނަރު ބަލައިގަނެ، އިހްތިރާމްކުރާކަން ރަމްޒުކޮށްދޭ ކަމެކެވެ.\nއޭނާ ވިދާޅުވީ ސީޕްލޭންގެ މި ދަތުރުގެ ސަބަބުން ކުންފުންޏަށާއި ރާއްޖެއަށް ވެސް ބޮޑު އެކްސްޕޯޝާއެއް ލިބޭނެ ކަމަށެވެ. އަދި ސްޕައިސް ޖެޓް ފަދަ އެއާލައިނެއްގެ އިތުބާރާއި ޔަގީންކަން ލިބުމަކީ، ވައިގެ ދަތުރުތައް އެހެން ހަރުފަތަކަށް ގެންދަން މަގުފަހިވާނެ ކަމެއް ކަމަށް ވެސް އޭނާ ވިދާޅުވި އެވެ.\nA new dream, with boundless possibilities for the nation’s future, has taken off! Here’s Hon’ble PM Shri @narendramodi taking to the skies aboard India’s first-ever seaplane service, from the banks of the Narmada at the Statue of Unity to the Sabarmati Riverfront in Ahmedabad. pic.twitter.com/MFVHANPs9l\n— Spice Shuttle (@flySpiceShuttle) October 31, 2020\n"މި ފުރުސަތުގެ ބޭނުން ހިފައި، ސީޕްލޭންގެ ހިދުމަތް ދިވެހިވަންތަ ގޮތަކަށް ރާއްޖޭގެ އަސްދަނޑިން ބޭރަށް ފުޅާކުރުމުގެ ވިސްނުން އެބަހުރި،" ގައުމީ އެއާލައިން ހިންގުމާ، 2018 ގައި ހަވާލުވެވަޑައިގެންނެވި ރިޒްވީ ވިދާޅުވި އެވެ.\nއޭނާ ވަނީ ސީޕްލޭން ދުއްވާ ދިވެހި ޕައިލެޓުންނަށް ވެސް ވަރަށް ބޮޑަށް ތައުރީފްކުރައްވައިފަ އެވެ. އެގޮތުން ހުސް ފައިގައި އުދުހި، ދިވެހި ޕައިލެޓުން ހޯދާ ތަޖުރިބާއަކީ މިއަދު ގައުމުގެ ހައިބަތާއި ފަހުރު ކަމަށް ވެސް ވިދާޅުވި އެވެ.\nމޯލްޑިވިއަން އެއާ ޓެކްސީ ދިވެހިން ރާއްޖެ-އިންޑިއާ ސްޕައިސް ޖެޓް\n20 ކޮމެންޓް, 84 ރިއެކްޝަންސް\nއަން ލިމިޓެޑް އިންޓަނެޓް\nއެޅުވި ބޮޑު އަނދުނެއް\nއޭނާ ވިދާޅުވީ ސީޕްލޭންގެ މި ދަތުރުގެ ސަބަބުން ކުންފުންޏަށާއި ރާއްޖެއަށް ވެސް ބޮޑު އެކްސްޕޯޝާއެއް ލިބޭނެ ކަމަށެވެ. އަދި ސްޕައިސް ޖެޓް ފަދަ އެއާލައިނެއްގެ އިތުބާރާއި ޔަގީންކަން ލިބުމަކީ، ވައިގެ ދަތުރުތައް އެހެން ހަރުފަތަކަށް ގެންދަން މަގުފަހިވާނެ ކަމެއް ކަމަށް ވެސް އޭނާ ވިދާޅުވި އެވެ. * * * ހަމައެކަނި އެއްމަސް ދުވަހުގެ ނަތީޖާއިން ރާއްޖެއަށް ލިބުނު އެއްޗެއް އަންގާލަދީބަލާ\nމޯލްޑިވްސް އައުޓް! ހަމަ މިހާރު އައުޓް. ތިޔަ އުޅެނީ އިންޑިއާ ހިފަން. އާޕް ގަރް ޖާއިއޭ!\nޒުވާން އެމްޑީ މޯލްޑިވިއަން ތިޔަ ދެއްކެވީ ސަރުކާރު ( އެސްއޯއީ ) ތަކަށް ހިތްގައިމު ނަމޫނާއެށް. މަރުހަބާ ރިޒްވީ މަރުހަބާ މޯލްޑިވިއަން ތިޔަ ލިޔުނީ ރާއްޖޭގެ މުޅިން އާ ތާރީޚްއެށް. އެލް ޓީޓީ ގެ ޗީފް ނެގޯޝިއޭޓަރ އެންޓަން ބާލަސިންގަމް ރާއްޖޭގެ ފެނަށް ޖައްސާބޯޓެއްގައި ލަންކާގެ ތަމަޅާ ކޮންޓރޯލް އޭރު އޮތް ސަރަހައްދަށް ދަތުރު ކުރިއެވެ.\nމޯލްޑިވިއަން، މޯލްޑިވިއަންގެ ގޮތުގަ ތިމާރކެޓަށް ވަދެވޭނެ ގޮތެއް އެބޮއިބާ؟\nމީ ދެން ބޮޑުވެއްޖެ ކަމެއް ދޯ.. އިންޑިޔާ ބޭރު ނޫނީ ދެން ކަލޭމެނަށް މަގޭ އާއިލާގެ ވޯޓު ހަރާމް މުން ހަރާމް #އިންޑިޔާ އައުޓު\nހިލޭ އިންޑިއާ މީހުން ޓްރޭނިންހަދާ އެމީހުން ތި ވިޔަފާރިއަށް ވަނުން\nދެންއިވޭނީ ސްޕައިސް އިން މޯލްޑިވިއަން ގަތް ވާހަކަ. ހަތަރެސްކަން ހަމަވީ\nރަގަޅު ބޯޓުގަޑު ސަލާމަތުން ލިބުނިއްޔާ. ތިޔަ ކޯރުތަކުގަ ހުންނާނީ ހުސް ކުނި. ކޯރުގަ ކުނި ހުރި ވަރެއް ފުން ތިލަމިނެއް ނުބަލާ ބޯޓު ގެންގޮސް ފެށީ. ލަސްތަކެއްނުވެ ކަދު ފުޑޭނެ ބަލަން ތިބޭ\nމީގަ ސްޕައިސް ޖެޓް ޖެހުނީ ކީއްވެހޭ؟ ރެންޓްކުރިޔަސް ލީސްކުރިޔަސް ކޮންމެ ނަމެއްކިޔަސް މޯލްޑިވިއަން ޖަހާފަ ސްޕައިސް ޖެޓް ނުޖެހޭނެ. ކޮންމެސް އެއއްނަމެއް ކިޔޭނީ. އިންޑިޔާ އިން ތިހާ ހެޔޮ އެދޭ ނަމަ މޯލްޑިވިއަން އިން އޮޕަރޭޓްކޮށް ހިންގުމުގެ ފުރުސަތު ދިނީސް.


League ge 3rd round ah gadha6team\nލީގްގެ ތިންވަނަ ބުރަށް ގަދަ ހަ ޓީމު\nދިވެހި ޕްރިމިއާ ލީގްގެ ތިން ވަނަ ބުރަށް ގަދަ ހަ ޓީމު ގެންދަން ކުލަބުތަކާ މަޝްވަރާ ކުރުމަށް ފަހު އެފްއޭއެމުން ނިންމައިފި އެވެ.\nލީގްގެ ގަވާއިދުގައި ބުނާ ގޮތުން ތިން ވަނަ ބުރަށް ދާނީ އަށް ޓީމެވެ. އެފްއޭއެމުން ކުލަބުތަކުގެ މަޝްވަރާއަށް ދިޔައީ ލީގްގެ ތިން ވަނަ ބުރާ ގުޅޭގޮތުން ކުލަބުތަކުގެ ހިޔާލު ދެކަފި ވުމުންނެވެ. ބައެއް ކުލަބުތަކުން ތާއީދު ކުރީ ދެ ވަނަ ބުރުން ލީގް ނިންމާލުމަށެވެ. ތިން ވަނަ ބުރަށް ދާން އެހެން ކުލަބުތަކުން ބޭނުން ވެއެވެ.\nދެ ވަނަ ބުރުން ލީގް ނިންމާލުމުގެ ހިޔާލު ކުލަބުތަކުން ގެންގުޅުނީ ޓީމުތަކަށް ދިމާވި މާލީ ގޮންޖެހުންތަކުގެ ސަބަބުންނެވެ. ލީގްގެ ދެ ވަނަ ބުރުން ލީގް ނިންމާލަން އިއުތިރާޒް ކުރީ ކުލަބު އީގަލްސްއިންނެވެ. އެހެންވެ ކުލަބުތަކުގެ ހިޔާލު ދެކަފި ވުމުން ތިން ވަނަ ބުރު ކުޅެން ނިންމި އެވެ. މަޝްވަރާ ކުރީ ތިން ވަނަ ބުރުގައި ކުޅޭނެ ޓީމުތަކުގެ އަދަދާ ބެހޭގޮތުންނެވެ.\nލީގްގެ ތިން ވަނަ ބުުރުގައި ވާދަ ކުރާނީ، މިހާރު އެއް ވަނައިގައި މާޒިޔާ، ދެ ވަނައިގައި އޮތް، އީގަލްސް، ތިން ވަނައިގައި އޮތް ޓީސީ، ހަތަރު ވަނައިގައި އޮތް ކުލަބު ގްރީން ސްޓްރީޓް، ފަސް ވަނައިގައި އޮތް ގްރާންޑޭ ސްޕޯޓްސް ކުލަބު އަދި ހަ ވަނައިގައި އޮތް ށ. ފޯކައިދޫ ފުޓްބޯޅަ ކުލަބެވެ. މިހާރު ލީގްގައި އޮތް ކުލަބުތަކުގެ ތެރެއިން ދެ ވަނަ ބުރާ ހަމައިން މުބާރާތް ނިމިފައި ވަނީ ހަތް ވަނަ އާ އަށް ވަނައިގައި އޮތް ޔުނައިޓަޑް ވިކްޓަރީ އަދި ފ. ނިލަންދޫ ސްޕޯޓްސް ކުލަބަށެވެ.\nދެ ވަނަ ބުރުގެ ފަހު މެޗުގައި މާދަމާ ރޭ ކުލަބު އީގަލްސް ނުކުންނާނީ ޓީސީ ސްޕޯޓްސް ކުލަބާ ދެކޮޅަށެވެ.


މަންހަޖު Archives - Albayaan\nމުސްލިމު ދަޥްލަތަކުން ނިންމާ ނިންމުމަކާއި ހިތްހަމަ ނުޖެހި، ދަޥްލަތާ ދެކޮޅަށް ކޯޓަށް މައްސަލަ ހުށަހެޅުމަކީ ހުއްދަ ކަމެއް ތޯއެވެ؟ އަދި މިއީ ވެރިޔާއަށް އުރެދުން ކަމުގައި ވާނެ ހެއްޔެވެ؟\n19 July 2020 البَيَان 0\nމުސްލިމު ދަޥްލަތަކުން ނިންމާ ނިންމުމަކާއި ހިތްހަމަ ނުޖެހި، ދަޥްލަތާ ދެކޮޅަށް ކޯޓަށް މައްސަލަ ހުށަހެޅުމަކީ ހުއްދަ ކަމެއް ތޯއެވެ؟ އަދި މިއީ ވެރިޔާއަށް އުރެދުން ކަމުގައި ވާނެ ހެއްޔެވެ؟ ޖަވާބު ދެއްވީ – އުސްތާޛް أبو أنس محمد حسن (حفظه الله) ސުވާލަށް ޖަވާބު ދިނުމުގެ ކުރިން މުހިއްމު ނުކުތާތަކެއް ބަޔާން ކުރަމެވެ. އަޚާއެވެ! އުޚުތާއެވެ! އަންނަނިވި ނުކުތާތައް ހިތުގެ އަޑިން ޤަބޫލުކޮށް އަދި ޔަޤީން ކަށަވަރު […]\nމުސްލިމް ނޫން މީހަކަށް ހިދާޔަތްލިބޭތޯ ދުޢާކުރެވިދާނެ ހެއްޔެވެ؟\nސުވާލު : ސަލާމް، އަޅުގަނޑުގެ ސުވާލަކީ މުސްލިމް ނޫން މީހަކަށް ހިދާޔަތް ލިބުމަށް އެދި ދުޢާކުރެވިދާނެ ހެއްޔެވެ؟ މުސްލިމް ނޫން މީހަކަށް ހިދާޔަތް އެދި ދުޢާ ކުރުމަކީ ޝަރީޢަތުގައި ބަޔާންވެގެންވާ ޢަމަލެކެވެ. ނަބިއްޔާ ﷺ ގެ އަރިހުން ޚާއްޞަ ފަރުދުންނަށް ދުޢާ ކޮށްފައިވާ ކަމާއި އަދި ޖަމާޢަތްތަކަށް އަދި ބައިގަނޑުތަކަށްވެސް އެބައިމީހުންނަށް ހިދާޔަތް ދެއްވުމަށްއެދި ދުޢާ ކުރައްވާފައިވެ އެވެ. ޙަދީޘްގައިވެ އެވެ. ޞަޙީޙު مسلم ގައި 2491 ގައި […]


Baeh Meehunge Nan Handhaan Nuhunnanee Keevve? - Vaguthu\nމާދަމާއަކީ ސްކޫލުތައް ހުޅުވޭ ދުވަހެވެ. އައު ސްކޫލަކަށް ދާނަމަ ނުވަތަ އައު ޓީޗަރަކު އައިސްފިނަމަ ކުލާހުގައި ނަން ބުނަން ޖެހޭނެއެވެ. އަމިއްލައަށް ތަޢާރަފްވާން ޖެހޭނެއެވެ. ހަނދާން ހުރިކަމުގައިވިޔަސް ނުވަތަ ހަނދާނުން ކައްސާލައިގެން ދިޔަކަމުގައިވެސް އެނޫން ގޮތެއް ނޯންނާނެއެވެ.\nބައެއް ފަހަރު މީހުންގެ ނަން ހަނދާން ކުރުމަކީ ވަރަށް އުނދަގޫ ކަމެކެވެ. ކިތަންމެ ވަރަކަށް މަސައްކަތް ކުރިކަމުގައިވެސް މީހުންގެ ނަން ހަނދާނުގައި ނުހުންނަ ފަހަރު އާދެއެވެ. އޭގެ ބަދަލުގައި ކޮންމެވެސް އެހެން އެއްޗެއް ނުވަތަ އެމީހަކު ކޮށްފައިވާ އެހެން ކަމެއް ހަނދާނުގައި ހަރުލާފައި ހުންނަ ފަހަރުވެސް އާދެއެވެ.\nއެހެންކަމުން މިއީ ކިހިނެއްވާ ކަމެއް ބާވައެވެ؟ ބައެއް މީހުންގެ ނަން ހަނދާން ހުރެފައި އެހެން ބައެއް މީހުންގެ ނަން ހަނދާން ނެތޭގޮތް ވަނީ ކީއްވެބާއެވެ؟\nޔުނިވަރސިޓީ އޮފް ކެލިފޯނިޔާގެ ޑިރެކްޓަރ އޮފް މެމަރީ އެންޑް ޕްލާސްޓިސިޓީ ޕްރޮގުރާމް، ޗަރަން ރަންގަނަތު ބުނާ ގޮތުގައި ދަސްކުރާ ހިތްވާ ނުވަތަ ދަސް ކުރަން ބޭނުންވާ އެއްޗެހި ދަސްވާނެއެވެ. އެހެންކަމުން، ބައެއް މީހުންގެ ނަން ދަސް ކުރަން ސިކުނޑި ބޭނުން ނުވަނީއެވެ. ނުވަތަ އެކަން ކުރަން "މޯޓިވޭޓް" ނުވަނީއެވެ.\nއެހެންނަމަވެސް، މިއީ އެކަމަށް އޮތް ހަމައެކަނި ސަބަބުން ނޫންކަމަށް އޭނާވެސް ފާހަގަކުރެއެވެ. އެގޮތުން އެއް ނަމެއް ކިޔާ އެތައް ބަޔަކު އުޅޭކަމުގައިވާނަމަވެސް މިކަންތައް ކުރިމަތިވާކަމަށް އޭނާ ފާހަގަކޮށްފައިވެއެވެ. މިކަމުގެ ސަބަބުން ސިކުނޑިއަށް މި ނަންތައް ގިނައިން ބޭނުން ކުރަން ޖެހި ބައެއް ފަހަރު ހަނދާން ނެތޭގޮތްވާކަމަށްވެސް ބުނެފައިވެއެވެ.\nނަފްސާނީ ދާއިރާއިން ޕީއެޗްޑީ ހާސިލް ކޮށްފައިވާ ޖޯޝުއާ ކްލަޕޯވ ބުނާގޮތުގައި މީހަކަށް އާދައިގެ ނުވަތަ ވަރަށް އާއްމު ނަމެއް ކިޔާނަމަ އެކަމަށް ސަމާލުކަން ނުދެވި ހުރެއެވެ. އެގޮތުން އަލީ، މަރިޔަމް ފަދަ ނަންނަމަށް، ވަރަށް މަދުން އިވޭ ރަގީބާ ނަންނަމަށް ދެވޭ ވަރުގެ ސަމާލުކަމެއް ކުއްލިއަކަށް ނުދެވޭކަމަށްވެސް ބުނެފައިވެއެވެ.\nޖެނުއަރީ 13, 2019 13:33\nލާރިއެއް އަތުލަން ދާން ޖެހިއްޔާ ނަން ހަނދާންވާނެ.


ގެތައް އިޞްލާޙުކުރުމަށް 40 ނަސޭހަތް (4) – DhiSalafiyyah\nގެތައް އިޞްލާޙުކުރުމަށް 40 ނަސޭހަތް (4)\n11/07/2013 އަދަބާއި އަޚްލާޤު, ތަރުބިއްޔަތުއަލް އުޚްތު އުންމު ޢަބްދިﷲ\nފުރަތަމަ ނަސޭހަތް: ރަނގަޅު އަނތްބަކު އިޚްތިޔާރުކުރުން\n(وَأَنكِحُوا الْأَيَامَىٰ مِنكُمْ وَالصَّالِحِينَ مِنْ عِبَادِكُمْ وَإِمَائِكُمْ ۚ إِن يَكُونُوا فُقَرَ‌اءَ يُغْنِهِمُ اللَّـهُ مِن فَضْلِهِ ۗ وَاللَّـهُ وَاسِعٌ عَلِيمٌ) [سورة النور ٣٢]\nމާނައީ: “އަދި ތިޔަބައިމީހުންގެ ތެރެއިން މީހުނާ ނުއިނދެތިބޭ މީހުން، ތިޔަބައިމީހުން (މީހުނާ) ދެވާށެވެ. އަދި ތިޔަބައިމީހުންގެ ފިރިހެން އަޅުންނާއި، އަންހެން އަޅުންގެ ތެރެއިން ހެޔޮލަފާ މީހުންވެސްމެއެވެ. އެއުރެންނީ، ފަޤީރުން ކަމުގައިވާނަމަ، އެއިލާހުގެ ފަޟުލުވަންތަކަމުން، އެއިލާހު އެއުރެން މުއްސަނދިކުރައްވައިފާނެތެވެ. ﷲއީ، ތަނަވަސްވަންތަ، މޮޅަށްދެނެވޮޑިގެންވާ އިލާހެވެ.”\nގޭގެ ވެރިމީހާ އިޚްތިޔާރުކުރަންޖެހޭނީ އަންނަނިވި ޝަރުޠުތައް ހަމަވާ ޞާލިޙު އަނތްބެކެވެ.\n((تُنْكَحُ الْمَرْأَةُ لِأَرْبَعٍ: لِمَالِهَا، وَلِحَسَبِهَا، وَجَمَالِهَا، وَلِدِينِهَا، فَاظْفَرْ بِذَاتِ الدِّينِ تَرِبَتْ يَدَاكَ)) [متفق عليه]\nމާނައީ: “ހަތަރުކަމަކަށްޓަކާ އަންހެނުންނާ ކައިވެނިކޮށް އުޅެއެވެ. އެއީ އެކަނބުލޭގެ މުދާވެރިކަމަށާއި، ޙަސަބަށާއި، ރީތިކަމަށާއި، ދީންވެރިކަމަށެވެ. ފަހެ، ދީންވެރި އަންހެނާ ޚިޔާރުކުރާށެވެ. (ނޫނީ) ތިބާގެ އަތް ވެއްޔާ މޮޑެވިދާނެއެވެ. [އެބަހީ: ތިބާ ފަޤީރުވެ، ޙަޔާތް ބަރުބާދުވެދާނެއެވެ.]“\n((الدُّنْيَا مَتَاعٌ وَخَيْرُ مَتَاعِ الدُّنْيَا الْمَرْأَةُ الصَّالِحَةُ)) [رواه مسلم ١٤٦٧]\nމާނައީ: “މިދުނިޔެއަކީ ވަގުތީ އުފަލެކެވެ. އަދި މިދުނިޔޭގެ އެންމެ ހެޔޮ އުފަލަކީ ޞާލިޙު އަންހެނެކެވެ.”\n((لِيَتَّخِذْ أَحَدُكُمْ قَلْبًا شَاكِرًا وَلِسَانًا ذَاكِرًا وَزَوْجَةً مُؤْمِنَةً تُعِينُهُ عَلَى أَمْرِ الْآخِرَةِ)) [رواه أحمد ٢٢٤٣٧ والترمذي وابن ماجه عن ثوبان، صحيح الجامع الصغير وزياداته ٥٣٥٥]\nމާނައީ: “ޝުކުރުވެރި ހިތަކާއި، ޛިކުރުކުރާ ދުލަކާއި، އާޚިރަތަށްޓަކައި ތިބާއަށް އެހީތެރިވެދޭނޭ މުއުމިނު އަނތްބަކު ތިޔަބައިމީހުން ހޯދާހުށިކަމެވެ.”\n((…وَزَوْجَةً صَالِحَةً تُعِينُكَ عَلَى أَمْرِ دُنْيَاكَ وَدِينِكَ خَيْرُ مَا اكْتَنَزَ النَّاسُ)) [رواه البيهقي، صحيح الجامع ٤٤٠٩]\nމާނައީ: “… ދުނިޔަވީ ކަންކަމުގައްޔާއި އުޚްރަވީކަންކަމުގައި ތިބާއަށް އެހީތެރިވެދޭނެ ޞާލިޙު އަނތްބަކީ މީސްތަކުންނަށް ލިބޭ ކަންޒުތަކުގެ ތެރެއިން އެންމެ ރަނގަޅު އެއް ކަންޒެވެ.”\n((تَزَوَّجُوا الْوَدُودَ الْوَلُودَ إِنِّي مُكَاثِرٌ بِكُمْ الْأَنْبِيَاءَ يَوْمَ الْقِيَامَةِ)) [التعليقات الحسان على صحيح ابن حبان ٤٠١٧]\nމާނައީ: “ލޮބުވެތިކަންބޮޑު، ގިނަގިނައިންވިހާ އަންހެނުންނާ ކައިވެނި ކުރާށެވެ. ހަމަކަށަވަރުން ޤިޔާމަތްދުވަހު ތިޔަބައިމީހުންގެ ގިނަކަމުން ތިމަންކަލޭގެފާނު އެހެން ނަބީބޭކަލުންގެ މައްޗަށް ފަޚުރުވެރިވެވަޑައިގަންނަވާނަމެވެ.”\n((عَلَيْكُمْ بِالأَبْكَارِ فَإِنَّهُنَّ أَعْذَبُ أَفْوَاهًا وَأَنْتَقُ أَرْحَامًا وَأَرْضَى بِالْيَسِيرِ)) [رواه ابن ماجة، السلسلة الصحيحة ٦٢٣]\nމާނައީ: “ތިޔަބައިމީހުން ބިކުރުވެރި އަންހެނުން އިޚްތިޔާރުކުރާށެވެ. ފަހެ، ހަމަކަށަވަރުން އެކަނބަލުންގެ ބަސްމަގު ރަނގަޅުވެފައި ވިހާލެއް ގިނަވާނެއެވެ. އަދި ކުޑަ މިންވަރަކުން އެކަނބަލުން ރުހޭނެއެވެ.”\n((وأَقَلّ خِبًّا)) [صحيح الجامع الصغير وزياداته ٤٠٥٣/١]\nމާނައީ: “އަދި މަކަރުވެރިކަން ކުޑަވާނެއެވެ.”


Mas'ooliyyathu adhaa nukuraathee ACC ge member in vaki kuran petition ehgai soi kuranee - One Online\nއޭސީސީ މެމްބަރުން އިސްތިއުފާ ދިނުމަށް ގޮވާލާ ކުރިއަށް ގެންދިޔަ މުޒާހަރާއެއްގެ ތެރެއިން : މާދަމާގެ ހަރަކާތަކީ ގާނޫނީ ވަކީލު މަރިޔަމް ޝުނާނާ އިސްކޮށް ހުންނަވާ ކުރިއަށް ގެންދާ ހަރަކާތެއް --- ފޮޓޯ : ޓްވިޓަރ\nމަސްއޫލިއްޔަތު އަދާ ނުކުރާތީ އޭސީސީގެ މެމްބަރުން ވަކި ކުރަން ޕެޓިޝަނެއްގައި ސޮއިކުރަނީ\nއެންޓި ކޮރަޕްޝަން ކޮމިޝަން (އޭސީސީ)ގެ މެމްބަރުން މަގާމުން ވަކި ކުރުމަށް ގޮވާލާ ހާއްސަ ޕެޓިޝަނެއްގައި ސޮއިކުރުމުގެ ހަރަކާތެއް މާދަމާ ފެށުމަށް ނިންމައިފި އެވެ.\nއެ ހަރަކާތް ކުރިއަށް ގެންދާނީ ގާނޫނީ ވަކީލު މަރިޔަމް ޝުނާނާ އިސްކޮށް ހުންވައިގެންނެވެ.\nމާދަމާ ބޭއްވުމަށް ހަމަޖެހިފައިވާ އެ ހަރަކާތް ކުރިއަށްދާނީ 1600 އިން ފެށިގެން އާޓިފިޝަލް ބީޗު ސަރަހައްދުގައެވެ.\nޝުނާނާ އިސްކޮށް ހުންނަވައިގެން މި މަހު 15ގައި ވަނީ އެމްއެމްޕީއާރުސީގެ ހިޔާނާތުގެ މައްސަލައިގައި އޭސީސީން ފެއިލްވެފައިވާ ކަމަށް ބުނެ މެމްބަރުން އިސްތިއުފާ ދިނުމަށް ގޮވާލައި މުޒާހަރާއެއްވެސް ކުރިއަށް ގެންގޮސްފައެވެ.\nއާންމުންގެ ފަރާތްތަކުން ގިނަ ބޯޑުތަކާއެކު ބައިވެރިވި އެ މުޒާހަރާގައި ގޮވާލާފައިވަނީ ކޮރަޕްޝަން ހުއްޓުމާއި އޭސީސީ މެމްބަރުން ބޭރު ކުރުމަށެވެ.\nއެމްއެމްޕީއާރުސީގެ ހިޔާނާތުގެ ފައިސާ ބޭނުންކުރި މަޖިލިސް މެމްބަރުން ހާމަކޮށް، އެ ފައިސާ ލިބުނު މަޖިލިސް މެމްބަރުން މިއަހަރުގެ މަޖިލިސް އިންތިހާބުގައި ނުހޮވުމަށްވެސް ވަނީ އެ މުޒާހަރާގެ ބައިވެރިން ގޮވާލައިފައެވެ.


FIFA World Cup: Russia in penalty gai Spain katuvaalaifi\nވާރލްޑް ކަޕް: ރަޝިއާއިން ޕެނަލްޓީގައި ސްޕެއިން ކަޓުވާލައިފި\nމެޗުގެ ފުރިހަމަ ވަގުތު ހަމަވިއިރު ދެ ޓީމު 1-1 އިން އެއްވަރުވެފައި އޮތީ\nޖެހި ޕެނަލްޓީގައި ރަޝިއާއިން ކުރި ހޯދީ 4-3 ގެ ނަތީޖާއަކުން\nކޯކޭ އަދި އަސްޕާސްގެ ޕެނަލްޓީ ކާމިޔާބުކުރެވިފައެއް ނުވޭ\nކ. މާލެ2ޖުލައި 2018 | ހޯމަ 03:32 2,348\nރަޝިއާގެ ކުޅުންތެރިން އުފާފާޅުކުރަނީ - ގެޓީ އިމޭޖާސް\nފީފާ ވާރލްޑް ކަޕްގެ ދެވަނަ ބުރުގައި ޕެނަލްޓީ ޖަހައިގެން ސްޕެއިން ބަލިކޮށް ކުއާޓާގެ ޖާގައެއް ރަޝިއާއިން ޖާގަ ހޯދައިފިއެވެ.\nލުޒްނިކީ ސްޓޭޑިއަމްގައި ކުޅުނު މެޗުގެ ފުރިހަމަ ވަގުތު ހަމަވިއިރު ދެ ޓީމު 1-1 އިން އެއްވަރުވެފައި އޮތުމާއެކު ކުޅުނު އިތުރު ވަގުތުގެ ދެ ހާފުގައި ވެސް ނަތީޖާއަށް އެއްވެސް ބަދަލެއް ނައުމާއެކު ޖެހި ޕެނަލްޓީގައި ރަޝިއާއިން ކުރި ހޯދީ 4-3 ގެ ނަތީޖާއަކުންނެވެ. މި ދެ ޓީމު އެންމެފަހުން 2017 ވަނަ އަހަރުގެ ނޮވެމްބަރު މަހު ކުޅުނު މެޗު ނިމިފައިވަނީ 3-3 އިން އެއްވަރުވެގެންނެވެ. މިމެޗާއި ކުރިމަތިލިއިރު އެންމެފަހުން ކުޅުނު 23 މެޗުގައި ވެސް ސްޕެއިން ބަލިވެފައެއް ނުވެއެވެ.\nމި މެޗުގައި ސްޕެއިންގެ ފަރާތުން ތިން ބަދަލެއް ފެނިގެންދިޔައިރު ރަޝިއާގެ ކޯޗު ވަނީ އެޓީމަށް ފަސް ބަދަލެއް ގެނެސްފައެވެ.\nފުރަތަމަ ހާފު ފެށިގެން ސްޕެއިންގެ ފަރާތުން ރަނގަޅު ކުޅުމެއް ފެނިގެންދިޔައިރު އެޓީމުން ވަނީ ލަނޑު ޖެހުމަށް ރަނގަޅު ފުރުސަތުތަކެއް ތަނަވަސްކޮށްފައެވެ. މި މެޗުގައި ސްޕެއިންއަށް ފުރަތަމަ ފަހަރަށް ލީޑު ލިބިގެންދިޔައީ މެޗުގެ 12 ވަނަ މިނެޓުގައި ރަޝިއާގެ ސާޖީ އިގްނަޝިއޭވް އަތުން ބައިކޮޅަށް ވަން ލަނޑަކުންނެވެ. މި ލަނޑަށްފަހު ދެ ޓީމުގެ ފަރާތުން ވެސް ފޯރިގަދަ ކުޅުމެއް ފެނިގެންދިޔައިރު ރަޝިއާއިން ވަނީ މެޗުގެ 41 ވަނަ މިނެޓުގައި ނަތީޖާ ހަމަހަމަކޮށްފައެވެ. މި ލަނޑު އެޓީމަށް ލިބުނު ޕެނަލްޓީއަކުން ޖަހައިދިނީ އަރޓެމް ޒޫބާއެވެ.\nދެ ޓީމު އެއްވަރުވެއޮވެ ފުރަތަމަ ހާފު ނިމިގެންދިޔައިރު ދެވަނަ ހާފުގައި ސްޕެއިންގެ ފަރާތުން ރަނގަޅު ކުޅުމެއް ފެނިގެންދިޔައެވެ. ސްޕެއިންގެ ކުޅުންތެރިން އުފައްދަމުންދިޔަ ހަމަލާތަކުގެ ހުރަހަކަށް ވެގެންދިޔައީ ރަޝިއާގެ ކީޕަރު އީގޮރ އަކިންފީވްއެވެ.\nދެވަނަ ހާފު ނިމުނުއިރު ވެސް ދެ ޓީމު އެއްވަރުވެފައި އޮތްއިރު ދެން ކުޅެފައިވަނީ އިތުރު ވަގުތުގެ ދެ ހާފެވެ. މި ދެ ހާފުގައި ވެސް ސްޕެއިންއިން ގަދަޔަށް ކުޅުނުއިރު އެޓީމުން އުފެއްދި ހަމަލާތައް ހުއްޓުވުމަށް ރަޝިއާގެ ޑިފެންސުން ވަނީ ބުރަ މަސައްކަތްތަކެއްކޮށްފައެވެ. އިތުރު ވަގުތުގެ ދެ ހާފު ނިމިގެންދިޔައިރު ވެސް މި މެޗުގެ ނަތީޖާއަށް އެއްވެސް ބަދަލެއް ނައުމާއެކު ދެން ޖަހާފައިވަނީ ޕެނަލްޓީއެވެ.\nސްޕެއިންގެ ފުރަތަމަ ދެ ޕެނަލްޓީ އަންދްރޭސް އިނިއެސްޓާ އަދި ޖެރާޑް ޕީކޭ ކާމިޔާބުކުރިއިރު ސާޖިއޯ ރާމޯސް ވެސް އޭނާގެ ޕެނަލްޓީ ކާމިޔާބުކުރިއެވެ. ސްޕެއިންގެ ކުޅުންތެރިންގެ ތެރެއިން ކޯކޭ އަދި އިއާގޯ އަސްޕާސް ޖެހި ޕެނަލްޓީ ރަޝިއާގެ ކީޕަރު ދިފާއުކުރިއެވެ. ރަޝިއާގެ ކުޅުންތެރިންގެ ތެރެއިން ޑެނިސް ޗެރިޝޭވް އާއި އެލެކްޒެންޑަރ ގޮލޮވިން އާއި ފެޑޯރ ސްމޮލޯވް އަދި ސާޖީ އިގްނަޝިއޭވް ޖެހި ޕެނަލްޓީތައް އެކުޅުންތެރިން ކާމިޔާބުކުރިއެވެ.\nމުބާރާތް ބާއްވާ ގައުމުގެ ހައިސިއްޔަތުން ކުއާޓާގެ ޖާގައެއް ރަޝިއާއިން ހޯދާފައިވާއިރު މުބާރާތުގައި އިތުރަށް ކުރިޔަށް ދިޔުމުގެ ފުރުސަތު ވެސް އެޓީމަށް އެބައޮތެވެ. ސްޕެއިން ކެޓުމާއެކު މިއަހަރުގެ ވާރލްޑް ކަޕްގައި ވާދަކުރި ބޮޑެތި ގިނަ ޓީމުތައް ވަނީ ކަޓާފައެވެ.


''Agnipath'' Scheme Aa Dhekolhah India Gai Hoonu Muzahara Thakeh\nއިންޑިއަގައި ކުރިއަށްދާ މުޒާހަރާގެ ތެރެއިން\n"އަގްނީ ޕަތް" ސްކީމާ ދެކޮޅަށް އިންޑިއާގައި ހޫނު މުޒާހަރާތަކެއް\n16 ޖޫން 2022 - 12:09:49\nއިންޑިއާގެ އަސްކަރިއްޔާއަށް ޒުވާނުން ވެއްދުމަށް އަމާޒުކޮށް ހުންގާ "އަގްނީ ޕަތް" ސްކީމާއި ދެކޮޅަށް އެގައުމުގައި ހޫނު މުޒާހަރާތަކެއް ކުރަންފަށައިފިއެވެ.\nމި ސްކީމަކީ އުމުރުން 17 އަހަރާއި ހަ މަސް ދުވަހުން ފެށިގެން ގޮސް އުމުރުން 21 އަހަރާއި ދެމެދުގެ ޒުވާނުންނަށް ހާއްސަކޮށް އިންޑިއާގެ ޑިފެންސް މިނިސްޓްރީން އާންމުކޮށްފައިވާ ސްކީމެކެވެ.\nމި ސްކީމާ ދެކޮޅަށް އިންޑިއާގެ ބިހާރުގެ ނަވާޑާގައި ބުދަ ދުވަހު ފެށި މުޒާހަރާތައް މިއަދު ވެސް ދަނީ ކުރިއަށެވެ. އެތައް ހާސް ބަޔަކު ނުކުމެ ގެންދަނީ މުޒާހަރާ ކުރަމުންނެވެ. މި މުޒާހަރާތައް ކޮންޓްރޯލް ކުރުމަށް އިންޑިއާ ފުލުހުން ވަނީ ކަރުނަ ގޭސް ޖަހައި ބައެއް މީހުން ބަންދުކޮށްފައެވެ.\nމި ސްކީމުގައި ބައިވެރިވާ ޒުވާާނުންނަށް، ސިފައިންގެ އެންމެ ވަރުގަދަ ޓްރެއިނިން ދީ އިންޑިއާ ސިފައިންގެ ކުރީ ސަފުގައި މަސައްކަތް ކުރުމުގެ ޗާންސް ލިބެއެވެ. މުސާރައިގެ ގޮތުގައި 30 ހާހާއި 40 ހާހާއި ދެމެދުގެ އަދަދަކަށް މުސާރަލިބެއެވެ. އަދި ވަކިވާއިރު ވެސް ގިނަ އަދަދެއްގެ ފައިސާ ލިބެއެވެ.\nނަމަވެސް، މި ސްކީމުގައި ބައިވެރިވާ ޒުވާނުންނަށް ސިފައިންގެ ތެރޭގައި މަަސައްކަތް ކުރުމުގެ ފުރުސަތު ލިބެނީ ގާތްގަނޑަކަށް، ހަތަރު އަހަރު ދުވަހުއެވެ.\nމިކާއި ދެކޮޅަށް އަޑުއުފުލާ މީހުން ބުނަނީ "އަގްނީ ޕަތް" ސްކީމުގެ ސަބަބުން ޒުވާނުންނަށް ސިފައިންގެ އުކުޅުތައް ދަސްވާކަމަށެވެ. އަދި ފަހުން ސިފައިންގެ ޓްރެއިންނާއެކު މަސައްކަތް ކުރި ގިނަ ބަޔަކު ވަޒީފާ ގެއްލި މަގުމަތިވާކަމަށެވެ.\nނަމަވެސް އިންޑިއާގެ ޑިފެންސް މިނިސްޓްރީން ބުނެފައިވަނީ "އަގްނީޕަތް" ސްކީމް ނިންމާފައިވާ ފަރާތްތަކަށް ސަރުކާރުން ވަޒީފާ ހޯދަން އުނދަގޫވަނެއެވެ.


ގެތައް އިޞްލާޙުކުރުމަށް 40 ނަސޭހަތް (22) – DhiSalafiyyah\nގެތައް އިޞްލާޙުކުރުމަށް 40 ނަސޭހަތް (22)\n06/02/2014 އަދަބާއި އަޚްލާޤު, ތަރުބިއްޔަތުއަލް އުޚްތު އުންމު ޢަބްދިﷲ\nކުޑަކުދިންނާއި ޚާދިމުންނަށް އެމީހުންގެ މައިންބަފައިން ނިދާ ކޮޓަރިއަށް މީހުން އާންމުކޮށް ނިދާ ގަޑިތަކުގައި، ހުއްދަ ނުހޯދާ ވަނުން މަނާކުރަންޖެހޭނެއެވެ. އެވަޤުތުތަކަކީ ފަތިސްނަމާދުގެ ކުރިންނާއި ދުވާލު އަރާމުކުރާ ވަޤުތާ އަދި ޢިޝާ ނަމާދުގެ ފަހެވެ. އެއީ އެބައިމީހުންނަށް ފެންނަން ނުވާ ކަމެއް ފެނިދާނެ ކަމުގެ ބިރަށްޓަކައެވެ. މިވަޤުތުތައް ނޫން ވަޤުތެއްގައި އެބައިމީހުންނަށް ކަމެއް ފެނިއްޖެނަމަ އެބައިމީހުންގެ މައްޗަށް ކުށެއް ނެތެވެ. ސަބަބަކީ އެބައިމީހުންގެ ތެރޭގައި ގޭތެރޭގެ އެއްތަނުން އަނެއްތަނަށް ވަދެ ނިކުމެ އުޅޭ މީހުންވެއެވެ. އަދި އެބައިމީހުން ހުއްޓުވުމަކީ ފަސޭހަކަމަކަށް ނުވެއެވެ.\n﴿يَا أَيُّهَا الَّذِينَ آمَنُوا لِيَسْتَأْذِنكُمُ الَّذِينَ مَلَكَتْ أَيْمَانُكُمْ وَالَّذِينَ لَمْ يَبْلُغُوا الْحُلُمَ مِنكُمْ ثَلَاثَ مَرَّاتٍ ۚ مِّن قَبْلِ صَلَاةِ الْفَجْرِ وَحِينَ تَضَعُونَ ثِيَابَكُم مِّنَ الظَّهِيرَةِ وَمِن بَعْدِ صَلَاةِ الْعِشَاءِ ۚ ثَلَاثُ عَوْرَاتٍ لَّكُمْ ۚ لَيْسَ عَلَيْكُمْ وَلَا عَلَيْهِمْ جُنَاحٌ بَعْدَهُنَّ ۚ طَوَّافُونَ عَلَيْكُم بَعْضُكُمْ عَلَىٰ بَعْضٍ ۚ كَذَٰلِكَ يُبَيِّنُ اللَّـهُ لَكُمُ الْآيَاتِ ۗوَاللَّـهُ عَلِيمٌ حَكِيمٌ﴾ [سورة النور ٥٨]\nމާނައީ: “އޭ އީމާންވެއްޖެ މީސްތަކުންނޭވެ. ތިޔަބައިމީހުންނަށް މިލްކުވެގެންވާ އަޅުންނާއި ތިޔަބައިމީހުންކުރެ ބާލިޣުވުމުގެ ޢުމުރާހަމައަށް ނުފޯރާ ކުޑަކުދިންވެސް ތިން ވަޤުތެއްގައި (ކޮޓަރިތަކަށްވަނުމުގެ ކުރިން) ތިޔަބައިމީހުންގެ ކިބައިން އިޛުނަ ލިބިގަންނަހުށިކަމެވެ. އެއީ ފަތިސްނަމާދުގެ ކުރިންނާއި މެންދުރު ވަޤުތު ތިޔަބައިމީހުންގެ ފޭރާން ލުއިކޮށްގެންތިބޭ ވަޤުތުގައްޔާ އަދި ޢިޝާނަމާދުގެ ފަހުންނެވެ. (އެއީ) ތިޔަބައިމީހުން ނިވައިވެތިބޭ ތިން ވަޤުތެކެވެ. އެވަޤުތުތަކަށްފަހު ތިޔަބައިމީހުންގެ މައްޗަކަށްވެސް އަދި އެބައިމީހުންގެ މައްޗަކަށްވެސް (ވަދެނުކުމެ އުޅުމުގައި) ކުށެއް ނެތެވެ. (އެބައިމީހުންނީ) ތިޔަބައިމީހުންގެ އެއްބަޔަކު ތިބޭތަނަކަށް އަނެއްބަޔަކު ވަދެނުކުމެއުޅޭ ބަޔެކެވެ. އެފަދައިން ﷲ ތިޔަބައިމީހުންނަށް އާޔަތްތައް ބަޔާންކޮށްދެއްވަތެވެ. އަދި ﷲ އީ މޮޅަށް ދެނެވޮޑިގެންވާ ޙަކީމުވަންތަ އިލާހެވެ.”\nއެހެން މީހެއްގެ ގެއެއްގެ ތެރެއަށް، އެމީހެއްގެ ހުއްދަނެތި ބެލުމަކީ ޙަރާމްކަމެކެވެ.\n((مَنِ اطَّلَعَ فِي بَيْتِ قَوْمٍ بِغَيْرِ إِذْنِهِمْ، فَفَقَئُوا عَيْنَهُ، فَلَا دِيَةَ لَهُ، وَلَا قِصَاصَ)) [رواه أحمد ، المسند ٢/٣٨٥ وهو في صحيح الجامع ٦٠٤٦]\nމާނައީ: “ބައެއްގެ އިޛުނަ ނެތި އެބައިމީހުންގެ ގޭގެ ތެރެއަށް ބެލުމުން، އެމީހެއްގެ ލޮލުގައި އެއްޗަކުން ޖަހައިގެން ލޮލުގެ ފެނުން ގޮއްސިނަމަ (އެއްލި މީހާގެ ކިބައިން) ދިޔަ ދިނުމެއްވެސް އަދި ޤިޞާޞް ހިފުމެއްވެސް ނުވެއެވެ.”


ސަރުކާރުގެ އިދާރާތަކުންނާއި އަމިއްލަ ފަރާތްތަކުން އެޕްރޫވަލް އަށް ހުށަހަޅާ ސަރވޭ ތަކުގެ ސުވާލުކަރުދާސްތަކާއި ލިއުންތައް ދިރާސާކޮށް ސަރވޭ އަށް ހުއްދަ ދިނުމުގެ މަސައްކަތް ކުރިއަށް ގެންދިއުން.\nމިމިނިސްޓްރީގެ ފަރާތުން ރާވާހިންގާ ސޯޝިއޯ އިކޮނޮމިކް ސަރވޭތަކަށް ސާމްޕަލް ނަގައިދިނުމަށް އެހީތެރިވުން.\nތަފާސްހިސާބުގެ ދާއިރާގައި މަސައްކަތްކުރާ މުވައްޒަފުންނަށް އަމާޒުކޮށްގެން ސްޓެޓިސްޓިކްސް ޑިވިޜަނުން ހިންގުމަށްކަނޑައެޅޭ ކޯސްތަކާއި ޓްރެއިނިންގ ޕްރޮގްރާމް ތަކުގައި ސަރވޭ އާއި ސާމްޕްލިންގ މޮޑިއުލްސްތައް ތައްޔާރުކުރުމާއި ކިޔަވައިދިނުމުގައި އެހީތެރިވުން.\nސްޓެޓިސްޓިކްސް ޑިވިޜަންގެ ފަރާތުން ކުރުމަށް ކަނޑައެޅޭ ސަރވޭތަކުގެ ޓެބިއުލޭޝަން ޕްލޭން ތައްޔާރުކުރުމުގައި އެހީތެރިވުން.\nސްޓެޓިސްޓިކްސް ޑިވިޜަންގެ ފަރާތުން ކުރުމަށް ކަނޑައެޅޭ ސަރވޭތަކުގެ މައުލޫމާތު އެއްްެކުރުމުގައި (ޑޭޓާ ކަލެއްކްޝަންގެ) މަސައްކަތްކުރުން.\nސްޓެޓިސްޓިކްސް ޑިވިޜަންގެ ފަރާތުން ކުރުމަށް ކަނޑައެޅޭ ސަރވޭތަށް ރާވާ ހިންގުމުގައި އެހީތެރިވެދިނުން\nސްޓެޓިސްޓިކްސް ޑިވިޜަންގެ ފަރާތުން ކުރުމަށް ކަނޑައެޅޭ ސަރވޭތަކުގެ އެއްކުރެވޭ މަޢުލޫމާތަށް ހޯޑްކުރުން.\nސްޓެޓިސްޓިކްސް ޑިވިޜަންގެ ފަރާތުން ކުރުމަށް ކަނޑައެޅޭ ސަރވޭތަކުން އެއްކުރެވޭ މަޢުލޫމާތުތަކުގެ ޑޭޓާ އެންޓްރީ ހެދުން.\nސްޓެޓިސްޓިކްސް ޑިވިޜަންގެ ފަރާތުން ކުރުމަށް ކަނޑައެޅޭ ސަރވޭތަކުގެ މަޢުލޫމާތު ފޯމްތަކުގެ ޑޭޓާ އެންޓްރީ ނިމުމުން ޑޭޓާ އެޑިޓިންގ މަސައްކަތްކުރުމުގައި އެހީތެރިވުން.\nސަރވޭ ސެކްޝަންގެ އިދާރީ މަސައްކަތްތައް ބެލެހެއްޓުން.


Vakivumeh Neh Handhaanthakaai Eku Hithaama Aai Karuna - Vaguthu\n2 އަހަރު ކުރިން ( ސެޕްޓެމްބަރު 3, 2019 )\nލޯންޗް ބަންޑުން ޖަހާލި ހާދިސާގައި ނިޔާވި މީހުންގެ ޖަނާޒާ\nމިދިޔަ ބުރާސްފަތި ދުވަހު ހިނގި ލޯންޗް ބަންޑުން ޖަހާލި ހާދިސާގައި ނިޔާވި އާއިލާ މެންބަރުންގެ ހަނދާނުގައި ގައުމީ ޓީމުގެ ހުނަރުވެރި މިޑްފީލްޑަރު އިބްރާހިމް ވަހީދު ހަސަން (އިއްބެ) ފޭސްބުކްގައި ކުރި ޕޯސްޓްގެ ސަބަބުން ވަކިވެގެން ދިޔަ އާއިލާ މެމްބަރުންނަށްޓަކައި އިއްބެ ކުރަމުންދާ ހިތާމަތައް ކޮންމެވެސް ވަރަކަށް އިހްސާސް ކޮށްލުމުގެ ފުރުސަތު އަނެއްކާވެސް ލިބިއްޖެއެވެ.\nލޯންޗް ބަންޑުން ޖަހާލި ހަދިސާގައި ނިޔާވި ނޮޅިވަރަންފަރުގެ ޓީޗަރު ހުސެއިން އަބްދުﷲ އަކީ އިއްބެގެ ބޮޑުބޭބެއެވެ. ނަމަވެސް އިއްބެ ބުނެފައި ވަނީ އެއީ އޭނާގެ "ބައްޕަ" ކަމަށާއި އުމުރުގެ ހުރިހާ ހިސާބެއްގައި، ހުރިހާ ވަގުތެއްގައި ވެސް ބައްޕައެއްގެ ލޯބި އެއްވެސް އުނިވުމެއްނެތި އޭނާގެ ދޮންބެގެ ފަރާތުން ލިބެމުން އައި ކަމަށެވެ.\nއަބަދުވެސް ދޮންބެ އޭނާ ގޮވައިގެން މިސްކިތައްދާ ކަމަށާއި ކޮންމެ ދުވަހަކު ސައި ބޮނީ ދޮންބެއާއި އެކުގައި ކަމަށާއި ކޮންމެ ދުވަހަކު ދޮންބެގެ ނަސޭހަތް އަޑުއަހަމުން ދިޔައީ އުފަލުން އިނދެ ކަމަށް އިއްބެ ލިޔެފައިވެއެވެ.\n"އަހަރެން ދޮންބެއަށް ތައުރީފް ކުރަން އެތައް ޞަފްހާތަކެއް ބޭނުން ވާނެ. ދޮންބެ ތިއީ ހަޔާތުގެ މައި ތަނބު. ދިރިއުޅުމަށް މުޅި އާއިލާ ވެސް ބަލައިގަންނަ އެންމެ ބޮޑު މިސާލު. މިހެން ދޮންބެގެ ވާހަކަ ލިޔާއިރު ވެސް ހިތް ފަޅައިގެންދޭ." އިއްބެ ލިޔެފައިވެއެވެ.\nޓީޗަރު ހުސައިން އަބްދުﷲ ގެ އަންހެނުން މަރިޔަމް މައުސޫމާގެ ހަނދާންތައް އާކުރަމުން އިއްބެ ބުނެފައި ވަނީ ދައްތަ އަކީ އޭނާގެ "މަންމައެއް" ކަމަށެވެ. ދައްތަ އަބަދުވެސް އޭނާ އަށް ކާންދޭން ދިން އިސްކަން ހަނދާންކޮށް އިއްބެ ބުނީ ދައްތަ އަބަދުވެސް އޭނާ އެގެއިން ނުކާތީ ޝަކުވާ ކުރި ކަމަށެވެ. "ދައްތަ ތިއީ ހިތްހެޔޮކަމުގެ އެންމެ ބޮޑު މިސާލު. ދައްތަ އަހަރެންނާއި އެކީ ތިހޭދަކުރީ ހާދަ މަދުދުވަސްކޮޅެކޭ." އިއްބެ ލިޔެފައިވެއެވެ.\nލޯންޗް ބަންޑުން ޖަހާލި ހާދިސާގައި ނިޔާވި ގުރައިޝާ އާއި ބެހޭ ގޮތުން އިއްބެ ބުނީ ގުރައިޝާދައްތަ އަކީ އޭނާ ވަރަށް ގިނަ ކަންކަން ހިއްސާ ކުރެވުނު، ވަރަށް ގިނަ ކަންކަމާއި މަޝްވަރާކޮށް ހިޔާލު ބަދަލު ކުރެވުނު، ހިތްހެޔޮ އާއިލާ މެންބަރެއް ކަމަށެވެ.\nލޯންޗް ބަންޑުން ޖަހާލި ހާދިސާގައި ނިޔާވި ތިން އަހަރުގެ އީރާ ހަސަން ޝިފާޒް އާއި ބެހޭގޮތުން އިއްބެ ބުނީ އީރާއްކޮ އަކީ އިއްބެ ބޭބެ އާއި އެކު ހާއްސަ ގުޅުމެއް ބާއްވަމުން އައި ކޮއްކޮއެއް ކަމަށާއި ކޮއްކޮގެ ވަކިވެދިއުމުން ބޮޑު ހިތާމައެއް ލިބިފައިވާ ކަމަށެވެ.\n"އިއްބެ ބޭބެ އެހެން ހުރިހާ އެންމެންގެ ސަންދޯތައް މިސްކިތައް އެރުވި އިރުވެސް އަތްލީމޭ. އެކަމަކު އީރާއްކޮގެ ސަންދޯކުގައި އަތް ޖައްސާލާނެ ހިތްވަރު އިއްބެ ބޭބެ ގަތަކު ނެތް. އީރާއްކޮ މޫނު ވެސް އިއްބެ ބޭބެއަށް ބަލައި ލެވުނީ ކުޑަބޭބެގެ އަތުގައި ވަރަށް ބާރަށް ހިފަހައްޓައިގެން ހުރެ." ވަރަށް އަސަރާއި އެކު އިއްބެ ލިޔެފައި ވެއެވެ.\nއިއްބެ ބުނީ އުއްމީދަކީ ޖައްނަތުލް އަލް ފިރުދައުސް އިން ހުރިހާ އެންމެންނާއި ވެސް ބައްދަލުވުމެވެ.\nސެޕްޓެމްބަރު 3, 2019 10:26\nthivaahaka thah huhtaalaakah nuveytha\nސެޕްޓެމްބަރު 3, 2019 12:48\nބަލަ އެއީ އާދައިގެ ވާހަކަ އެއް ނޫނޭ.. އާއިލާ އެއްކޮށް ގެއްލި އެ ދިޔައީ.. މީހުން ބުނާތީ އަޑުއަހަން ތިމާ އަށް ވިސްނޭނީ ތިމާ އަށް ވެސް އެފަދަަ ކަމެއް ވާ ދުވަހަކުންނޭ..\nސެޕްޓެމްބަރު 3, 2019 10:48\nސެޕްޓެމްބަރު 3, 2019 14:55\nއާނ. އެވާހަކަ ހުއްޓާލާފަ ކޮންމެވެސް މީކަހަކަށް ވަގަށްގޮވާ އަބުރަށް އަރައިގަނޭ. އޭރުން މަރޯޔަބް މެންނަށް ވަރަށް ކަމުދާނެ.\nސެޕްޓެމްބަރު 3, 2019 15:58\nނުހުއްޓޭނެ މިވާހަކަ ތަކެއް... ކިހިނެއް ހުއްޓާނީވެސް... ހާދަ ހިއްދަތި އަސަރު ކުރުވާ ހާދިސާ އެކޭ... ތިހިތާމައިގަ އަޅުގަނޑު ބައިވެރިވަން..\nސެޕްޓެމްބަރު 3, 2019 17:53\nޢެ ޙާދިޘާ ހިނގިތާ ހަތަރު ފަސްދުވަސް ވީއިރުވެސް އެ ހިތާމަތަކާ ދުރެއް ނުވެވުނު. ކޮންމެ ދުވަހަކުވެސް ހާދިސާ ހިނގިގޮތާބެހޭގޮތުން އިތުރު ތަފުޞީލެއް އޮތްތޯ ބަލައިލެވޭ. އެ އާއިލާތަކުގެ މީހުންގެ ހާލު ބަލައިލަން ބޭނުންވޭ. ޢަހަރެންނަށް އެ އާއިލާގެ އެއްވެސް މެންބަރަކާ ދުވަހަކުވެސް ބައްދަލުވެފައެއް ނެތް. އެހެންނަމަވެސް އެ ޢާއިލާ ތަހައްމަލު ކުރަމުންދާނެ ހިތާމައާއި ވޭން އިޙްސާސްކުރެވި ލޮލުން ކަރުނަ އާދޭ. މިއީ އަހަރެން ދަންނަ ހުރިހާ ދިވެހިންގެ ވެސް އިހްސާސްތައް ހުރިގޮތެވެ. މާތްﷲ އެމީހުންނަށް ކެތްތެރިކަމާއި ސާބިތުކަން ދެއްވާނދޭވެ! ނިޔާވި ފަރާތްތަކަށް ސުވަރުގޭގެ ދާއިމީ ނިޢުމަތް މިންވަރު ކުރައްވާށި.\nސެޕްޓެމްބަރު 3, 2019 22:20\nއަސްލުވެސް ކޮއްމެދުހުކުވެސް އެތައްފަހަރަކު އެމީހުންގެ އާހަބަރެއްއޮތްތޯ ހަމަބަލާލެވޭ...މުސްލިމުންނަކީ އެންހަށިގަނޑެއްގެ މިސާލޭބުނާތީ އަހަން...ހާދަޖާހިލުންވެސް އުޅެޔޭދޯ


Israel in jessun koh Palestine ge NGO thah bandhukuranee\nއިޒްރޭލުން ޖެއްސުންކޮށް ފަލަސްތީން އެހީގެ އޮފީސްތައް ބަންދުކުރަނީ\nޔަހޫދީ އިޒްރޭލު ސިފައިން ފަލަސްތީން އެންޖީއޯތައް ބަންދުު ކުރަނީ އެއީ ރައްކާތެރި ކަމަށްޓަކައި ކަމަށް ބުނެ\nޔަހޫދީ އިޒްރޭލު ސިފައިން ފަލަސްތީންގައި ހިންގާ ނަން-ގަވާންމެންޓަލް އޮގަނައިޒޭޝަން - އެންޖީއޯތައް ބަންދު ކުރަން ފަށައިފި އެވެ. ހުޅނަގު އައްސޭރީގައި، ރާމަﷲ ގައި ހިންގާ ފަލަސްތީނުގެ އެންޖީއޯއެއް ކަމަށްވާ ހެލްތު ވޯކް ކޮމިޓީ ވެސް ވަނީ ހަރަކާތްތައް ނުހިންގޭ ގޮތަށް ހަމަހަށް ބަންދު ކޮށްފަ އެވެ.\nހެލްތު ވޯކް ކޮމިޓީ އޮފިޝަލަކު މީޑިއާއަށް ވިދާޅުވީ އިޒްރޭލު ސިފައިންގެ ބައިނގަޑެއް ހަތިޔާރާއެކު އެ އޮފީހަށް ވަދެގަނެ ލޫޓުވައި މަސައްކަތް ކުރަން ބޭނުންކުރި ކޮމްޕިއުޓަރު ވެސް ގެންގޮސްފައިވާ ކަމަށެވެ. އޮފިޝަލް ވިދާޅުވީ ސަބަބެއް ކަމަށް އިޒުރޭލްގެ ސިފައިން ބުނީ "އެއީ ރައްކާތެރި ކަމަށްޓަކައި" ކަމަށެވެ.\nއޮފިޝަލް ވިދާޅުވީ ސިފައިން ނުކުމެގެން ދިޔައީ ދޮރުތައް ބަންދުކޮށް ތަޅުލައި އަދި ދޮރު ހުރަސްކޮށް ދަނގަޅު ފަތިގަނޑެއް ދެކަންޏަށް ވާ ގޮތަށް މަލަރުކޮށް ގޭސް ކަޓަރެއް ކަހަލަ އެއްޗަކުން ނޫން ގޮތަކަށް ނުހުޅުވޭ ގޮތް ހަދާފައި ކަމަށެވެ.\nއެ އެންޖީއޯއިން ބުނީ އިޒްރޭލު ސިފައިން ފަލަސްތީނު އެންޖީއޯތައް – ޚާއްސަކޮށް ސިއްހީ ބޭނުންތަކާ ގުޅުންހުރި، ބަންދު ކުރަން ދައްކާނެ ހުއްޖަތެއް ނޯންނާނެ ކަމަށާއި އޭގެ މަގުސަދަކީ ރުޅިއަރުވައި ޖެއްސުން ކުރުން ކަމަށެވެ. ފަލަސްތީން ރައްޔިތުންނަށް ހިލޭ ހިދުމަތްދިނުމަކީ ވެސް އިޒްރޭލު ޔަހޫދީން ރުޅިން މަރުވާ ވަރުގެ ކަމެއް ކަމަށެވެ.\nހެލްތު ވޯކް ކޮމިޓީގެ އޮފީސްތައް ހުޅަނގު އައްސޭރިއާ ގާޒާގައި ހުރެ އެވެ. މި އޮފީސްތަކުން ފޯރު ކޮށްދެނީ ސިއްހީ އަދި އިޖުތިމާއީ ހެދި ބޮޑުވުމާ ބެހޭ މައުލޫމާތައި ހިދުމަތްތަކެވެ. މިއީ އިޒްރޭލު ސިފައިން ދޭތެރެ ދޭތެރެއިން ބަލާ ފާސް ކުރާ އޮފީސްތަކެކެވެ.\nޔަހޫދީ ސިފައިން އޮކްޓޯބަރު 2019 ގައި ހެލްތު ވޯކް ކޮމިޓީއަށް ވަދެގަނެ ފައިނޭޝަން ޑައިރެކްޓަރު ވެސް ވަނީ ހައްޔަރު ކޮށްފަ އެވެ.\nފަލަސްތީން އިޒްރޭލް ވެސްޓް ބޭންކް + ގާޒާ ޔޫއެން އިޒުރޭލާއި ފަލަސްތީނުގެ އަރައިރުން


Avahakah India ah dhaakah plan eh neiy: Irfan Khan | Mihaaru\nއިރުފާން: އޭނާ އަންނަނީ މާޗް މަހުން ފެށިގެން ލަންޑަނުގައި ފަރުވާ ހޯދަމުން.\nކައިރި މުސްތަގުބަލެއްގައި ވެސް އިންޑިއާ އަށް ދާކަށް ޕްލޭނެއް ނެތް: އިރުފާން ހާން\n06 ޑިސެމްބަރ 2018 - 11:08\nއިންޑިއާ އަށް ކައިރި މުސްތަގުބަލެއްގައި ވެސް ދާން ޕްލޭންކޮށްފައި ނެތް ކަމަށާއި މިހާރު ހުރިހާ ވެސް ފޯކަސްއެއް އޮތީ ބައްޔަށް ފަރުވާ ހޯދަން ކަމަށް އިނގިރޭސިވިލާތުގައި މިހާރު ހުރި ބޮލީވުޑްގެ މަޝްހޫރު އެކްޓަރު އިރުފާން ޚާން ބުނެފި އެވެ.\nނާދިރު ބައްޔެއް ކަމަށްވާ ނިއުރޯއެންޑޮކްރައިން ޓިއުމާ (ނެޓްސް) އަށް މިދިޔަ މާޗް މަހުން ފެށިގެން ލަންޑަނުގައި ފަރުވާ ހޯދަމުން އަންނަ އެކްޓަރު މި މަހުގެ ތެރޭގައި އިންޑިއާ އަށް އެނބުރި އަންނާނެ ކަމަށާއި އޭނާ އަންނަނީ ފިލްމު "ހިންދީ މީޑިއަމް" ގެ ދެވަނަ ބައިގެ ޝޫޓިން އަށް ކަމަށް ވެސް ބައެއް ނޫސްތަކުން ކުރިން ރިޕޯޓްކޮށްފައިވެ އެވެ.\nއަދި މިދިޔަ ހަފުތާގައި ބައެއް މީޑިއާތަކުން ވަނީ މިދިޔަ މަހު ފާހަގަ ކުރި ދިވާލީއާ ދިމާކޮށް އިރުފާން އިންޑިއާ އަށް ކުރު ދަތުރެއްކޮށްފައިވާ ކަމަށް ވެސް ބުނެފަ އެވެ.\nނަމަވެސް 51 އަހަރު އެކްޓަރު ވަނީ އެކަން ދޮގުކޮށްފަ އެވެ. އޭނާ ބުނި ގޮތުގައި ފަރުވާގެ ކަންކަން ކުރިއަށްދާތީ ކައިރި މުސްތަގުބަލެއްގައި ވެސް އުފަން ގައުމަށް ދާކަށް ޕްލޭންކޮށްފައެއް ނެތެވެ.\n"އަހަރެން މި އަންނަނީ ފަރުވާ އަށް ވަރަށް ބޮޑު ސަމާލު ކަމެއް ދީގެން ޓެސްޓްތަކާ އެއްޗެހި ހަދައި، ބަލީގެ ނަތީޖާތައް ރިވިއު ކުރަމުން. އަދި އިތުރަށް ވެސް ހަދަން ޖެހޭ ވަރަށް ގިނަ ޓެސްޓްތަކެއް އެބަހުރި،" ހޮލީވުޑްގައި ވެސް މަސައްކަތް ކުރާ އިފްރާން ބުންޏެވެ. "އެހެންވެ ކައިރި މުސްތަގުބަލެއްގައެއް ވެސް ނެތް އިންޑިއާ އަށް ދާން ޕްލޭންކޮށްފައެއް."\nއޭނާ އަށް ބޮޑު ބައްޔައެއް ޖެހިފައިވާކަން މާޗް މަހު އިއުލާން ކުރީ ދީޕިކާ ޕަދުކޯންއާ އެކު ކުޅޭ ފިލްމެއްގެ ޝޫޓިން ފަށަން ތައްޔާރުވަމުން ދަނިކޮށެވެ. ނަމަވެސް ފަރުވާ އަށް ގައުމުން ބޭރަށް ދިގު މުއްދަތަކަށް ދާން ޖެހުމުން އެ ފިލްމުގެ މަސައްކަތް ވަނީ ހުއްޓާލައިފަ އެވެ. މީގެ އިތުރުން ވެސް ބައްޔާ ގުޅިގެން އިރުފާނަށް ވަނީ ބައެއް ޕްރޮޖެކްޓްތައް ހުއްޓައިލަން ޖެހިފަ އެވެ.\nއޭގެ ތެރޭގައި އޭނާ ޝޫޓިން ފަށާފައި އޮތް އެމެޒޯން ޕްރައިމް ވީޑިއޯގެ ވެބް ސީރީޒް "ގޯމިންޓް" އިން ވެސް އިރުފާން ވަނީ ވަކިވެފަ އެވެ.\nއެކަމަކު އޭނާ ލައްވައި ފިލްމުތައް ކުޅުވުން ކިޔޫގައި މިހާރު ވެސް ތިބި މީހުންގެ ތެރޭގައި ވިޝާލް ބަރަދްވާޖް، ދިނޭޝް އަދި ސުޖިތު ސިރްކާސް ހިމެނެ އެވެ.\nއިރުފާން އެނބުރި އަންނަން ޕްލޭންކޮށްފައި ނެތް ކަމަށް ބުނެފައިވާތީ "ހިންދީ މީޑިއަމް" ދެވަނަ ބައި އަވަހަކަށް ބެލުންތެރިންނަށް ފެންނާނެ ކަމަކަށް ގަބޫލެއް ނުކުރެވެ އެވެ. ބައެއް ރިޕޯޓްތައް ބުނާ ގޮތުން އެ ފިލްމުގައި އިރުފާންގެ ދަރިފުޅުގެ ރޯލް ކުޅެން ސައިފް އަލީ ހާންގެ ދަރިފުޅު ސާރާ އަލީ ހާނަށް ވަނީ ހުށަހަޅައިފަ އެވެ.\nIrfan Khan December gai India ah dhanee\nއިރުފާން ވަނީ އިންޑިއާ އަށް އަންނަ ކަމަށް ބުނާ ވާހަކަތައް ދޮގުކޮށްފައި.\nދިނޭޝް ޕްރޮޑިއުސްކޮށް، ސަކެޓް ޗައުދަރީ ލިޔެ، ޑައިރެކްޓް ކުރި "ހިންދީ މީޑިއަމް" އަކީ މިދިޔަ އަހަރު ރިލީޒްކޮށް އާންމުންގެ ބޮޑު މަގުބޫލު ކަމެއް ހޯދި ފިލްމެކެވެ. އަދި މި ފިލްމުން އިރުފާނަށް ވަނީ މި އަހަރުގެ އައިފާގެ އެންމެ މޮޅު އެކްޓަރުގެ އެވޯޑް ވެސް ލިބިފަ އެވެ.\nފަރުވާ އަށް އިރުފާން އިނގިރޭސިވިލާތަށް ދިޔަ ފަހުން އޭނާގެ ތިން ފިލްމެއް މިހާތަނަށް ރިލީޒްވެފައިވެ އެވެ. އެއީ "ބްލެކްމެއިލް" އާއި "ކާރްވާ" އަދި ހޮލީވުޑްގެ ފިލްމު "ޕަަޒަލް" އެވެ.


Mauloomaath libigathumah heyluntheri kurumah campaign eh | Mihaaru\nމައުލޫމާތު ލިބިގަތުމަށް ހޭލުންތެރި ކުރުވަން ކެމްޕެއިނެއް\n02 ޑިސެމްބަރ 2019 - 12:19\nމައުލޫމާތު ހޯދައި ލިބިގަތުމުގެ ގާނޫނަށް އާއްމުންނާއި މުއައްސަސާތަކުގެ ވެރިން ހޭލުންތެރި ކުރުވުމަށް ބޮޑު ކެމްޕެއިނެއް، އިންފޮމޭޝަން ކޮމިޝަނަރުގެ އޮފީހުން މިއަދު ފަށައިފި އެވެ.\n"މާއްދާ 29، މިވެސް ހައްގެއް" ކެމްޕެއިން ފައްޓަވައިދެއްވީ އިކޮނޮމިކް މިނިސްޓަރު ފައްޔާޒް އިސްމާއިލް އެވެ. ސްޓެލްކޯގައި ބޭއްވި ރަސްމިއްޔާތުގައި ސައިންސް އެންޑް ޓެކްނޮލޮޖީ މިނިސްޓަރު މަލީހް ޖަމާލާއި ރައީސް އޮފީހުގެ މިނިސްޓަރު މުހައްމަދު ޝިފާޒްގެ އިތުރުން ދައުލަތުގެ މުއައްސަސާތަކުގެ ބައެއް ވެރިން ބައިވެރިވެ ވަޑައިގަތެވެ.\nކެމްޕެއިން ފައްޓަވައި ދެއްވުމަށް ފަހު މިނިސްޓަރު ފައްޔާޒް ވިދާޅުވީ މައުލޫމާތު ލިބިގަތުމުގެ ގާނޫނު ވަރަށް ފުރިހަމަ ނަމަވެސް އެކަން މިހާތަނަށް ތަންފީޒު ކޮށްފައިނުވާ ކަމަށެވެ. މިސަރުކާރުން އެ ގާނޫނުތައް ތަންފީޒުކުރުމުގެ ފުރުސަތު ދެއްވާނެ ކަމަށް ފައްޔާޒް ވިދާޅުވި އެވެ.\nއިކޮނޮމިކް މިނިސްޓްރީގައި ވެސް އެ ގާނޫނު ރަނގަޅަށް އަދި ތަންފީޒު ނުކުރާ ކަމަށާއި އެ ކެމްޕެއިނާއެކު އެކަން އެ މިނިސްޓްރީގައި ތަންފީޒު ކުރައްވާނެ ކަމަށް މިނިސްޓަރު ވިދާޅުވި އެވެ. އެ ގާނޫނު ތަންފީޒު ނުކުރެވި ވަނީ ވަސީލަތްތައް ނެތިގެން ކަމަށް ވެސް ފައްޔާޒު ވިދާޅުވި އެވެ.\nމިއަދުގެ ޖަލްސާގައި މިނިސްޓަރު ފައްޔާޒް ވާހަކަ ދައްކަވަނީ: މައުލޫމާތު ފޯރުކޮށްދިނިމުގެ ގާނޫނު ތަންފީޒު ކުރައްވާނެ ކަމަށް ވިދާޅުވި-- ފޮޓޯ: ނިޝާން އަލީ/މިހާރު\n"ގާނޫނުތައް ހަދަމުން މިދަނީ އެއް ވަނަ ދުނިޔޭގެ ގާނޫނުތައް ހުންނަ ގޮތަށް. ގާނޫނު ހަދާފައި ދޫކޮށްލާއިރު ނުވިސްނަވާ އެ ތަންފީޒު ކުރަން ހުންނަ ކަންކަމަކަށް... މިކަންކަން ކުރިއަށް ނުގެންގޮސް އޮތީ ކޮންމެހެން މިކަން ނުކުރާކަށެއް ނޫން ހަމައެކަނި. އެ ރިސޯސަސްވެސް ނެތް،" ކަންބޮޑުވުން ހިއްސާ ކުރައްވަމުން މިނިސްޓަރު ވިދާޅުވި އެވެ.\nގާނޫނު ތަންފީޒުކުރަން ބޭނުންވާ ވަސީލަތްތައް މަޖިލިސް މެދުވެރިކޮށް އިދާރާތަކަށް ލިބޭނެ ކަމަށް އުއްމީދު ކުރައްވާ ކަމަށް ވެސް މިނިސްޓަރު ވިދާޅުވި އެވެ. އަދި ވަސީލަތްތައް ނެތޭ ބުނެ ހައްގުތައް ނުދީ ސަރުކާރުން ނުތިބޭނެ ކަމަށް ވެސް މިނިސްޓަރު ވިދާޅުވި އެވެ.\nއިންފޮމޭޝަން ކޮމިޝަނަރު ހުސައިން ފިޔާޒް މޫސާ ވިދާޅުވީ ގިނަ ހައްގުތަކަކަށް މީހުން އަހުލުވެރި ނަމަވެސް މާއްދާ 29 އިން ލިބިދޭ ހައްގަށް އަހުލުވެރި ނޫން ކަމަށެވެ. އެއީ މައުލޫމާތު ހޯދާ ލިބިގަތުމުގެ ހައްގެވެ. އެ ހައްގަށް މުއައްސަސާތަކުގެ ވެރިންނާއި ސިޔާސީ ޕާޓީތަކުގެ ވެރިންގެ އިތުރުން ނޫސްވެރިންނާއި އާއްމު ރައްޔިތުން ވެސް އަހުލުވެރި ނޫން ކަމަށް ފިޔާޒް ވިދާޅުވި އެވެ.\n"އަޅުގަނޑުމެން މަސައްކަތް މި ފަށަނީ އެ ހޭލުންތެރިކަން. އެ އަހުލުވެރިކަން މުޖުތަމައުގައި އަށަގެންނެވުމަށް. ގާނުނު އަސާސީން މި ހައްގު ކަށަވަރުކޮށްދީފައި މިއޮތީ ސުވާލުކުރުމާއި ޖަވާބު ލިބިގަތުން ކަށަވަރު ކުރުމުގެ ގޮތުން،" މިފަހުން މަގާމާ ހަވާލުވެ ވަޑައިގެންނެވި ފިޔާޒް ވިދާޅުވި އެވެ.\nއިކޮނޮމިކް މިނިސްޓަރު ފައްޔާޒާއި އިންފޮމޭޝަން ކޮމިޝަނާ ފިޔާޒް: ގާނޫނު ތަންފީޒު ނުކުރެވޭ ކަމަށް ވިދާޅުވި-- ފޮޓޯ: ނިޝާން އަލީ/މިހާރު\nފިޔާޒް ވިދާޅުވީ މި ކެމްޕެއިން ފަށަން ޖެހުނީ ބައެއް މުއައްސަސާތަކުން އޮތް ހާލަތުން ކަމަށެވެ. މައުލޫމާތު ފޯރުކޮށްދޭން ޖެހޭ 1،200 އެއްހާ މުއައްސަސާ ހުންނައިރު އެ ކޮމިޝަނަށް ރިޕޯޓް ހުށަހަޅާ މުއައްސަސާތަކުގެ އަދަދު 200 އަށް ވުރެ ވެސް ދަށް ކަމަށް ފިޔާޒް ވިދާޅުވި އެވެ.\n"އޭގެން މި އެނގެނީ މައުލޫމާތު ހޯދާ ލިބިގަތުމުގެ ހައްގު ރައްޔިތުންނަށް ކަށަވަރުވާ މިންވަރު. ވޭތުވެދިޔަ ފަސް އަހަރު ތެރޭގައި 6،000 ރިޕޯޓް ހުށަހަޅަން ޖެހޭއިރުގައި [ހުށަހެޅި] ޖުމުލަ އަދަދަކީ 702 އިނގޭތޯ. އަޅުގަނޑުމެން ހިތާމަކުރަން ޖެހޭ،" ފިޔާޒް ވިދާޅުވި އެވެ.\nމައުލޫމާތު ފޯރުކޮށްދިނުން އެންމެ ދަށީ ޝަރުއީ ދާއިރާ އާއި ސިޔާސީ ޕާޓީތަކުން ކަމަށް ފިޔާޒް ވިދާޅުވި އެވެ. އެ ފަރާތްތަކުން އިންފޮމޭޝަން ކޮމިޝަނަރުގެ އޮފީހަށް ހުށަހަޅަން ޖެހޭ އެންމެ ރިޕޯޓެއް ވެސް ހުށަނާޅާ ކަމަށް ފިޔާޒް ވިދާޅުވި އެވެ.\nނަމަވެސް މިނިސްޓަރު ފައްޔާޒް ވަނީ އެމްޑީޕީން ރިޕޯޓްތައް ހުށަހަޅާފައިވާނެ ކަމަށް ވިދާޅުވެފަ އެވެ.\nފިޔާޒް ވިދާޅުވީ ކުރިއަށް އޮތްތަނުގައި ހޯދަން އެދޭ މައުލޫމާތު ލިބޭތޯ ބެލުމަށް މޮނީޓާކުރުން ހަރުދަނާ ކުރާނެ ކަމަށެވެ. އެ ގާނޫނު ތަންފީޒު ކުރުމަށް ކުރާ މަސައްކަތަށް ނުފޫޒު ފޯރުވޭނެ އެއްވެސް މީހެއް ނުހުންނާނެ ކަމަށް ފިޔާޒް ވިދާޅުވި އެވެ.\nއިންފޮމޭޝަން އޮފިސަރުގެ އޮފީހުގެ ޑިރެކްޓާ ލީގަލް އެފެއާޒް ފާތިމަތު ސައުސަން ވިދާޅުވީ އެ ކެމްޕެއިންގެ ދަށުން ދައުލަތުގެ މުއައްސަސާތަކުގެ ވެރިންނާއި މުވައްޒަފުން އެ ގާނޫނަށް މިހާރަށް ވުރެ ބޮޑަށް އަހުލުވެރި ކުރެވޭނެ ކަމަށެވެ. ތިން މަސް ދުވަހަށް ކުރިއަށް ގެންދާ އެ ކެމްޕެއިންގައި މީޑިއާ މެދުވެރިކޮށް އެކި ޕްރޮގޮރާމްތައް ދެއްކުމާއި މައުލޫމާތު ދިނުމުގެ އެކި ސެޝަންތައްވެސް ކުރިއަށް ގެންދިއުމަށް ރާވާފައިވާ ކަމަށް ސައުސަން ވިދާޅުވި އެވެ.\nއިތުރު ލިޔުންތައް މައުލޫމާތު ހޯދައި ލިބިގަތުން އިންފޮމޭޝަން ކޮމިޝަނަރު ހުސައިން ފިޔާޒް މޫސާ (އިންފޮމޭޝަން ކޮމިޝަނަރު)\nއައިމަން: ސިއްރުކުރުމުގެ ސަގާފަތާ ދެކޮޅަށް ކެރިގެން\nއިދާރާތަކުން މައުލޫމާތު ނުދީ ނުހިފެހެއްޓޭނެ: ރައީސް\nފަޅުރަށްތައް ދޫކުރި އެގްރިމެންޓު ދިނުމަށް އަންގައިފި


ކިޑްސް ފުޓްބޯޅަ ފިއެސްޓާ: މަޖީދިއްޔާ ސްކޫލް ބަލިކޮށް ޗެމްޕިއަންކަން ގާޒީއަށް! – Haftha\nSat,6June, 2020, 3:43 pm\nކިޑްސް ފުޓްބޯޅަ ފިއެސްޓާ: މަޖީދިއްޔާ ސްކޫލް ބަލިކޮށް ޗެމްޕިއަންކަން ގާޒީއަށް!\nދުނިޔޭގެ ފަތުރުވެރިކަމުގެ ދުވަސް ފާހަގަކުރުމުގެ ގޮތުން ޓުއަރިޒަމް މިނިސްޓަރީން ބޭއްވި ކިޑްސް ފުޓްބޯޅަ ފިއެސްޓާގެ ޗެމްޕިއަންކަން ގާޒީ ސްކޫލުން ހޯދައިފިއެވެ.\nމިއަދު ހެނދުނުން ފެށިގެން ހެންވޭރު ފުޓްބޯޅަ ދަނޑުގައި ކުރިއަށްގެންދިޔަ މި މުބާރާތުގެ ޗެމްޕިއަންކަން ގާޒީ ސްކޫލުން ހޯދީ، މިއަދު ހަވީރު ކުޅުނު މުބާރާތުގެ ފައިނަލް މެޗުގައި 2-0 ގެ ނަތީޖާއަކުން މަޖީދިއްޔާ ސްކޫލު ބަލިކޮށްގެންނެވެ.\nމި މުބާރާތުގެ ތިން ވަނަ ހޯދީ އިމާދުއްދީން ސްކޫލެވެ. ފެއާ ޕްލޭ ޓީމަކަށް ހޮވުނީ ގިޔާޒުއްދީން އިންޓަނޭޝަނަލް ސްކޫލެވެ. މުބާރާތުގައި އެންމެ ގިނަ ލަނޑު ޖެހި ކުޅުންތެރިއަކީ ގާޒީ ސްކޫލުގެ މުހައްމަދު އައިހަމް އިބްރާހީމެވެ.\nމިއަދު ހަވީރު ބޭއްވި އެ މުބާރާތުގެ ނިންމުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި ޓޫރިޒަމް މިނިސްޓަރު އަލީ ވަހީދާއި ޔޫތު މިނިސްޓަރު އަހުމަދު މަހުލޫފު ބައިވެރިވެ ވަޑައިގެންނެވިއެވެ.\nއޭގެ އިތުރުން ސްޕެނިޝް ލަލީގާގައި ވާދަކުރާ ސެލްޓަ ވިގޯގެ ބައެއް ވެރިންނާއި ރެއާލް މެޑްރިޑްގެ ލެޖެންޑް މިޝެލް ސަލްގާޑޯ ވެސް ބައިވެރިވިއެވެ.\nމިއަދުގެ މުބާރާތުގައި ޑްރީމް ޓީމުގައި ހިމެނުނު ނުވަ ކުޅުންތެރިންގެ ނަން ވެސް ވަނީ އިއުލާންކޮށްފައެވެ.\nއެގޮތުން ކިޑްސް ފުޓްބޯޅަ ފިއެސްޓާގެ ޑްރީމް ޓީމުގައި ހިމެނޭ ކުޅުންތެރިންނަކީ ދެ ސްޓްރައިކަރުން ކަމަށްވާ ޝާއިން އިބްރާހިމް ރަމީޒާއި މުހައްމަދު އައިހަމް އިބްރާހީމް، އެޓޭކިން މިޑްފީލްޑަރު/ އީތަން އިބްރާހިމް ޒަކީ، ހޯލްޑިންގް މިޑްފިލްޑަރު/ ހުސެއިން އާއިޝް އަބްދުލް ވާހިދު، ރައިޓް ބެކް/ މުހައްމަދު އައިލަމް އިބްރާހިމް، ލެފްޓް ބެކް/ އަހުމަދު ކައިމް ގަޔާޝް، ސެންޓްރަލް ޑިފެންޑަރުގެ ގޮތުގައި އިސްމާއިލް އުލްވީ ސޯދިގާއި ނަޝީމް އަހުމަދު ޝިޔާމް އަދި ގޯލްކީޕަރެއްގެ ގޮތުގައި އިސްމާއިލް އިނާން ހަމްޒާއެވެ.\nމި ޓީމަށް އަންނަ އަހަރުގެ ފެބްރުއަރީމަހު ދުބާއީގައި ބާއްވާ އިންޓަ ކޮންޓިނެންޓަލް ކަޕުން ފުރުސަތު ލިބިގެންދާނެއެވެ. އެ މުބާރާތުގައި އެޓީމު ވާދަކުރާނީ ރާއްޖޭގެ ގައުމީ 13 އަހަރުން ދަށުގެ ގައުމީ ޓީމުގެ ގޮތުގައެވެ. ދުބާއީގައި ބާއްވާ އެ މުބާރާތުގައި ރެއާލް މެޑްރިޑާއި ބާސެލޯނާ އަދި ޔުވެންޓަސް ފަދަ ކްލަބުތަކުގެ އެކަޑަމީތަކުން ބައިވެރިވާނެއެވެ.


Nick ah shopping kohddheykah neynge: Priyanka - One Online\nޕްރިޔަންކާ ޗޯޕްރާ އަދި ނިކް ޖޯނާސް އަކީ ކަޕަލް ގޯލްސް ދައްކުވައިދޭ ދެބައިވެރިންނެވެ. އަބަދުހެން ފަލަ ސުރުހީން މިދެބައިވެރިން ފެނިގެންދާއިރު ގިނަ ހަފުލާ އަދި ޗުއްޓީތަކެއްވެސް ވަނީ އެކީގައި ހޭދަކޮށްފައެވެ.\nޕްރިޔަންކާ ވަރަށް ފަހުން ދިން އިންޓަވިއުއެއްގައި ބުނި ގޮތުގައި ނިކްއަށް ޝޮޕިން ކޮށްދޭކަށް އޭނާއަކަށް ނޭނގެއެވެ. ޕްރިޔަންކާ ބުނީ އޭނާއަކީވެސް އެހާ ޝޮޕިންކުރާ ހިތްވާ މީހެއް ނޫންކަމަށެވެ. ފޮތް ފިޔަވައި ނިކް އަށް ގަނެދޭނެ އިތުރު އެއްޗެއް ނޭނގޭ ކަމަށް ޕްރިޔަންކާ ބުންޏެވެ. ނިކްއަކީ އޭނާ ލާ ހެދުމާއި ބޫޓު ވަރަށް ޗޫސީކޮށް ގަންނަ މީހެއް ކަމަށް ޕްރިޔަންކާ ވަނީ ފާހަގަކޮށްފައެވެ.\nނަމަވެސް ނިކް އަށް އެސަސަރީޒް ގަނެދޭ ކަމަށް ޕްރިޔަންކާ ވަނީ ބުނެފައެވެ.\nޖޯ ޖޮނާސް އަދި ސޮފީ ޓާނާގެ ދެވަނަ ކައިވެންޏަށްފަހު މި ދެބައިވެރީން ވަނީ ޕެރިސް ފެޝަން ވީކްގައި ބައިވެރިވެފައެވެ.\nޕްރިޔަންކާ އެންމެ އަވަހަށް ފެނިގެންދާނީ ޝޮނާލީ ބޯސްގެ ފިލްމު "ދަ ސްކައި އިސް ޕިނކް"އިންނެވެ. ފިލްމުގައި ފަރްހާން އަޚްތަރު އަދި ޒައިރާ ވާސިމް ލީޑް ރޯލުން ފެނިގެންދާނެއެވެ. ފިލްމު ރިލީސް ކުރަނީ އޮންޓޯބަރު މަހުގައެވެ.\nގުޅޭ ޓެގު ހޮލީވުޑް ބޮލީވުޑް


އޭއެފްސީ ކަޕް: ބެންގަލޫރު ބަލިކޮށް މާޒިޔާ ގްރޫޕް ސްޓޭޖަށް - Maldives Football\nމާޒިޔާ އާއި ބެންގަލޫރު އިއްޔެ ބައްދަލުކުރި މެޗްގެ ތެރެއިން (ފޮޓޯ: އޭއެފްސީ)\nއޭއެފްސީ ކަޕް: ބެންގަލޫރު ބަލިކޮށް މާޒިޔާ ގްރޫޕް ސްޓޭޖަށް\nޝިމާޒް ޢަލީ27 ފެބުރުއަރީ 2020 09:00\nބެންގަލޫރު، އިންޑިޔާ - އޭއެފްސީ ކަޕް ޕްލޭއޮފުގެ ދެ ވަނަ ލެގުގައި ޕެނަލްޓީ ޖަހައިގެން އިންޑިއާގެ ބެންގަލޫރު އެފްސީ 4-3 އިން ބަލިކޮށް ރާއްޖޭގެ މާޒިޔާ އިން މުބާރާތުގެ ގްރޫޕް ސްޓޭޖުން ފުރުސަތު ހޯދައިފި އެވެ.\nބުދަ ދުވަހު ބެންގަލޫރުގައި ކުޅުނު މި މެޗްގެ ފުރިހަމަ ވަގުތާއި އިތުރު ވަގުތު ހަމަވިއިރު ބެންގަލޫރު އޮތީ 3-2 އިން ކުރީގަ އެވެ. އެކަމަކު ފުރަތަމަ ލެގުން މާޒިޔާ 2-1 އިން މޮޅުވެފައިވާތީވެ ދެ ޓީމު 4-4 ގެ އެގްރިގޭޓުން އެއްވަރުވީ އެވެ. އެ ހާލަތުގައި ރަށުން ބޭރުގައި ޖެހި ގޯލްތަކުން މާޒިޔާ އަށް ކުރި ލިބެ އެވެ. ނަމަވެސް އިތުރު ވަގުތުގައި ޖަހާ ލަނޑު، އަވޭ ގޯލުގެ ގޮތުގައި ނުގުނާތީ، ދެ ޓީމު އެގްރިގޭޓުން ތަފާތު ކުރެވޭނެ ގޮތެއް ނެތުމުން ޕެނަލްޓީ ޖަހަން ޖެހުނީ އެވެ.\nމާޒިޔާގެ ޕެނަލްޓީތައް ކާމިޔާބުކޮށްފައިވަނީ ހަމްޒާ މުހައްމަދު، އިބްރާހިމް އައިސަމް، އިބްރާހިމް ވަހީދު އަދި ހުސެއިން ނިހާން އެވެ. ޝާރިފް މުހައްމަދު އަދި ޕީޓަރ ޕެލަނިޗް އަތުން ޕެނަލްޓީ ވަނީ ބޭކާރުވެފައެވެ.\nމެޗްގެ ފުރަތަމަ ހާފްގައި އެއްވެސް ޓީމަކަށް ލަނޑެއް ކާމިޔާބުކުރެވިފައިނުވި ނަމަވެސް ދެ ވަނަ ހާފްގެ ކުޅުން ފެށިތާ ގިނައިރުތަކެއް ނުވަނީސް ބެންގަލޫރުގެ ޑެޝޯން ވަނީ ލަނޑެއް ކާމިޔާބުކޮށް އެ ޓީމަށް ލީޑު ނަގައިދީފަ އެވެ.\nމާޒިޔާ އިން އެއްވަރުކޮށްފައިވަނީ މެޗުގެ 74 ވަނަ މިނިޓްގައި އިބްރާހިމް ވަހީދު ހަސަން ކާމިޔާބުކޮށްދިން ލަނޑުންނެވެ. ބެންގަލޫރަށް ދެ ވަނަ ފަހަރަށް ލީޑުނަގައިދިނީ މެޗުގެ 81 ވަނަ މިނިޓްގައި ސުނިލް ޗެތުރީ އެވެ. ބެންގަލޫރު 2-1 އިން ކުރީގައި އޮވެ ނިމި އެގްރިގޭޓް ވެސް އެއްވަރުވުމުން ނަތީޖާ ނެރުމަށް ޖެހުނީ އިތުރު ވަގުތު ކުޅޭށެވެ. އިތުރު ވަގުތުގައި މާޒިޔާގެ ކޯނެލިއަސް ސްޓެވާޓް އެއްވަރުކޮށްދީފައިވަނިކޮށް ބެންގަލޫރަށް އަނެއްކާވެސް ކުރި ހޯދައިދިނީ ހިލޭ ޖެހުމަކުން ޗެތުރީ ޖެހި ގޯލުންނެވެ.


10 aharu therey furathama faharh Hong Kong recession akah\n09:23am | Thursday, 09 July 2020\n10 އަހަރު ތެރޭގައި ފުރަތަމަ ފަހަރަށް ހޮންގކޮންގ 'ރިސެޝަން'އަކަށް\nހަރުކަށި ޢަމަލުތަކާ އެކު ކުރިޔަށްދާ މުޒާހަރާތަކާއި، އެމެރިކާ އާއި ޗައިނާ އާ ދެމެދު ކުރެވެމުންދާ ވިޔަފާރީގެ ހަނގުރާމައިގެ ސަބަބުން، މި އަހަރުގެ ތިންވަނަ ކުއާޓަރުގެ އަންދާޒާތަކަށް ބަލާއިރު، ދުނިޔޭގެ މާލީ މުޞީބާތްތައް ނުވަތަ ގްލޯބަލް ފައިނޭންޝަލް ކްރައިސިސް އަށް ފަހު ފުރަތަމަ ފަހަރަށް ހޮންގކޮންގ ވަނީ ރިސެޝަންއަކަށް ގޮސްފައެވެ.\nފަސް މަސް ވަންދެން ކުރަމުންދާ މުޒާހަރާތަކުގެ ސަބަބުން ޗައިނާގެ ސިޔާދަތު ހިނގަމުންދާ ހޮންގކޮންގ ގެ ރީޓެއިލް ސެކްޓަރާއި، ފަތުރުވެރިކަމުގެ ސެކްޓަރަށް ވަނީ ބޮޑެތި ގެއްލުންތަކެއް ލިބިފައެވެ. އަދިވެސް މުޒާހަރާތައް ކުރުން ހުއްޓާލަފާނެ ކަމުގެ ޢަލާމާތެއް ނުފެނެއެވެ. ފުލުހުން ދަނީ ކޮށްފާނެ އިތުރު މުޒާހަރާތަކަށް ތައްޔާރުވުމުގެ ގޮތުން ސަލާމަތީ ފިޔަވަޅުތައް ވަރުގަދަކޮށްފައެވެ.\nޖުލައި-ސެޕްޓެމްބަރ މި މުއްދަތުގައި އިޤްތިޞާދު ވަނީ ކުރީ ކުއާޓަރަށް ވުރެ 3.2 ޕަސެންޓަށް ދަށަށް ގޮސްފައެވެ. މިއީ ޖެހިޖެހިގެން އިޤްތިޞާދު ދަށަށް ދިޔަ ދެވަނަ ކުއާޓަރެވެ. އެހެންކަމުން 'ރިސެޝަން' ގެ ޓެކްނިކަން ޑެފިނިޝަން ގެ ދަށުން ހޮންގކޮންގ މިވަނީ ރިސެޝަން އަކަށް ގޮސްފައެވެ.\nމީގެ އެއް އަހަރު ކުރިއާ އަޅާބަލާއިރު، ހޮންގކޮންގ ގެ އިޤްތިޞާދު ވަނީ 2.9 ޕަސެންޓަށް ދަށަށް ގޮސްފައެވެ. މިއީ، 2008/2009 އަށް ފަހު އޭޝިޔާގެ ފައިނޭންޝަލް ހަބެއް ކަމަށް ބެލެވޭ ހޮންގކޮންގ ގެ އިޤްތިޞާދު އެންމެ ދަށަށް ދިޔަ ފަހަރެވެ.\nޖީޑީޕީ ޑޭޓާ ވެސް ދައްކަނީ ދަށަށްދާނެ ކަމަށެވެ. ބޮޑެތި މުޒާހަރާތަކުގެ ސަބަބުން ކޮންސިއުމަރ ސެންޓިމެންޓަށް ވަނީ ބުރޫއަރާފައެވެ. އަދި ރީޓެއިލް ސެކްޓަރަށް ވަނީ ބޮޑެތި ހުރަސްތައް ކުރިމަތިވެފައެވެ.\nސަރުކާރުން ބުނަނީ، މުޒާހަރާތައް އަދިވެސް ހުއްޓުމެއް ނެތި ކުރިޔަށް ދިއުމާއެކު، އަމިއްލަ މީހުން ވިޔަފާރިކުރާ މިންވަރާއި، 'އިންވެސްޓްމެންޓް ސެންޓިމެންޓް' އަދިވެސް ބަލިކަށިވަމުންދާނެ އެވެ.\nފަތުރުވެރިން ޒިޔާރަތްކުރުން މަދުވުމާއެކު، ހޮންގކޮންގ ގެ ބައެއް ވިޔަފާރި ކުންފުނިތަކުން މިހާރު ވެސް ވަނީ ނޯޕޭ ލީވް ނެގުމަށް މުވައްޒަފުންނަށް އަންގާފައެވެ.\nމިދިޔަ ހަފުތާ ގައި ހޮންގކޮންގ ސަރުކާރުން ވަނީ، އިޤްތިޞާދު ނެގެހެއްޓުމަށް ޓަކައި2ބިލިޔަން ހޮންގކޮންގ ޑޮލަރ (255 މިލިޔަން އެމެރިކާ ޑޮލަރު) ގެ އެހީގެ ޕެކެޖެއް ތަޢާރަފުކޮށްފައެވެ. އިޤްތިޞާދުގެ އެންމެ ބޮޑަށް ރަނގަޅުކުރުމަށް ފޯކަސްކޮށްފައިވާ ސެކްޓަރތަކަކީ، ޓްރާންސްޕޯޓާއި، ރީޓެއިލް އާއި، ފަތުރުވެރިކަމެވެ.\nކުރިން ހެދި ގޮތަށް، ހޮންގކޮންގ ގެ ސަލާމަތަށް ބޭޖިންގ އަތުވެދާނެ ކަމަކަށް ނުބެލެވެއެވެ.\nހޮން ކޮންގް, ދުނިޔެ


މެލެޝިޔާއިން ބައެއް ޤައުުމުތަކަށް ދިގު މުއްދަތަށް ވިސާ ދިނުން ހުއްޓާލަނީ – DhiDaily\nމެލެޝިޔާއިން ބައެއް ޤައުުމުތަކަށް ދިގު މުއްދަތަށް ވިސާ ދިނުން ހުއްޓާލަނީ\nމެލޭޝިޔާއިން ބައެއް ޤައުމުތަކަށް ދިގު މުއްދަތުގެ ވިސާ ދިނުން މެދުކަނޑާލައިފިއެވެ.\nއެ ޤައުމުގެ ސަރުކާރުން ބުނި ގޮތުގައި އެ ޤައުމުން ކޮރޯނާ ވައިރަހާއި ދެކޮޅަށް ކުރާ މަސައްކަތުގެ ދަށުން މި މަހުގެ7ވަނަ ދުވަހުން ފެށިގެން އިންޑިޔާ، އިންޑޮނޭޝިޔާ އަދި ފިލިޕީންސްއަށް ދެމުން އައި ދިގު މުއްދަތުގެ ވިސާ ވަނީ މެދުކަނޑާލަން ނިންމާފައެވެ.\nހެލްތު އޮތޯރިޓީތަކުން ބުނާ ގޮތުގައި އެ ޤައުމުގައި މިހާތަނަށް 9300 މީހުން ބައްޔަށް ޕޮޒިޓިވް ވެފައިވާއިރު 128 މީހަކު ވަނީ މި ބަލީގައި މަރުވެފައެވެ. އަދި މިހާރު އިތުރު4ސްޓޭޓެއްގައި މި ބަލި އަލުން ވަނީ ފެތުރެންފަށާފައެވެ.\nއެ ޤައުމުގެ އިސް މިނިސްޓަރެއްކަމުގައިވާ އިސްމާއީލް ސަބްރީ ޔާޤޫބު ވިދާޅުވި ގޮތުގައި، މި ވިސާގެ ދަށުން ތިބި ޕާރމަނަންޓް ރެސިޑެންޓްސްއާއި ބޭރު މީހުން، ދަރިވަރުން، އަދި އަނބިމީހާ/ފިރިމީހާގެ ވިސާގެ ދަށުން ތިބި މީހުންވެސް އިސްތިސްނާ ނުކުރެވޭނެއެެވެ. ސަބްރީ އިތުރަށް ވިދާޅުވި ގޮތުގައި، މި ނިންމުން ނިންމާފައިވަނީ އެ ޤައުމުގެ ރައްޔިތުން ކޮރޯނާ ވައިރަހުގެ ކިބައިން ސަލާމަތް ކުރުމަށެވެ.\nރަޖްނީކާންތް ސިޔާސީ ޕާޓީއެއް އުފައްދަނީ\nފައިސާގެ މައްސަލައެއްގައި މީހަކު މަރާލައިފި\nޖަނަވަރީ މަހު ލަންކާ ހުޅުވަނީ


SPG ah badhalu genaee Raees angavaigen\nއެސްޕީޖީއަށް ބަދަލު ގެނައީ ރައީސް އަންގަވައިގެން\nސިފައިންގެ އިވެންޓެއްގައި ރައީސް ސޯލިހް އަދި ސިފައިންގެ އިސްވެރިން- އަހުމަދު އަޝްހާދު އަބްދުﷲ (ޖެރީ) | އަވަސް\nސްޕެޝަލް ޕްރޮޓެކްޝަން ގްރޫޕް (އެސްޕީޖީ) ގެ ކޮމާންޑަރުން ބަދަލު ކޮށްފައިވަނީ ރައީސުލްޖުމްހޫރިއްޔާ އަދި ސިފައިންގެ އެންމެ މަތީވެރިޔާ އިބްރާހިމް މުހައްމަދު ސޯލިހް އެ ގޮތަށް އެންގެެވުމުން ކަމަށް ރައީސް އޮފީހުން ބުނެފި އެވެ.\nއަވަސް އިން ކުރި ސުވާލަަކަށް ޖަވާބު ދެއްވަމުން އެމްއެންޑީއެފްގެ އިސް ތަރުޖަމާން މޭޖާ އިބްރާހިމް އާޒިމް އިއްޔެ ވިދާޅުވީ އެސްޕީޖީގަައި ކުރިން ތިއްބެވި ކޮމާންޑަރުން ބަދަލު ކޮށްފައިވާ ކަމަށެވެ. އަދި އިސް މަގާމުތަކަށް އިތުރު ބޭފުޅުން ހަމަޖައްސަވާފައިވާ ކަމަށް ވެސް ވިދާޅުވި އެވެ.\nއެސްޕީޖީގެ ކޮމާންޑިން އޮފިސަރަކަށް ހަމަޖައްސަވާފައި ވަނީ ލެފްޓިނެންޓް ކާނަލް އަބްދުލް މުއިއްޒު މުސްތަފާ އެވެ. އަދި ޑެޕިއުޓީ ކޮމާންޑިން އޮފިސަރަކަށް ހަމަޖައްސަވާފައިވަނީ މޭޖާ މޫސާ ރަމީޒެވެ.\nރައީސް އޮފީހުގެ ތަރުޖަމާން މުހައްމަދު މަބުރޫކް އަޒީޒް މިއަދު ވިދާޅުވީ ހައެއް މޭގެ ޓެރަރިސްޓް ހަމަލައާ ގުޅިގެން ދައުލަތުގެ އިސްވެރިންނަށް ފޯރުކޮށްދޭ ސެކިއުރިޓީ އިތުރަށް ހަރުދަނާ ކުރުމުގެ ގޮތުން މޯލްޑިވްސް ނޭޝަނަލް ޑިފެންސް ފޯސްގެ ސްޕެޝަލް ޕްރޮޓެކްޝަން ގްރޫޕަށް ބަދަލުތައް ގެންނަން ޖެހޭ ކަމަށް ދެކިވަޑައިގެން އެކަން މިނިސްޓަރ އޮފް ޑިފެންސް މާރިޔާ އަހްމަދު ދީދީއަށް ރައީސުލްޖުމްހޫރިއްޔާ އަންގަވާފައިވާ ކަމަށެވެ.\nރައީސް މުހައްމަދު ނަޝީދަށް އަމާޒުކުރި ޓެރަރިސްޓް ހަމަލާއަ ގުޅިގެން ސަލާމަތީ ހިދުމަތްދޭ މުއައްސަސާތަކުގެ އިންޓެލިޖެންސް އޮޑިޓެއް ހެއްދެވުމަށް އެކަމަށް ހާއްސަ ޓީމެއް، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވަނީ އެކުލަވާލައްވާފައެވެ.\nރައީސް ސޯލިހް ކުރީން ވިދާޅުވީ އެވަރު ބޮޑު ހާދިސާއެއް ހިނގާދިޔައިރު އިންޓެލިޖެންސަށް ނޭނގުނީ ކީއްވެގެންތޯ ބައްލަވަން އެމަނިކުފާނު ވެސް ބޭނުންފުޅުވާ ކަމަށެވެ. އަދި ރައީސް ނަޝީދުގެ ސެކިއުރިޓީ އާއި ގުޅިގެން ދިރާސާއެއް ހެއްދެވި ކަމަށްވެސް ވިދާޅުވި އެވެ. ރައީސް ނަޝީދުގެ ސެކިއުރިޓީ ބެލެހެއްޓުމުގެ ކަންކަން ކުރިއަށްދާ ގޮތާ ގުޅޭ ރިޕޯޓެއް އެމްއެންޑީއެފްގެ ފަރާތުން ވަރަށް އަވަހަށް ލިބޭނެ ކަމުގައިވެސް ވިދާޅުވި އެވެ.\nއިންޓެލިޖެންސް ވަރުގަދަކުރަން ޖެހިފައިވާ ކަމަށް ރައީސް ގަބޫލުފުޅު ވެސް ކުރެއްވި އެވެ. އެ ދެ ރިޕޯޓު ބެއްލެވުމަށްފަހު އިންޓެލިޖެންސާއި ރައީސް ނަޝީދުގެ ސެކިއުރިޓީ މިހާރަށް ވުރެ ވަރުގަދަ ކުރައްވާނެ ކަމުގެ ޔަގީންކަން އެމަނިކުފާނު ވަނީ ދެއްވި އެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު އެމްއެންޑީއެފް + މާރިޔާ އަހުމަދު ދީދީ އަބްދުﷲ ޝަމާލް ނަޝީދަށް އަމާޒު ކުރި ހަމަލަ


uefa+nations league second category ah german relegate Vejje\nޔޫއޭފާ ނޭޝަންސް ލީގުގައި މިމަހުގެ 16 ވަނަ ދުވަހު ފްރާންސްއަތުން2ލަނޑު 1 ލަނޑުން ބަލިވެ ޖަރުމަން މިމުބާރާތުގެ ދެވަނަ ކެޓަގަރީއަށް ރެލިގޭޓް ވެއްޖެވެ.\nޕެނަލްޓީއަކުން މެޗްގެ 14 ވަނަމިނިޓްގައި ޓޯނީކުރޫޒް ލަނޑެއް ކާމިޔާބުކޮށް ޖަރުމަނަށް ލީޑު ހޯދާ ދީފައިވަނިކޮށް ފްރާންސް މިމެޗުން މޮޅުކޮށްދިން ދެލަނޑުވެސް މެޗްގެ ފަހުހާފްގައި ކާމިޔާބުކޮށްދީނީ އެތުލެޓިކޯ މެޑްރިޑްގެ ގްރިޒްްމަންއެވެ.\nގްރިޒްމަންގެ ފުރަތަމަ ލަނޑު 62 ވަނަ މިނިޓްގައި ކާމިޔާބުކޮށްދީފައިވާއިރު2ވަނަ ލަނޑު ކާމިޔާބުކޮށްދީފައިވަނީ 80 ވަނަ މިނިޓްގައި ލިބުނު ޕެނަލްޓީއަކުންނެވެ.\nޖަރުމަނުއަތުން ފްރާންސް މޮޅުވި މެޗެކީ ފްރާންސް ޖެހިޖެހިގެން ބަލިނުވެ ނިންމާލި 14 ވަނަ މެޗެވެ.\nމިމެޗުން ޖަރުމަން ބަލިވުމުން3ޓީމު ހިމެނުނު މިގްރޫޕުން ޖަރުމަންގޮސްފައިވަނީ އެންމެ ފުލަށެވެ. ފްރާންސްއަށް މިގްރޫޕުން އެއްވަނަ ލިބުނުއިރު2ވަނަ ލިބެނީ ޖަރުމަނަށްވުރެ އެއްމެޗު މަދުން ކުޅެފައިވާ ނެދަލޭންޑްސް އަށެވެ.\nމިމެޗުން ފްރާންސް އަތުން ޖަރުމަން ބަލިވި ބަލިވުމަކީ މިއަހަރުގެ ތެރޭގައި ފްރާންސް އަތުން ޖަރުމަން ބަލިވި2ވަނަ ފަހަރެވެ. އަދި މިއީ 2000 ވަނަ އަހަރުގެ ފަހުން ވާދަވެރި މެޗްތަކެއްގައި ޖެހިޖެހިގެން2މެޗުން ޖަރުމަންބަލިވި ފުރަތަމަ ފަހަރެވެ.\nމިމުބާރާތުގައި ޖަރުމަން ނެދަލެންޑް އަތުން ބަލިވެފައިވަނީ3ލަނޑު0ލަނޑުންނެވެ.\nމިމުބާރާތުގެ ދެވަނަ ކެޓަގަރީއަށް ޖަރުމަން ރެލިގޭޓް ވުމުން ކޯޗް ލޯއަށްވަނީ ވަރަށްބޮޑަށް ޕްރެޝަރު ބޮޑުވެފައެވެ. އެއީ ވޯލްޑްކަޕްގައިވެސް ފުރަތަމަ ބުރުން ޖަރުމަން ކަޓައިގެންގޮސްފައިވާތީއެވެ.\n2006 ވަނަ އަހަރުން ފެށިގެން ޖަރުމަނުގެ ޓީމުގެ ކޯޗެއްގެ ގޮތުން މަސައްކަތް ކުރަމުންދާ ލޯ ވޯލްޑް ކަޕަށްފަހު މަގާމުގައި ބަހައްޓާފައިވަނީ މިމުބާރާތުގައި ރަގަޅު ނަތީޖާއެއް ނެރުމަށް ޝަރުޠުކުރުމަށްފަހުއެވެ.


Elections Commission ge member kamah kurimathilumuge furusathu hulhuvaalaifi - One Online\nއިލެކްޝަންސް ކޮމިޝަނުން ބޭއްވި ނޫސްވެރިންގެ ބައްދަލުވުމެއްގެ ތެރެއިން --- ވަން ފޮޓޯ : މުހައްމަދު އަުޒަމް\nއިލެކްޝަންސް ކޮމިޝަނުގެ މެންބަރުކަމަށް ކުރިމަތިލުމުގެ ފުރުސަތު ހުޅުވާލައިފި\nއިލެކްޝަންސް ކޮމިޝަން، އީސީގެ މެންބަރުކަމަށް ކުރިމަތިލުމުގެ ފުރުސަތު ހުޅުވާލައިފިއެވެ.\nރައީސް އޮފީހުން މިއަދު ބުނީ އީސީގެ މެންބަރުކަމަށް ކުރިމަތިލުމަށް ޝައުގުވެރިވާ ފަރާތްތަކުން މަގާމަށް ކުރިމަތިލުމުގެ ފުރުސަތު މިއަދުން ފެށިގެން މިމަހު 16ގެ ނިޔަލަށް ހުޅުވާލާ ކަމަށެވެ. އެގޮތުން މިމަހު 16ވަނަ ވާ ހޯމަ ދުވަހުގެ 14:00 ގެ ކުރިން މި މަގާމަށް ކުރިމަތި ލުމަށް ފޯމު ހުށަހެޅޭނެ ކަމަށް ރައީސް އޮފީހުން ބުނެއެވެ.\nމި މަގާމަށް ކުރިމަތިލުމަށް އެދޭ ފަރާތްތަކުން ފޯމު ހުށަހަޅަން ޖެހެނީ ރައީސް އޮފީހަށެވެ. ރައީސް އޮފީހުން މައުލޫމާތުދޭ ގޮތުގައި މި މަގާމަށް ކުރިމަތިލުމަށް އެދޭ ފޯމު އެ އޮފީހުގެ ރިސެޕްޝަނުގެ އިތުރުން ރައީސް އޮފީހުގެ ވެބްސައިޓުން ލިބޭނެއެވެ.\nއީސީގެ މެންބަރުކަމަށް ކުރިމަތިލުމުގެ ފުރުސަތު މިއަދު ހުޅުވާލީ އެ ކޮމިޝަނުގެ މެންބަރެއްގެ މެންބަރުކަމުގެ މުއްދަތު އަންނަ ނޮވެމްބަރުމަހު 24 އަށް ހަމަވާތީ އެވެ. ނޮވެމްބަރު މަހު 24 ގައި މެންބަރުކަން ހަމަވަނީ އެކޮމިޝަންގެ ނައިބު ރައީސް އަމްޖަދު މުސްތަފާއެވެ. އަމްޖަދު ކޮމިޝަންގެ މެންބަރަކަށް އައްޔަންކުރައްވާފައިވަނީ 24 ނޮވެބަރު 2014 ގައެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު އިލެކްޝަންސް ކޮމިޝަން ރައީސް އޮފީސް\nއިސީގެ މެންބަރުކަމަށް ކުރިމަތިލުމުގެ ފުރުސަތު ހުޅުވާލައިފި\nޕްރޮފެޝަނަލިޒަމް އާއެކު އިންތިހާބުގެ ސަލާމަތީ ކަންކަން ބަލަހައްޓާނެ ކަމުގެ ޔަގީންކަން ދެން: ކޮމިޝަނަރ


Rahyithunge haalu balan Jabir Kaashidhoo gai\nކާށިދޫ ދާއުރާގެ މެމްބަރު އަބްދުﷲ ޖާބިރު ކާށިދޫ ފަޅުތެރޭގައި--- ފޮޓޯ: އަވަސް ކިޔުންތެރިއެއް\nކ. ކާށިދޫ ރައްޔިތުންގެ ހާލު އެންމެ ގާތުން ބެލުމަށް އެ ދާއިރާގެ މެމްބަރު އަބްދުﷲ ޖާބިރު އެރަށަށް ވަޑައިގެންފި އެވެ.\nކޮވިޑް-19 އަށް ޕޮޒިޓިވް ވި މީހަކު ކާށިދުއަށް ދަތުރުކޮށްފައިވާތީ އެރަށަށްއއަރާ ފޭބުން ދެ ދުވަހަކަށް ވަނީ މަނާކޮށްފަ އެވެ. ނަމަވެސް މޮނިޓަރިންގެ ހާލަތުން ރޭގެ ވަގުތެއްގައި ވަނީ އާންމު ހާލަތަށް ބަދަލުކޮށްފަ އެވެ. އެކަމަކު އެރަށް އަރާ ފޭބޭނީ އެޗްޕީއޭގެ ހުއްދަ ހޯދައިގެން ކަމަށް ކާށިދޫ ކައުންސިލުން ވަނީ ބުނެފަ އެވެ.\nއެޗްޕީއޭ އިން ވަނީ މާލެއިން ކޮވިޑް-19ގެ ކޭސްތަކެއް ފެނުމާއި ގުޅިގެން އެއްރަށުން އަނެއް ރަށަށް އަރާފޭބުން މަނާކޮށްފަ އެވެ.\nކާށިދޫ ދާއިރާގެ މެމްބަރު މިއަދު ހެނދުނުގެ ވަގުތެއްގައި އެރަށަށް ވަޑައިގެންނެވީ ދަތުރުކުރުމުގެ ހުއްދަ ފުލުހުން ދިނުމުންނެވެ. ނަމަވެސް އަދިވެސް ރަށަށް އެރުމުގެ ހުއްދަ ވަނީ ނުލިބިފަ އެވެ.\nއަވަސްއާ ވާހަކަ ދައްކަވަމުން ޖާބިރު ވިދާޅުވީ މިވަގުތު ހުންނެވީ ކާށިދޫ ފަޅުތެރޭގައި އޮތް ލޯންޗެއްގައި ކަމަށެވެ. އަދި ގާނޫނީ އިމުގެ ތެރެއިން ކުރަންޖެހޭ ހުރިހާ ކަމެއް ފުރިހަމަ ކުރުމަށްފަހު ނޫނީ ރަށަށް ނާރާނެ ކަމަށްވެސް ވިދާޅުވި އެވެ.\nޖާބިރު ވިދާޅުވީ މި ވަގުތު އެންމެ މުހިންމު ކަމެއް ދެނީ ރައްޔިތުންގެ ހާލު ގާތުން ބެލުން ކަމަށާއި އަދި މިވަގުތު ރައްޔިތުންނަށް އެއްވެސް އެހީތެރިކަމެއް ބޭނުންވޭތޯ ބެލުން ކަމަށެވެ.\n"އަޅުގަނޑަކީ ރައްޔިތުން ހޮވާފައިހުރި ރައްޔިތުންގެ މެމްބަރެއް. މިއަދު ރައްޔިތުން ތިބީ ހާލުގަ ޖެހިފަ. އެހީތެރިވާން ޖެހޭނީ އަޅުގަނޑުމެން. ރަށް މޮނިޓަރިންގެ ހާލަތަށް ގެނައީއްސުރެ އަޅުގަނޑު މިދަނީ ކާށިދޫ އާއި ގާފަރުގެ ރައްޔިތުންގެ ހާލު ވަރަށް ގާތުން ބަލަމުން. ރައްޔިތުން ޒަރޫރީ ބޭނުން ފުއްދާނެ ތަކުެތި ރަށގަ ހުރިތޯ ބަލަމުން މިދަނީ. ދެން މިހާރު އަޅުގަނޑު މިއައީ ރައްޔިތުންގެ ހާލު ގާތުން ބަލަންވެގެން. އޭރަށް އިނގޭނެތާ އަޅުގފަނޑުވެސް މިހުރީ ރައްޔިތުންނާ އެކުގަ ކަން. އެހީތެރިވާނެ ކަން." އޭނާ ވިދާޅުވި އެވެ.\nޖާބިރު ވިދާޅުވީ ކާށިދޫގައި ހަރަކާތެރިވާ ފުލުހުންގެ ފަރާތުން ވަރަށް ފުރިހަމައަށް އެހީތެރިކަމާއި އެއްބާރުލުން ލިބޭ ކަމަށާއި ފުލުހުންނަނީ މި ދަނޑިވަޅުގައި ފުރާނަ އަތްމައްޗަށް ލައިގެން ފްރޮންޓް ލައިންގައި މަސައްކަތް ކުރަމުންދާ ބަޔަކަށްވީހިނދު ރައްޔިތުން އެމީހުންނަށް އެއްބާރުލުން ދޭން ޖެހޭނެ ކަމަށެވެ.\nޖާބިރު ވިދާޅުވީ މި ވަގުތަކީ ހުރިހާ މެމްބަރުންނާއި ވިޔަފާރިވެރިން ރައްޔިތުންނަށް އެހީތެރިވާންޖެހޭ ވަގުތު ކަމަށާއި ގޭގައި ނިދަން ނުތިއްބަވާ ވެވުނު ގޮތަކުން ކޮށްދެއްވެން އޮތް އެހީއެއް ރައްޔިތުންނަށް ފޯރުކޮށްދިނުމަށް ގޮވާލާ ކަމަށެވެ.\nރާއްޖެއިން ކޮވިޑް ޖެހުނު މީހުންގެ އަދަދު ވަނީ 29 އަށް އަރާފައެވެ. އޭގެ ތެރޭގައި މާލެއިން ބައްޔަށް ޕޮޒިޓިވްވި ނުވަ މީހުންވެސް ހިމެނެއެވެ.\nއަބްދުﷲ ޖާބިރު ކާށިދޫ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް


Green balikoh Eagles dhe vana ah | Mihaaru\nއީގަލްސްގެ މުއްކި (ވ) ގްރީންގެ އިމްރާން ކައިރިން ބޯޅަ ހިފައިގެންދަނީ.- ފޮޓޯ: އެފްއޭއެމް\n19 ޖޫން 2018 - 01:56\nއީގަލްސް ލީގުގެ ދެ ވަނަ އަށް އެރީ 14 މެޗުން 25 ޕޮއިންޓް ހަމަކޮށްގެންނެވެ. ތިން ވަނައިގައި އޮތް މާޒިޔާ މާދަމާރޭ ކުޅޭނީ ލީގުގެ އެއް ވަނައިގައި އޮތް ނިއު ރޭޑިއަންޓާ ދެކޮޅަށެވެ. މާޒިޔާ އަށް މި ވަގުތު 13 މެޗުން 24 ޕޮއިންޓް ލިބިފައިވާއިރު، ނިއު އަތުން ޕޮއިންޓަކާ އެކު ލީގުގެ ދެ ވަނަ އަށް އަލުން އެރޭނެ އެވެ.\nލީގުގެ ގަދަ ހަޔެއްގެ ޖާގަ ދެ ޓީމަށް ވެސް ކަށަވަރުވެފައިވާއިރު، މި މެޗަށް ނުކުތްއިރު ވެސް އޮތީ ޓާގެޓް ހާސިލްވެފަ އެވެ. މި މެޗު ފަށައިގެން ހަތަރު ވަނަ މިނިޓްގައި އީގަލްސް އަށް ލީޑުނަގައިދިނީ ލިބުނު ޕެނަލްޓީ އަކުން ލުއިޒް އެޑުއާޑޯ އެވެ.\nމެޗުގެ ނަތީޖާ ހަމަހަމަ ކުރަން ގްރީން ސްޓްރީޓްސްގެ ރަސެލް ބިލާލް އަށް މެޗުގެ 32 ވަނަ މިނިޓްގައި ލިބުނު ރަނުގެ ފުރުސަތު އޭނާ އަތުންވީ ބޭކާރެވެ. ލިބުނު ޕެނަލްޓީ އަކުން ރަސެލް ޖެހި ބޯޅަ އަމާޒުވީ ގޯލުގެ ހުރަސްދަނޑިއަށެވެ. އޭގެ ފަހުން އޭރިއާ ތެރެއިން ގްރީން ސްޓްރީޓްސްގެ އަބްދުﷲ މިސްބާހަށް ލިބުނު ބޯޅަ އޭނާ ފޮނުވާލި ނަމަވެސް ދިޔައި ހުރަސް ދަނޑިމަތިންނެވެ.\nދެ ވަނަ ހާފް ފެށިގެން ދެ ވަނަ މިނިޓް ތެރޭގައި އީގަލްސް އިން ލީޑުފުޅާކުރި އެވެ. މި ލަނޑަކީ މިރޭގެ މެޗުގައި ގްރީން ސްޓްރީޓްސްގެ ގޯލު ބެލެހެއްޓި މުހައްމަދު ޖަޒްލާން އަތުން ބައިކޮޅަށް ވަން ގޯލެކެވެ. ގްރީން ސްޓްރީޓްސްގެ ޑިފެންޑަރެއް ފަހަތަށް ޖައްސާލި ބޯޅަ ކުރިއަށް ފޮނުވާލަން އުޅުމުގެ ތެރޭގައި ޖަޒްލާން ފައިގައި ޖެހިފައިވަނީ ބައިކޮޅަށެވެ.\nމެޗުގެ 58 ވަނަ މިނިޓްގައި ގްރީން ސްޓްރީޓްސްގެ އިބްރާހިމް ޝަފްރާޒް (ޝަފްލޭ) އޭރިއާ ތެރެއިން ޖެހި ބޯޅަ އީގަލްސްގެ ގޯލްކީޕަރު ސްރީލަންކާގެ ސުޖަން ޕެރޭރާ ވަނީ މަތަކޮށްފަ އެވެ.\nއީގަލްސްގެ ތިން ވަނަ ލަނޑު ޖެހީ ވެސް ލުއިޒް އެޑުއާޑޯ އެވެ. މެޗުގެ 74 ވަނަ މިނިޓްގައި އޭނާ މި ލަނޑު ޖެހީ ވެސް ލިބުނު ޕެނަލްޓީ އަކުންނެވެ.\nމެޗަށް ފަހު ގްރީން ސްޓްރީޓްސްގެ ކޯޗު އަލީ ސުޒޭން ބުނީ މި މެޗަށް ނުކުތްއިރު ވެސް އެ ޓީމަށް މި މުބާރާތުން ހާސިލްކުރެވޭނެ އެއްޗެއް ނެތް ކަމަށެވެ. އަދި މި މުބާރާތަކީ ހަމައެކަނި ކޮލިފިކޭޝަނެއްގެ ގޮތުގައި ދާ މުބާރާތެއް ކަމަށް ބުންޏެވެ.\n"ކާކު ބާއްވާ އެއްޗެއްތޯ މާލޭ ލީގަކީ ނޫނީ ކީއްކުރަން ބާއްވާ އެއްޗެއްތޯ ވެސް ބަލާލަންވެއްޖެ. އެއީ 15 ނޫނީ 20 މެޗެއް އެ ދިޔައީ އެއްވެސް ފޯރިއެއްނެތި. ހަ މަސް ދުވަހުގައި ބޯޅަ ކުޅުނުއިރުގައި އެބަ ބަލަންޖެހޭ ރާއްޖޭގެ ފުރަތަމަ ޑިވިޝަނުގައި ކުޅޭ އަށް ކްލަބަށް ލިބުނީ ކޮން އެއްޗެއްތޯ. މިހަމަ ވިސްނާލަން ޖެހޭ އެއްޗެއް މީގެ އިން ފުޓްބޯޅަ އަށް ލިބުނީ ފައިދާތޯ ނޫނީ ގެއްލުންތޯ. މިއީ ވިސްނާލަން ޖެހޭ ކަންތައް،" ކުރިން ވިކްޓަރީ އާއި މާޒިޔާ އަށް ކޯޗުކޮށްދިން ސުޒޭން ބުންޏެވެ.\nއީގަލްސްގެ އެސިސްޓަންޓް ކޯޗު އަހުމަދު ނިމާދު (ނިމާ) ބުނީ މި މެޗުން ލިބުނު މޮޅާ އެކު އެ ޓީމަށް މަދުވެގެން ލީގުގެ ތިން ވަނަ ޔަގީނުން ވެސް ލިބޭނެ ކަމަށާއި މާދަމާރޭ ނަތީޖާ ނުކުންނަ ގޮތަކުން ވެސް ދެ ވަނަ ލިބުމުގެ ވެސް ފުރުސަތު އެބައޮތް ކަމަށެވެ. އަދި ލީގުގެ ދެ ވަނަ ލިބިއްޖެނަމަ އެއީ އީގަލްސް އަށް އެ ހިސާބުގައި ލީގު ނިންމާލެވޭނެ ފުރަތަމަ ފަހަރު ކަމަށްވާތީ އެއީ ލިބޭނެ ކާމިޔާބެއް ކަމަށް ބުންޏެވެ.\nއިތުރު ލިޔުންތައް ކްލަބް އީގަލްސް ކްލަބް ގްރީން ސްޓްރީޓް\nގްރީންގެ ޓާގެޓަށްދާން އަދި މަސައްކަތް ކުރަންޖެހޭ: ރިލޭ


Terroristaenmefurathama Miskithun dhimaa vi meehaa ah eyna salaan govi\nޓެރަރިސްޓާއި އެންމެ ފުރަތަމަ މިސްކިތުން ދިމާވިމީހާ އޭނައަށް ސަލާންގޮވި\nމިދިޔަ ހުކުރު ދުވަހު ނިއުޒީލޭންޑްގެ އަލްނޫރު މިސްކިތަށް ވަދެ އޮސްޓްރޭލިއާގެ ހައްދު ފަހަނަޅާފައިވާ "ޓެރަރިސްޓް" ބްރެންޓޮން ޓަރެންޓު 28، މިސްކިތަށް ބަޑި ހިފައިގެން ވަނުމާއެކު އެންމެ ފުރަތަމަ ދިމާވީ މީހާވަނީ އޭނައަށް ސަލާންގޮވާ ފައި ކަމަށް މީޑިއާތަކުން ރިޕޯޓްކޮށްފިއެވެ.\nދުނިޔޭގެ އެކި ކަންކޮޅުތަކުން މިހާރު ވަނީ ޓެރަރިސްޓްއަށް "ހެލޯ ބްރަދާ" އޭގޮވައި ސަލާން ގޮވާފައިވާމީހާ އަކީ ހީރޯއެއް ކަމަށްބުނެފައެވެ. 49 މުސްލިމުން ޝަހީދު ކޮށްލި ޓެރަރިސްޓް އެ އަނިޔާވެރި ހަމަލާ އޭނަގެ ފޭސްބުކްގައި ލައިވްސްޓްރީމް ކުރަމުންދިޔައިރު ފެންނަ ގޮތުގައި އޭނައާއި މިސްކިތްތެރޭން އެންމެ ފުރަތަމަ ދިމާވެ ސަލާންގޮވި މީހާ ހަމަ ފެނުމާއި އެކު ބަޑިޖަހާޝަހީދުކޮށްލައެވެ. އެއްވެސް ރަހުމެއްނެތި މިސްކިތުގައި ތިބި މީހުންގެ ގަޔަށް ޓެރަރިސްޓް ބަޑި ޖަހަމުން ދިޔަ އިރު ބައެއްމީހުން އެހަމަލާ ސިފަކޮށްފައި ވަނީ ގޭމަކާއެވެ. މިސްކިތް ތެރޭގައި އެތައްބަޔަކު ރޮމުން ދިޔައިރު ބްރެންޓޮން ދިޔައީ ވެއްޓިފައި ތިބިމީހުން ގަޔަށް ހުއްޓުމެއްނެތި ބަދި ޖަހަމުންނެވެ.\nދޮން ނަސްލުގެ މީހުން އިސްވާނެ ކަމަށް ދައުވާކުރާ މީހުންގެ ތެރޭގައި ހިމެނޭ މީހެއް ކަމަށް ބުނާ އޮސްޓްރޭލިއާގެ ހައްދުފަހަނަޅާފައިވާ މި ޓެރަރިސްޓް ވަނީ އެއަމަލު ހިންގުމުގެ ކުރިން މުސްލިމުންގެ ސަބަބުން ހުޅަނގުގައި ދިރިއުޅޭމީހުންނަށް ބިރުއެބައޮތް ކަމަށާއި މިމީހުން ޤައުމަށް އެތެރެވިޔަ ނުދީ ހުއްޓުވަން ޖެހޭނެކަމަށް ބުނެ ލިޔެފައިވާ ލިޔުމެއް ޓްވިޓާގައި ހިއްސާކޮށްފައެވެ. ނިއުޒީލޭންޑްގެ ބައެއް މީޑިއާތަކުގައި ބުނެފައިވާގޮތުގައި ބްރެންޓޮން މި ހަމަލާދިނުމަށް ތައްޔާރު ވަމުންދާތާ ހަތަރު މަސްވެދާނެކަމަށް އޭނާބުނެފައިވާކަމަށެވެ.\nލައިވްކޮށްދެއްކި މިހަމާލާގައި މިސްކިތުގައި ތިބި އެތައްބައެއްގެ ގަޔަށް އެމީހުން މަރުވިކަން ކަށަވަރުވަންދެން ބަޑިޖަހާތަން ފެނެއެވެ. އެއަށްފަހު ޓެރަރިސްޓް ބޭރަށް ނިކުމެ މަގުމަތީގައި ފުރޮޅުލީ ގޮޑިއެއްގައި އިން ފިރިމީހާ އާއެކު ހުރި އަންހެނަކު ބިންމަތީގައި އޮވެ އެހީއަށް އެދި ގޮވަމުން ދިޔައިރު އޭނަގެ ބޮލަށް ދެފަހަރު ބަޑި ޖެހުމަށްފަހު އޭނަގެ މަރުވެފައިވާ ހަށިގަނޑު މަތިން ކާރު ދުއްވާލައެވެ. ކާރުގައި ދިޔަމަގުމަތީގައިވެސް ކާރުގެ ތެރޭން އިތުރު މީހަކަށް ހަމަލާދޭތަން ވީޑިއޯގައި ފެނެއެވެ.\nމި ހަމަލާތަކުގައި 49 މުސްލިމުން ޝަހީދުވެ 48 އަށްމީހުން ޒަހަމްވެފައި ވެއެވެ. ޝަހީދުވި މީހުންގެ ގެތެރޭގައި ކުޑަކުއްޖަކުވެސް ހިމެނެއެވެ.\nއިއްޔެގެ މިހަމަލާއަށްފަހު ނިއުޒީލޭންޑް ގެ އިތުރު މިސްކިތަކަށްވެސް ޓެރަރިސްޓަކު ވަނީ ބަޑީގެ ހަމަލާ ދީފައެވެ. މިހަމަލާތަކުގައި ބައިވެރިވީ2ފިރިހެނުންނާއި އަންހެނަކު ހައްޔަރު ކޮށްފައި ވާކަމަށް ނިއުޒީލޭންޑް ގެ ފުލުހުން ބުނެއެވެ.


Ukulhas "Ranreendhoo" vanee foni unmeedhaa eku!\nއުކުޅަސް "ރަންރީނދޫ" ވަނީ ފޮނި އުއްމީދާއެކު!\nއއ. އުކުޅަހުން: ނާޒިމް ހަސަން\nއެމްޑީޕީގެ ކޮންގްރެސްއަށް އުކުޅަސް ތައްޔާރުވެފައި.\nއެންމެ ނަޒަރު މިހާރު ހުއްޓިފައިވަނީ، ސިޔާސީ ގޮތުން ބޮޑެތި ނިންމުންތަކެއް ނިމިގެން ދާނެ ކަމަށް ބެލެވޭ އެމްޑީޕީގެ އާދަޔާ ހިލާފު ކޮންގްރެސް ބޭއްވުމަށް ހަމަޖެހިފައިވާ އއ. އުކުޅަހަށެވެ. މާލެއާ ގާތްގަނޑަކަށް ދޮޅުގަޑިއިރުގެ ދުރު ރާސްތާއެއްގައި އޮތް މި ރީތި ރަށުގެ މަލަ މަތި ވަނީ "ރަންރީނދޫ"އިން ޖަރީކޮށް، މާދަމާ ފަށާ ކޮންގްރެސްއަށް ތައްޔާރުވެފަ އެވެ. މި ކޮންގްރެސް އެންމެ ފުރިހަމަޔަށް ގެންގޮސް ނިންމާލުމަށް މި ރަށު މީހުން ތިބީ ވަރުގަދަ އަޒުމާއި އަދާޔާ ހިލާފު ޖޯޝެއްގަ އެވެ.\nސާފުތާހިރުކަމަށް މާ ގަޔާވާ ރައްޔިތަކު އުޅޭ މި ރަށަކީ އެއްބަޔަކަށް އެމްޑީޕީގެ ރަށެކެވެ. ރަށުގައި 1200 އެއްހާ މީހުންގެ އާބަދީއެއް އޮންނައިރު 90 ޕަސެންޓް މީހުންގެ ތާއިދު އޮތީ އިދިކޮޅުގެ ބޮޑު ޕާޓީ އެމްޑީޕީއަށެވެ. އެހެންވެ ކޮންގްރެސްގެ ތައްޔާރީތަކުގައި މި ރަށުން މި ފެންނަނީ އާދާޔާ ހިލާފު ޖޯޝާ ފޯރި އެވެ. މިއީ ވަކި ޕާޓީއެއްގެ ކަމެއްގެ ބަދަލުގައި މި ރަށުގެ ރައްޔިތުން ދެކެނީ މިއީ ރަށަށް އަންނަ ބޮޑު ފަހުރެއް ކަމަށެވެ.\nރަށުގެ އަންހެވެރިން ނުކުމެ ރަށު ތެރެ ކުނި ކަހައި، ކޮންގްރެސް ބާއްވާ ސަރަހައްދު ސާފުކުރަނީ އެވެ. ފިރިހެންވެރިންނާއި ޒުވާނުންގެ މަސައްކަތަކީ ރަށު ތެރެ ރަންރީނދޫ ކުރުމަށް ކުލަ ލުމެވެ. މާދަމާއިން ފެށިގެން މިރަށަށް އަންނަ ހާހެއްހާ މެހެމާނުންނަށް މަރުހަބާ ކިޔަން، ދިދަ އާއި ބެނާތަކުން މުޅި ރަށް މިއޮތް ދަނީ ޒީނަތްކުރަމުންނެވެ. އެމީހުންގެ ވަގުތުތައް ހުސްކޮށްފައިވަނީ ލިބޭ އުޖޫރައަކަށް ނޫނެވެ. ހާއްސަކޮށް އެމްޑީޕީއަށް ހިތުގައި އޮތް ހާއްސަ ލޯތްބެއްގެ ސަބަބުންނެވެ.\nއުކުޅަސް، މެޑޯޒް އަބްދުﷲ އިބްރާހިމް، 57: އެމްޑީޕީ ކޮންގްރެސް އެ ރަށުގައި ބާއްވާތީ އޭނާ ހުރީ އުފަލުން.\nމި ރަށު މެޑޯޒް އަބްދުﷲ އިބްރާހިމް، 57 އަށް މިއީ ލިބުނު ބޮޑު ފަހުރެކެވެ. ރަށަށް ލިބުނު ބޮޑު ފަހުރުގައި ބައިވެރިވުމަކީ އޭނާއަށް ލިބުނު ހާއްސަ އުފަލެކެވެ. ޕާޓީއެއްގެ ކޮންގްރެސް ރާއްޖެތެރޭ ރަށެއްގައި ބާއްވާ ފުރަތަމަ ފަހަރު އޭގެ މިސްރާބު އުކުޅަހަށް ހުރުމަކީ އޭނާ ދެކޭ ގޮތުގައި އެ ރަށަށް ލިބުނު އަގު ނުކުރެވޭވަރުގެ ފަހުރެކެވެ.\n"އަޅުގަނޑުމެން އެމްޑީޕީއަށް ތާއިދުކުރަނީ އެ ޕާޓީގެ މެނިފެސްޓޯގައި އަބަދުވެސް ރައްޔިތުންނާ ގުޅުންހުރި ކަންކަން ހިމަނާތީ، އެފަދަ ޕާޓީއެއްގެ ކޮންގްރެސް އަޅުގަނޑުމެންގެ ރަށުގައި ބޭއްވުމަކީ ލިބޭ ވަރަށް ބޮޑު ފަހުރެއް،" އޭނާ އުފަލާއެކު ބުންޏެވެ.\nއަޅުގަނޑުމެން އެމްޑީޕީއަށް ތާއިދުކުރަނީ އެ ޕާޓީގެ މެނިފެސްޓޯގައި އަބަދުވެސް ރައްޔިތުންނާ ގުޅުންހުރި ކަންކަން ހިމަނާތީ، އެފަދަ ޕާޓީއެއްގެ ކޮންގްރެސް އަޅުގަނޑުމެންގެ ރަށުގައި ބޭއްވުމަކީ ލިބޭ ވަރަށް ބޮޑު ފަހުރެއް.\nއަބްދުﷲ އިބްރާހިމް -- އުކުޅަސް ރައްޔިތެއް\nއަބްދުﷲ އިބްރާހިމެކޭ އެއްފަދައިން މި ރަށު ކެޑްބަރީސް، މުހައްމަދު ނައީމް، 49، ވެސް ހުރީ މި ފަހުރެއް ކަމަށް ދެކެ ވަރަށް އުފަލުންނެވެ. ރާއްޖެ އާއި ރާއްޖެއިން ބޭރުގެ ހާއްސަ ނަޒަރެއް ހުއްޓިފައިވާ ކޮންގްރެސް އުކުޅަހުގައި ބޭއްވުމަކީ އެ ރަށަށް ލިބޭ ވަރަށް ބޮޑު ކުރިއެރުމެއް ކަމަށް ނައީމް ބުންޏެވެ.\nކެޑްބަރީސް، މުހައްމަދު ނައީމް، 49\n"މި ރަށަކީ އަމިއްލަ މަސައްކަތުން އުޅެމުން ގެންދާ ރައްޔިތަކު އުޅޭ ރަށެއް، އަޅުގަނޑު ދެކޭ ގޮތުގައި މި ރަށަށް މިއީ ވަރަށް ބޮޑު ޝަރަފެއް، ވަރަށް ބޮޑު ކުރިއެރުމެއް ލިބޭނެ ކަމެއް، މި ރަށް ވަރަށް ބޮޑަށް އިސްތިހާރުވެގެން ދާނެ، މުޅި ދުނިޔެއަށް އިސްތިހާރުވެގެން ދާނެ ރަށުގެ ފޮޓޯތަކާއި ކަންތައްތައް އާންމުވެގެންދާއިރުގަ،" ނައީމް ދެކޭ ގޮތް ހިއްސާކުރި އެވެ.\nއުކުޅަހުގެ ޒުވާނުން ވެސް ތިބީ ނިކަން އުފުލާއެކު އެވެ. ރަށުގައި މަހަށްދާ ޒުވާނެއް ކަމަށްވާ މުއްލާދު އިބްރާހިމް ބުނީ، އެމްޑީޕީގެ ކޮންގްރެސްގެ ސަބަބުން ރަށަށް އުޖާލާ ކަމެއް ލިބިފައިވާ ކަމަށެވެ. އަދި މީގެ ސަބަބުން ރަށަށް އެތައް ފައިދާތަކެއްކޮށް އިތުރަށް ރަށް ކުރިއަރައިގެން ދާނެ ކަމަށް ގަބޫލުކުރާ ކަމަށެވެ.\nރަށުގައި ޒުވާން އެތައް ވިޔަފާރިވެރިންނެއް ތިބިއިރު މިކަމުގެ ސަބަބުން ވިޔާފަރިތަކަށް ވަރަށް ބޮޑު ފައިދާއެއް ވަނީ ވެފަ އެވެ. ރަށުގެ ކަންމަތީ ފިހާރަތަކަށް ވަންނަ އާމްދަނީ މި ދެ ދުވަހު ވެސް ވަނީ އެނގުންވާ ވަރަށް މަތިވެފަ އެވެ. ކެޕޭތަކާއި ރެސްޓޯރެންޓްތަކަށް ވަންނަ މީހުން އިތުރުވެ ވެރިން ތިބީ އުފަލުންނެވެ. ގެސްޓް ހައުސްތައް ވަނީ އެކީ ބުކްވެފަ އެވެ. މި ރަށަށް ޗުއްޓީވަރެއްގައި އަންނަން ވެސް ޖާގައެއް ލިބޭނީ މި ހަފްތާ ބަންދަށް ފަހު އެވެ. އެއީ ހަމަ ޔަގީންވާ ކަމެކެވެ.\nކޮންގްރެސްގެ ކަންކަން ރޭވުމުގައި އިސްކޮށް އުޅުއްވާ، އެމްޑީޕީގެ މެދު އުތުރު ޕްރޮވިންސްގެ ނައިބު ރައީސް މޫސާ ނައީމް ވިދާޅުވީ ކޮންގްރެސްގެ ތައްޔާރީތައް މިހާރު ގާތްގަނޑަކަށް ނިމިފައިވާ ކަމަށެވެ. އަދި އެ ރަށް އޮތީ ކޮންގްރެސްގެ މެހެމާނުންނަށް މަރުހަބާ ކިޔަން ތައްޔާރަށް ކަމަށް އޭނާ ވިދާޅުވި އެވެ. މޫސާ ނައީމް ވިދާޅުވި ގޮތުގައި، މުޅި ރަށުގެ ކުދިބޮޑު އެންމެންގެ ކިބައިން ކޮންގްރެސްއަށް ކޮންމެވެސް ހައިސިއްޔަތަކުން އަންނަނީ އެއްބާރުލުން ލިބެމުން އެވެ. ކޮންގްރެސްގެ ކެއުމުގެ ކަންކަން ހަމަޖައްސަނީ، ގެސްޓް ހައުސްތަކުން ހިލޭ ސާބަހަށް ކަން އޭނާ ފާހަގަ ކުރެއްވި އެވެ.\n"މި ހުރިހާ ތައްޔާރީތައް މި ވަނީ އެއްގޮތަކަށް ވެސް އަގެއް ދީގެނެއް ނޫން. ހަމަ ހިލޭ ސާބަހަށް ލޯބިން މި ރަށުގެ ރައްޔިތުން ކޮންގްރެސްއަށް މި އެހީތެރިވެދެނީ. މިއީ އަޅުގަނޑު ދަންނަވާނީ މި ރަށުގެ ރައްޔިތުން މި ރަށަށް ލިބޭ ރީތި ނަމެއްގެ ގޮތުގައި ދެކިގެން ކުރާ ކަމެކޭ،" މޫސާ ނައީމް ވިދާޅުވި އެވެ.\nމި ހުރިހާ ތައްޔާރީތައް މި ވަނީ އެއްގޮތަކަށް ވެސް އަގެއް ދީގެނެއް ނޫން. ހަމަ ހިލޭ ސާބަހަށް ލޯބިން މި ރަށުގެ ރައްޔިތުން ކޮންގްރެސްއަށް މި އެހީތެރިވެދެނީ. މިއީ އަޅުގަނޑު ދަންނަވާނީ މި ރަށުގެ ރައްޔިތުން މި ރަށަށް ލިބޭ ރީތި ނަމެއްގެ ގޮތުގައި ދެކިގެން ކުރާ ކަމެކޭ.\nމޫސާ ނައީމް - އެމްޑީޕީގެ މެދުއުތުރު ޕްރޮވިންސްގެ ރައީސް\nކޮންގްރެސް ބޭއްވުމަށް މިރަށުގެ ބަނދަރު ސަރަހައްދުގައި 110 ފޫޓްގެ ލަގްޒަރީ ޓެންޓެއް ޖަހައިފައިވެ އެވެ. އަދި ކެއުމުގެ އިންތިޒާމްތަކަށް އިތުރު ޓެންޓެއް ޖަހާފައިވެ އެވެ. އެ ހުރިހާ މަސައްކަތްތަކުގައި ވެސް މި ރަށުގެ ފިރިހެނުންނާއި އަންހެނުން އެއް ހަމައެއްގައި ބައިވެރިވާ މަންޒަރަކީ މަދުން ނޫނީ ނުފެންނާނެ މަންޒަރެކެވެ. މިއީ އެއް ބަޔަކަށް ސިޔާސީ ކަމެކެވެ. އެކަމަކު އުކުޅަހުގެ ރައްޔިތުން ބުނަނީ، މިއީ އެ ރަށަށް ލިބޭ ބޮޑު ފަހުރެއް ކަމަށެވެ.\nއެމްޑީޕީގެ ކޮންގްރެސްއަށް އއ. އުކުޅަސް އަންނަނީ ނުހަނު ކުަގަދަކޮށް ތައްޔާރުވަމުން: އެމްޑީޕީގެ ކޮންގްރެސްގައި ބައިވެރިވުމަށް ހާހަކަށް ވުރެ ގިނަ މީހުން މި ރަށަށް އަރާނެ. -- އަވަސް ފޮޓޯ | އަހުމަދު ނާއިމް\nއެމްޑީޕީގެ އެތައް އިސް ބޭފުޅުންނެއް މާދަމާ ރަށަށް އަރާއިރު ރަށުން މި ފެންނަނީ އުއްމީދާއި އުޖާލާ ކަމެވެ. އަދާޔާ ހިލާފު ކޮންގްރެސްއަށް މިއޮތީ އަދާޔާ ހިލާފު ފޯރިއަކާއި އަޒުމެކެވެ. ރައީސް މުހައްމަދު ނަޝީދު މިއަހަރުގެ ރިޔާސީ އިންތިހާބުގައި ވާދަ ނުކުރަން ނިންމި ނިންމުމާ އެކު، ކުރިއަށް މި އޮތް ކޮންގްރެސް ވެގެންދާނީ އަދާޔާ ހިލާފު ބޮޑެތި ނިންމުންތަކެއް ނިންމާނެ ޝައުގުވެރި ކޮންގްރެސްއަކަށެވެ. މުޅި ރާއްޖެ މި އޮތީ މި ކޮންގްރެސްގެ ނަތީޖާތަކަށް ބަލަބަލަ އެވެ.\nއެމްޑީޕީ އެމްޑީޕީ ކޮންގްރެސް 2018 އއ. އުކުޅަސް\nމިނިވަން އިގްތިސާދަކާ އެކު އުކުޅަސް ހަމަ އިސްކޮޅުގައި\nލަންޑަނުން އުކުޅަހަށް: އުނދަގޫ ދަތުރެއް، ސުވާލުތައް ބައިވަރު\nއުކުޅަހުން އިދިކޮޅު އެއްގަލަކަށް!


Science – ޙެޔޮބަސް\nފޮޓޯގުރަފީގެ ދާއިރާގައި އުޅޭ ގިނަ ފަރާތަތްތަކުން ފޮޓޯ ގެ ކުލަ ރީތިކޮށް އަލިކޮށް ހެދުމަށް ބޭނުން ކުރާ އެންމެ ރަނގަޅު އެއް ސޮފްޓްވެއާރ އަކީ އެޑޯބް ލައިޓް ރޫމެވެ. ލައިޓް ...\nމުސްލިމުންގެ ފިރުޤާތަކުތެރޭގައި ޤާދިޔާނީ ފިރުޤާހިމެނެނީ ކީއްވެހެއްޔެވެ؟ އަދި އެމީހުންނަކީ މުސްލިމުންހެއްޔެވެ؟ މީސްތަކުންގެ ތެރެއިން ގިނަބަޔަކު ޤަބޫލުކުރާގޮތުގައި ޤާދިޔާނިންނަކީ މުސްލިމުންގެ ފިރުޤާތަކުގެ ތެރޭގައި ހިމެނޭ ފިރުޤާއެކެވެ. ސަބަބަކީ އެމީހުން މުސްލިމުންކަމަށް ދަޢުވާކޮށް، ...\nޤާދިޔާނީންގެ ބައެއް އިސްމީހުން: ޣުލާމް އަޙްމަދު: މީނައަކީ މިޙަރަކާތުގެ ބާނީއެވެ. އޭނާ ދުނިޔޭގައިއުޅުނީ 1839ން1908 ކަށެވެ. އޭނާއަކީ، އިންޑިއާގެ ޕަންޖާބުގެ ޤާދިޔާނުގެ ރައްޔިތެކެވެ. އޭނާ މަރުވިއިރު ފަންސާހަށްވުރެ ގިނަފޮތާއި މަޒްމޫނު ...\nމިއަދު އެމެރިކާ އެދަނީ ދަރަނީގެ ބޮޑު ކަނޑެއްގައި ޣަރަޤުވަމުންނެވެ. އަހަރެއްގެ މައްޗަށް ސާދަ ޓްރިލިއަން ޔޫ.އެސް ޑޮލަރު ސަރުކާރު ހިންގުމަށް ޚަރަދަށްދެއެވެ. މިއީ ހަމައެކަނި ހިންގުމުގެ ޚަރަދު ކަމަށް ވާ ...\nފޭސްބުކް އިން ފެންނަހާ ވީޑިއޯ އަކަށް ލައިކް ޖެހުމާ ސެއާރކޮށް ނޮޓިފިކޭޝަން މެސެޖް ބަލައި ގަނެ އެއްބަސް ވުމަކީ ފޭސްބުކް އެކައުންޓްގެ ކޮންޓްރޯލް ގެއްލި އޭގެ ސަބަބުން ނޭދެވޭ އެތައް ...\nއިންޓަރނެޓް ބޭނުންކުރަން ބުރޯޒާ ހުޅުވާއިރަށް ތަފާތު އިސްތިހާރުތައް ބައެއް ފަހަރަށް ހުޅުވެއެވެ. ވެބްސައިޓަކަށް ވަންނަން ވެބްސައިޓް އެޑްރެސް ޖަހާފައި ލޯޑްކުރަން ޖައްސާއިރަށް ކުއްލިއަކަށް އޭގެ މަތިން އިސްތިހާރެއް ހުޅުވިދާނެއެވެ. ވީޑިއޯ ...\nފޭސްބުކް އިން ފެންނަހާ ވީޑިއޯ އަކަށް ލައިކް ޖެހުމާ ސެއާރކޮށް ނޮޓިފިކޭޝަން މެސެޖް ބަލައި ގަނެ އެއްބަސް ވުމަކީ ފޭސްބުކް އެކައުންޓްގެ ކޮންޓްރޯލް ...\nއިންޓަރނެޓް ބޭނުންކުރަން ބުރޯޒާ ހުޅުވާއިރަށް ތަފާތު އިސްތިހާރުތައް ބައެއް ފަހަރަށް ހުޅުވެއެވެ. ވެބްސައިޓަކަށް ވަންނަން ވެބްސައިޓް އެޑްރެސް ޖަހާފައި ލޯޑްކުރަން ޖައްސާއިރަށް ކުއްލިއަކަށް ...\nއުޅޭ އުޅުމުގައި މަޑުމައިތިރި ގޮތެއް ހުންނަ ލަންދޫސްކޫލްގެ ގްރޭޑް5ގައި ކިޔަވަމުންދާ ދަރިވަރެކެވެ. ސްކޫލްގެ ހުރިހާ ކުދިންނާ އަދި ވަކިންޚާއްޞަކޮށް އޭނާގެ ...\nއުޅޭ އުޅުމުގައި މަޑުމައިތިރި ގޮތެއް ހުންނަ ލަންދޫސްކޫލްގެ ގްރޭޑް5ގައި ކިޔަވަމުންދާ ދަރިވަރެކެވެ. ސްކޫލްގެ ހުރިހާ ކުދިންނާ އަދި ...\nމާޒީވި ތާރީޙުގެ ފަތްފުތްތަކުންނާއި ލޮލުންދެކެފައިވާ މީހުންގެ ފަރާތުން އެނގިހާމަވާން އޮތް ބޮޑު ޙަޤީގަތަކީ ދެވަނަ ޖުމްހޫރިއްޔާގެ ފުރަތަމަރައީސް އަދި މިނިވަންކަމުގެ ...


ޓީސީ ބަލިކޮށް މާޒިޔާއިން ލީޑު ފުޅާކޮށްފި ޓީސީ ބަލިކޮށް މާޒިޔާއިން ލީޑު ފުޅާކޮށްފި\nޓީސީ ބަލިކޮށް މާޒިޔާއިން ލީޑު ފުޅާކޮށްފި\nމާޒިޔާ އާއި ޓީސީ ބައްދަލުކުރި މެޗުގެ ތެރެއިން -- ފޮޓޯ: ނިޝާން އަލީ / މިހާރު\nއުރީދޫ ދިވެހި ޕްރިމިއާ ލީގުގައި ޓީސީ ސްޕޯޓްސް ކުލަބު ބަލިކޮށް، އެންމެ ފަހުގެ ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަނުން ތާވަލުގެ އެއްވަނައިގައި ފަސް ޕޮއިންޓުގެ ލީޑެއް އަލުން ނަގައިފިއެވެ.\nލީގުގައި އަންގާރަ ދުވަހުގެރޭ ކުލަބު އީގަލްސްއިން ވަނީ ކުލަބު ވެލެންސިއާ ބަލިކޮށް، މާޒިޔާއާ ދެ ޕޮއިންޓަށް ގާތަށް ޖެހިލާފައެވެ. އެކަމަކު ބުދަ ދުވަހުގެރޭ ކުޅުނު މެޗުން 4-0 ގެ ނަތީޖާއަކުން ޓީސީ ބަލިކޮށް މާޒިޔާވަނީ އަލުން ލީޑު ފުޅާކޮށްފައެވެ.\nބަދަލުތަކަކާއެކު މި މެޗަށް މާޒިޔާ ނުކުތްއިރު، މި މެޗުގައި އެ ޓީމުގެ ގޯލު ބަލަހައްޓާފައިވަނީ ނޭޕާލުގެ ގޯލްކީޕަރު ކިރަން ކުމާރުގެ ބަދަލުގައި އިޔާން އަބްދުލް އަލީމް (ޗިކީ) އެވެ.\nމެޗުގެ ފުރަތަމަ ހާފުގައި މާޒިޔާއިން ގިނަ ހަމަލާތަކެއް އުފެއްދިއިރު، އެ ޓީމުން ލީޑު ނަގާފައިވަނީ މެޗުގެ 38 ވަނަ މިނެޓުގައެވެ. އޭރިއާ ރޮނގުކައިރިން ޓަނާ ޖެހި ބޯޅަ ގޯލަށް ވަނީ ޓީސީގެ މިސްރު ޑިފެންޑަރު އަލާ ނާސިރުގެ ފައިގައި ޖެހިފައެވެ.\nމި މެޗުގެ ދެވަނަ ހާފުގައި މޮޅު ކުޅުމެއް ދެއްކީ ބަދަލަކަށް ކުޅެން އެރި މާޒިޔާގެ ސެއިންޓް ވިންސެޓުގެ ފޯވާޑް ކޮނޭލިއަސް ސްޓެވާޓް (ކޯނޭ) އެވެ. އެގޮތުން މެޗުގެ 80 ވަނަ މިނެޓުގައި ކޯނޭ ދިން ބޯޅައަކުން ބަދަލަކަށް ކުޅެން އެރި އިބްރާހިމް މަހުދީ (ފޭދޫ އިއްބެ) ވަނީ މާޒިޔާގެ ލީޑު ފުޅާކޮށްދީފައެވެ.\nއޭގެ އަށް މިނެޓު ފަހުން މާޒިޔާގެ ތިންވަނަ ލަނޑުވެސް ޖެހީ ކޯނޭ ދިން ބޯޅައަކުން ފޭދޫ އިއްބެއެވެ. އަދި މެޗުގެ އިތުރު ވަގުތުގައި ކޯނޭ ވަނީ މާޒިޔާގެ ހަތަރު ވަނަ ލަނޑު ޖަހައިދީފައެވެ. އޭނާ މި ލަނޑު ކާމިޔާބުކުރީ ހުސެއިން ނިހާން (ނިހާޓް) ދިން ބޯޅައަކުންނެވެ.\nމި ނަތީޖާއާއެކު ތާވަލުގެ އެއްވަނައިގައި މާޒިޔާ އޮތީ ކުޅުނު 13 މެޗުން ލިބުނު 36 ޕޮއިންޓާއެކުއެވެ. ދެވަނައިގައި އޮތް އީގަލްސްއަށް 13 މެޗުން ލިބިފައިވަނީ 31 ޕޮއިންޓެވެ. އަދި ތާވަލުގެ ހަތަރުވަނައިގައި ޓީސީ އޮތީ 13 މެޗުން 17 ޕޮއިންޓާއެކުއެވެ.


Fushidhigga Ah Fuluhunnaai Tourism Ministry In Araifi - Vaguthu\nފުށިދިއްގާ އަށް ފުލުހުންނާއި މިނިސްޓްރީން އަރައިފި\nފުށިދިއްގާ - ފޮޓޯ: ކާސްޓަން ހެންރިޗް\nއދ. ފުށިދިއްގާއަށް ޓުއަރިޒަމް މިނިސްޓްރީ އިން ބަޔަކާއި ފުލުހުން އަރައި މައްސަލަ ބަލަމުންދާކަން ފުލުހުން ކަށަވަރުކޮށްދީފިއެވެ.\nފުލުހުންނާއި ޓުއަރިޒަމް މިނިސްޓްރީގެ ޓީމެއް އަރައި ބަލަމުން ދަނީ އެ ރަށުގައި ގަވައިދާ ހިލާފަށް ވިޔަފާރި ހިންގަމުންދާ މައްސަލައެކެވެ. ފުލުހުން ބުނި ގޮތުގައި އެރަށަށް ފުލުހުންގެ ޓީމަކާއި ޓުއަރިޒަމް މިނިސްޓްރީ އިން އަރައި މައްސަލަ ބަަލަމުން ދަނީ ސޯޝަލް މީޑިއާގައި ފެތުރެމުންދާ ވާހަކަތަކަކާ ގުޅިގެން ކަމަށެވެ.\nފުށިދިއްގާ ވަނީ މީގެ ކުރީގެ ސަރުކާރުން ދެ ކުންފުންޏަަކަށް ވިއްކާލައިފައެވެ. އެ މައްސަލަ އަކީ މިހާރުވެސް ކޯޓުގައި ބަލަމުންދާ މައްސަލައެކެވެ. އެރަށް ދެކުންފުންޏަކަށް ވިއްކާލައިފައިވީނަމަވެސް އެރަށް ވަރުވާއަށް ނަގައިގެން ބޭނުންކުރަމުންދާ ފަރާތުން ވަނީ އެ ރަށުގައި ގެސްޓު ހައުސްއެއް އަޅައި ދެ ބިދޭސީންނާއެކު ގެސްޓުހައުސް ވިޔަފާރިއެއް ފަށާފައެވެ.\nއެ ރަށް މީގެ ކުރިން ވިއްކާލައިފައި ވަނީ އެޗްއެމްއެޗްއައި އަދި މޯލްޑިވިއާނާ ކިޔާ ދެކުންފުންޏަކަށެވެ. އެޗްއެމްއެޗްއައި އިން ބުނެފައި ވަނީ މީގެ ކުރިން އެ ރަށް ސަރުކާރުން އެކުންފުންޏަށް ވިއްކާފައި ވަނީ ތިން މިލިއަން ޑޮލަރަށް ކަމަށާއި އޭގެ ދެބައިކުޅަ އެއްބައި ސަރުކާރަށް ދައްކާފައިވާނޭ ކަމަށެވެ. އަދި މޯލްޑިވިއާނާ އިންވެސް ބުނެފައި ވަނީ އެރަށާ ގުޅިގެން ސަރުކާރަށް ދައްކަންޖެހޭ ހުރިހާ ފައިސާއެއް ދައްކަމުން ދާކަމަށެވެ.\nމީގެ ކުރިން ސުޕްރީމް ކޯޓުން ވަނީ މައްސަލަ ނިމުމުގެ ކުރިން އެރަށާގުޅޭ އެއްވެސް ފައިސާގެ މުއާމަލާތެއް ނުކުރުމަށާއި، ރަށުން ފައިސާލިބޭ މަސައްކަތެއް ވެސް ނުކުރުމަށް އަމުރުކޮަށްފައެވެ.\nވިޔަފާރިތައް ވެރިފައިކޮށް 255 ޑެލިވަރީ ހުއްދަ ބާތިލްކޮށްފި\nފުލުހުންނަށް މިހާރަށްވުރެ އިތުރު ބާރު ލިބެން ޖެހޭ - ސީޕީ\nއޮކްޓޯބަރ 20, 2019 08:21\nޒާތީ ގޮތުން ބަޔަކާ ޖައްސާނުލައި ބަދަލު ވައްކަން ކުރެވެން ނެތީތަ މާކުއްޖާ؟\nހިޔާލު ނެއގެވީ ތޯ.. ބ އަތޮޅުގެ ފިނޮޅުއާ ގުޅުން އޮތީތޯ.. ވަރަށް ހިތާމަކުރަން


އިލެކްޝަންސް ކޮމިޝަންގެ ޤާނޫނީ މަސައްކަތުގެ ދާއިރާއިން ބޭރުވެ، ސަރުކާރުގެ އަތްދަށުވެ ސިޔާސީ ބަޔާން ނެރެމުންދާ މައްސަލަ ކުށްވެރިކުރުން. – Maldivian Democratic Party\n09 އޮކްޓޯބަރު 2015\nއިލެކްޝަންސް ކޮމިޝަންގެ ޤާނޫނީ މަސައްކަތުގެ ދާއިރާއިން ބޭރުވެ، ސަރުކާރުގެ އަތްދަށުވެ ސިޔާސީ ބަޔާން ނެރެމުންދާ މައްސަލަ ކުށްވެރިކުރުން.\nޤާނޫނު އަސާސީން ބާރު ލިބި އުފައްދާފައިވާ އިލެކްޝަންސް ކޮމިޝަނުގެ ޤާނޫނީ ދާއިރާއިން ބޭރުވެ، ސަރުކާރުގެ އަތްދަށުވެ، އެކޮމިޝަނުން ސިޔާސީ ބަޔާން ނެރެގެން ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ) އަށް ޤާނޫނާއި ޚިލާފް އަމުރުތައް އަންގަމުންދާ މައްސަލަ މިޕާޓީން އެންމެ ހަރުއަޑުން ކުށްވެރިކުރަމެވެ.\nމިގޮތުން ބުރާސްފަތި ދުވަހު އިލެކްޝަންސް ކޮމިޝަނުން ނެރުނު ބަޔާނުގައި އެންމެ ފުރަތަމަ ކަމެއްގެ ގޮތުގައި އެކޮމިޝަނުގެ ނަން ޤާނޫން އަސާސީއާއި އަދި ޤާނޫނާ އެއްގޮތަށް ލިޔެފައި ނުވާކަން ފާހަގަކުރަމެވެ. އެބަޔާނުގައި އޮތްގޮތަކީ ‘އިލެކްޝަން ކޮމިޝަން’ އެވެ. ނަމަވެސް ޤާނޫން އަސާސީއާއި ޤާނޫނުގައި އޮންނަ ގޮތަކީ ‘އިލެކްޝަންސް ކޮމިޝަން’ އެވެ. މިކަމުންވެސް އެ ކޮމިޝަންގެ ފެންވަރު ހާމަވަމުންދާކަން ފާހަގަކުރަމެވެ.\nއެބަޔާނުގައި ލިޔެފައިވާ އަނެއްވާހަކައިގައި މިޕާޓީގެ ގުނަވަންތަކުން ނިންމާ ނިންމުންތައް ކުށްވެރިކޮށްފައިވެއެވެ. ނަމަވެސް މި ޕާޓީގެ ޙައްޤުތައް ދިފާޢު ކުރުމާއި މިޕާޓީން ކަންކަމުގައި ދެކޭ ގޮތް ނިންމުމަކީ މި ޕާޓީއަށް ލިބިގެންވާ ޙައްޤެކެވެ. އަދި ރާއްޖެއާ މެދު އ.ދ އިން ނިންމާ ނިންމުންތަކަށް ސަރުކާރުން ބޯލެނބުމަށް ގޮވާލުމަކީ ޒިންމާދާރު ސިޔާސީ ޕާޓީއެއްގެ ވާޖިބެކެވެ. ހަމައެފަދައިން އެބަޔާނުގައި ލިޔެފައިވާ އަނެއް ވާހަކައަކީ މާބޮޑަށް ހައިރާންކުރަނިވި ވާހަކައެކެވެ. އެގޮތުން އެބަޔާނުގައި ބުނެފައި ވަނީ، ސިޔާސީ ޕާޓީއެއްގެ ގޮތުގައި އެމް.ޑީ.ޕީ އޮވެ، ސަރުކާރުގެ އިސްވެރިންނަށާއި ސަރުކާރުގެ ނިންމުންތަކަށް ގޮންޖަހައި އެކަންކަންކަމަށް ދަތިކުރުމުގެ ފިޔަވަޅުއެޅުމަށް ގޮވާލުން ކުށްވެރިކުރާކަމަށެވެ.\nއިދިކޮޅު ސިޔާސީ ޕާޓީއެއްގެ އެންމެ އިސްދައުރަކީ ސަރުކާރުގެ އެންމެ އިސްފަރާތްތަކުން ފެށިގެން މުޅި ސަރުކާރު ޒިންމާދާރުކުރުވުމާއި ސަރުކާރުންކުރާ ނޭއްގާނީ ކަންކަން ހުއްޓުވުން ކަމުގައި ސިޔާސީ ޕާޓީތަކުގެ ބެލެނިވެރި ފަރާތްކަމުގައި ބުނެ ބަޔާން ނެރެފައިވާ އިލެކްޝަންސް ކޮމިޝަނަށް ހަނދާންކޮށްދެމެވެ. މި މިންވަރު އެގުމަށް އިލެކްޝަންސް ކޮމިޝަނުން ޣާފިލުވެފައިވާކަން ކަންބޮޑުވުމާއިއެކު ފާހަގަކުރަމެވެ.\nއެކޮމިޝަނުގެ ރައީސާއި ނައިބު ރައީސް މުޅި ދުނިޔެއިން ފާޑުކިޔުން ރައްދުވިގޮތަށް، ސުޕްރީމް ކޯޓުން ވަކިކުރުމަށްފަހު، ސަރުކާރުން ބޭނުންވާ ސިޔާސީ މަޤްޞަދު ޙާސިލްކުރާ ކޮމިޝަނަކަށް އެތަން ބަދަލުކޮށްފައިވާކަން އެކޮމިޝަނުން ނެރެމުންދާ އެފަދަ ބަޔާންތަކުން ހާމަވެއެވެ.\nއިލެކްޝަންސް ކޮމިޝަނަކީ އެމްޑީޕީއަށް ވުރެ ހަގު މުވައްސަސާއެއް ކަމަށްވުމުގެ އިތުރުން، އެކޮމިޝަން މިހާރު އެވަނީ އަނެއްކާވެސް ސިޔާސީ ޕާޓީތަކުގެ ދައުރާއި ، ޑިމޮކްރަސީގެ ހަމަތައް މިޕާޓީގެ ކިބައިން އުގެނެންޖެހޭ ޙާލަތަށް ގޮސްފައިކަން ދެކެމެވެ.\nއަދި ޑިމޮކްރަސީ ވީކްގެ ނަމުގައި 1.6 މިލިއަން ރުފިޔާ ދައުލަތުގެ ބަޖެޓުން ބޭކާރުނުކޮށް، ރާއްޖޭގައި ޑިމޮކްރަޓިކް ހަމަތަކެއް އަށަގެންނެވުމަށް ކެނޑިނޭޅި މަސައްކަތްކުރަމުންދާ ރާއްޖޭގެ އެންމެ ބޮޑު ޑިމޮކްރަޓިކް ޕާޓީ އަށް ބިރުދެއްކުން ހުއްޓާލުމަށް ގޮވާލަމެވެ. އަދި އިލެކްޝަންސް ކޮމިޝަންގެ މިނިވަންކަމާއި މުސްތަޤިއްލުކަން ނަގައިނުލުމަށާއި ސިޔާސީ ކުލަވަރު ޖެހިފައިވާ ބަޔާންތައް ނުނެރުމަށް އެ ކޮމިޝަނަށް ގޮވާލަމެވެ.\n9 އޮކްޓޯބަރ 2015\nބަޔާން ނެރުނީ : އެމް.ޑީ.ޕީ ސެކްރެޓޭރިއެޓް


India Gai 14 Aharuge Kujjaku Rape Kurumah Fahu Maraalaifi - Vaguthu\nއިންޑިއާގައި 14 އަހަރުގެ ކުއްޖަކު ރޭޕް ކުރުމަށްފަހު މަރާލައިފި\nއިންޑިއާގެ ޝަމްލީ ޑިސްޓްރިކްޓުގައި އުމުރުން 14 އަހަރުގެ ކުއްޖަކު ރޭޕް ކުރުމަށްފަހު މަރާލައިފިއެވެ.\nއިންޑިއާ ފުލުހުންނާއި ހަވާލާދީ ރިޕޯޓްތައް ބުނާގޮތުގައި، ރޭޕް ކުރުމަށްފަހު މަރާލާފައި އޮއްވާ ފެނުނު އެ ކުއްޖާ އޮތީ ދަނޑުގޮވާމު ހައްދާ ދަނޑަކަށް އެއްލާލާފައެވެ. އެ ކުއްޖާ ފެނިފައި ވަނީ އިއްޔެ އިރުއޮއްސުނު ވަގުތުގައެވެ.\nފުލުހުން ބުނީ، ބެލެވޭގޮތުގައި، އެ ކުއްޖާ މަރާލާފައި ވަނީ ކަރުގައި ހިފައިގެންނެވެ.\nފުލުހުން ބުނީ، އެ ކުއްޖާ ގެއްލިގެން އެކަން ފުލުހުންނަށް ރިޕޯޓް ކުރުމުން، ފުލުހުން އެ ކުއްޖާ ހޯދުމުގެ މަސައްކަތް ފެށި ކަމަށެވެ. އަދި އެ މަސައްކަތް ކުރަމުން ދަނިކޮށް އެ ކުއްޖާ އެ ދަނޑު ތެރެއިން ފެނުނުއިރުވެސް، މަރުވެފައިވާކަމަށް ފުލުހުން ބުންޏެވެ.\nއެ ކުއްޖާގެ އާއިލާއިން ބުނީ، އެ ކުއްޖާ ދިޔައީ އޭނާގެ ބައްޕަގެ މެންދުރުގެ ކެއުން ބަލާ ކަމަށާއި، އެ ދިޔަ ގޮތަށް އެ ކުއްޖާ ގެއްލުނު ކަމަށެވެ.\nއެ ކުއްޖާގެ ހަށިގަނޑުގެ ޕޯސްޓްމޯޓަމް ހަދަން މިހާރު ވަނީ ފޮނުވާފައެވެ. އެ ކުއްޖާގެ މަރާއި ގުޅިގެން މިހާތަނަށް މީހަކު ހައްޔަރުކޮށްފައެއް ނުވެެއެވެ.\nއިންޑިއާއަކީ ރޭޕްގެ މައްސަލަތައް އެންމެ ގިނަ އެއް ގައުމެކެވެ. މީގެ ކުރިންވެސް ކުޑަކުދިން ރޭޕްކުރުމަށްފަހު މަރާލި އެތައް މައްސަލައެއް ވަނީ ފެންމަތިވެފައެވެ.\nއޮކްޓޯބަރ 8, 2019 19:35\nމޯދީ ކަލޭ ބޭކާރު ލާރި ހަރަދުކޮށް އެހެންތަންތަނަށް ހަންފަތުރަންނޫޅެ، އަމިއްލަ ގައުމުގެ ކުޑަ އަންހެން ކުދިންނަށް ރައްކާތެރިކަން ހޯދަދިނިއްޔާ މާތާހިރުވާނެ. ވެރިކަމުގަ ލަދެއް ހަޔާތެއްވެސްނެތި، ރައްޔިތުންނަށް ރައްކާތެރިކަމެއްނެތި އުޅޭއިރު މިކަލޭގެ މިވަރުގެ މީހެއްނެތި ގައްޑާވެފަ އެއުޅެނީ. ނުވާއިރު އިސްތިއުފާ ދީފަގިސް ގޭގަ އޮތިއްޔާ މާތާހިރުވާނެ.\nއޮކްޓޯބަރ 8, 2019 19:56\nރޭޕިސްތާނުގެ މިީހުންނަށް ކުޑަ ކުއްޖެއް ދަރިއެއް ބަކަރިއެއް ކުކުޅެއްޔިސް ރޭޕްކުރަން އޯކޭ އަސްލު އަދިރި ދައުލަތަކިީ ހައްދު ފަހަނައެޅުމަކިީވެސް އެއީ ގެރި މޯދީއަށް ނިޝާނު އިއްޒަތްދީނުގެ ލަގަބު ދިނީމަ ހުތުރުދޯ އިންޑިއާގެ މުސްލިމް އަންހެނުންގެ އަބުރު ކަތިލުމުގެ މޭސްތިޔާއަށް ދޮންބަންޑަާރައިން ފަދަ އޯގާތެރި ރަސްކަލެއްގެ ޝަރަފް ދިނުމަކީ ކޮށްގެންނުވާނެކަމެއް


Dha'nduverikan kuran ithuru fas rah dhookuranee - One Online\n15 އޮކްޓޫބަރު 2021: ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ކަނޑޫދޫގެ މިރުސް ދަނޑެއް ބައްލަވައިލައްވަނީ ---- ފޮޓޯ: ރައީސް އޮފީސް\nދަނޑުވެރިކަން ކުރަން އިތުރު ފަސް ރަށެއް މިއަހަރު ދޫކުރަން ނިންމާފައިވާ ކަމަށް ދަނޑުވެރިކަމާބެހޭ ވަޒީރު ޑރ. ހުސެއިން ރަޝީދު ހަސަން ވިދާޅުވެއްޖެ އެވެ.\nރާއްޖޭގެ ދަނޑުވެރިންގެ ދުވަހާއި ދުނިޔޭގެ ކާބޯތަކެތީގެ ދުވަސް ފާހަގަކުރުމަށް ތ. ކަނޑޫގައި ރޭ ބޭއްވި ޖަލްސާގައި ވާހަކަ ދައްކަވަމުން މިނިސްޓަރު ޑރ. ހުސެއިން ވިދާޅުވީ ދަނޑުވެރިންގެ ދުވަހާ ގުޅިގެން ބޭއްވި ދަނޑުވެރިކަމުގެ ފޯރަމްގައި ދަނޑުވެރިންގެ އެންމެ ބޮޑު އެއް ކަންބޮޑުވުމަކީ ދަނޑުވެރިކަން ކުރަން ބޭނުންވާ ބިމުގެ ދަތިކަން ކަމަށެވެ.\nމިނިސްޓަރު ވިދާޅުވީ، ރާއްޖެއަކީ ބިން ކުޑަ ގައުމެއް ކަމަށާއި އެހެންކަމުން ރާއްޖޭގައި މީހުން ދިރިއުޅޭ ރަށްރަށުން ދަނޑުވެރިކަމަށް ބިން ދޫކުރާއިރު، ބިން އިސްރާފު ނުވާނެ ގޮތަށް ބިން ދޫކުރުމަކީ މުހިންމު ކަމެއް ކަމަށެވެ.\nރާއްޖޭގައި އެއްވެސް ބޭނުމެއް ނުކުރާ އެތައް ފަޅުރަށެއް އޮތްކަން ފާހަގަކުރައްވައި މިނިސްޓަރު ވިދާޅުވީ، އޭގެން ބައެއް ރަށްތައް ދަނޑުވެރިންނަށް ދޫކޮށްލަން ނިންމާފައިވާ ކަމަށާއި އެގޮތުން މިއަހަރުވެސް އިތުރު ފަސް ރަށެއް ދަނޑުވެރިކަން ކުރުމަށް ދޫކުރަން ނިންމާފައިވާ ކަމަށެވެ.\n"އަޅުގަނޑުމެންގެ އަމާޒަކީ، ދަނޑުވެރިކަމަށް ބައެއް ފަޅުރަށްތައް ހާއްސަކުރުން. އެގޮތުން މިމަހުގެ ތެރޭގައިވެސް އިތުރު ފަސް ރަށް އަޅުގަނޑުމެން ދަނޑުވެރިންނަށް ދޫކޮށްލާނަން." މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ، ބިން ލިބޭ ފަރާތްތަކަށް ފަސޭހައިން އިންވެސްޓްމެންޓް ފައިސާ ލިބޭނެ އިންތިޒާމުތައް ހަމަޖައްސައިދެއްވާނެ ކަމަށެވެ.\nމިނިސްޓަރު ހުސެއިން އިތުރަށް ވިދާޅުވީ، ރާއްޖޭގެ ބިމުގެ ނިސްބަތް ކުޑަ އިރު، ދަނޑުވެރިކަން ކުރަން ލިބޭ ބިމުގެ ބޭނުން އެންމެ ރަނގަޅުގޮތުގައި ހިފުމަށް ޒަމާނީ ޓެކްނޮލޮޖީގެ ބޭނުން ހިފުން މުހިންމު ކަމަށެވެ.\nގުޅޭ ޓެގު ދަނޑުވެރިކަން ތ. ކަނޑޫދޫ ޑރ. ހުސެއިން ރަޝީދު ހަސަން، ފިޝަރީޒް އެންޑް އެގްރިކަލްޗާ މިނިސްޓަރު ދަނޑުވެރިކަން ދަނޑުވެރިން\nރައީސް ޔާމީން, ސިފައިންނަށް: އަންހެނުންތަކެއް ފަހައި ދުވުމަކީ ލަދުވެތި ކަމެއް!


vnews - Pari aai Parmanu alhuvaanee eh dhuvahehgga\n"ޕަރީ" އާއި "ޕްރަމާނޫ" އަޅުވާނީ އެއް ދުވަހެއްގައި\nޕްރަމާނޫ އާއި ޕަރީގެ ޕޯސްޓަރެއް\nއިންޑިއާގެ މަސްލަހަތު ގެއްލި މުޒާހަރާތަކާއި ހަމަނުޖެހުންތައް އިތުރުވި "ޕަދްމާވަތް"ގެ ސަބަބުން ބޮލީވުޑްގައި ފިލްމުތައް އަޅުވާ ތާރީހުތަކަށް ވަނީ ވަރަށް ބޮޑަށް ބަދަލު ގެންނަން ޖެހިފަ އެވެ.\nޕަދްމަވާތީ އަޅުވަން އޮތް ތާރީހުގައި އެ ފިލްމު ނޭޅުވުމުގެ ސަބަބުން އެ ފިލްމަށް ޖަގަ ދޭން ހަދައިގެން އެހެން ފިލްމުތައް އަޅުވާ ތާރީހުތައް މިހާރު މިވަނީ ފަހަތަށް ޖައްސާލަން މަޖުބޫރުވެފަ އެވެ.\nމިހެން ހެދުމުގެ ސަބަބުން އެއް ދުވަހެއްގައި ދެ ފިލްމު އަޅުވަން ޖެހި ފައްތަރުވާ މައްސަލައިގައި ބައެއް ޕްރޮޑިއުސަރުން ތިބީ ހިތްހަމަނުޖެހިފަ އެވެ.\nކުރިން އޮތީ މިމަހުގެ 25 ގައި އަޅުވަން ހަމަޖެހުނު އަކްޝޭ ކުމާރްގެ "ޕެޑްމޭން" އާއި "އައިޔާރީ" ފައްތަރުވާ ގޮތަށެވެ. ފަހުން މި ދެފިލްމު އެޅުވުން މަޑު ޖައްސާލީ ސަންޖޭ ލީލާ ބަންސާލީގެ "ޕަދްމާވަތް" އަށް ފުރުސަތު ދިނުމަށެވެ.\nމިހާރު ފައްތަރުވާ ދެ ފިލްމަކީ ޖޯން އަބްރަހަމްގެ "ޕްރަމާނޫ" އާއި އަނުޝްކާ ޝަރްމާގެ "ޕަރީ" އެވެ. މި ދެ ފިލްމުވެސް އެޅުވުމަށް ހަމަޖެހިފައިވަނީ މާޗް މަހުގެ ދެވަނަ ދުވަހު އެވެ.\nމި ދެ ފިލްމުވެސް ކޯ ޕްރޮޑިއުސް ކޮށްފައިވަނީ ޕްރޭނާ އަރޯރާ އެވެ. އޭނާ ބުނީ މި ހުރިހާ މައްސަލަތަކެއް ދިމާވީ ޕަދްމާވަތްގެ ސަބަބުން ކަމަށެވެ.\nހުރިހާ ފިލްމުތަކަށްވެސް އިހްތިރާމް ކުރަން ޖެހޭ ކަމަށާއި، އޭނާގެ ދެ ފިލްމު އެއް ދުވަހެއްގައި ނެރެން ނިންމާފައިވާތީ އެކަމާ ހިތްހަމަނުޖެހޭ ކަމަށްވެސް ޕްރޭނާ ބުންޏެވެ. އަދި މި ދެފިލްމަކީ މުޅިން ތަފާތު ދެ ވައްތަރެއްގެ ދެ ފިލްމު ކަމަށާއި، މި ދެ ފިލްމަކީވެސް އާންމުންގެ ތަރުހީބު ލިބޭ ވަރުގެ ބުރަދަނެއް ހުރި ދެ ފިލްމަށް ވާނެ ކަމަށްވެސް ޕްރޭނާ ބުންޏެވެ.\nމުހިއްމީ ފިލްމު ޕްރޮޑިއުސް ކުރާ މީހާ ނޫން ކަމަށާއި، މުހިއްމީ އޯޑިއަންސާ ހަމައަށް ފިލްމު ގެނެސްދިނުން ކަން ފާހަގަކުރަމުން އޭނާ ބުނީ އަނުޝްކާގެ ފިލްމަކީ ބިރުވެރި ފިލްމެއް ކަމަށާއި، ޖޯން އަބްރަހަމްގެ ފިލްމަކީ ތާރީހީ ހާދިސާއެއް ދައްކުވައިދޭ ފިލްމެއް ކަމަށެވެ.\nރޫހާނީ ކަންތައްގަނޑެއް ހިމެނޭ "ޕަރީ"ގައި ބިރުވެރި މަންޒަރުތައް ހިމެނިފައިވާއިރު "ޕްރަމާނޫ" އަކީ ޕޯކްރަންގައި ކުރި ނިއުކްލިއާ ޓެސްޓްތަކެއް ދައްކުވައިދޭ އިންޑިއާގެ ތާރީހީ ހަގީގަތްތަކެއްގެ މައްޗަށް ތައްޔާރުކޮށްފައިވާ ފިލްމެކެވެ.\nމި ދެ ފިލްމުވެސް މާޗް މަހު ސިނަމާތަކަށް ދޫކޮށްލާއިރު، މާޗް މަހަށް ތާވަލު ކުރެވިފައިވާ އެހެން ފިލްމުތަކުގެ ތެރޭގައި "ހޭޓް ސްޓޯރީ 4" އާއީ ސޮނާކްޝީ ސިންހާގެ "ހެޕީ ބާގް ޖަޔެގީ ރިޓާންސް" ހިމެނެ އެވެ.


vnews - Mihaaru Awards: VAM Cup in vaadhakuraa kulhuntherin hovaifi\nވީއޭއެމް ކަޕުން ވާދަކުރާ ކުޅުންތެރިން -- މިހާރު\nމިހާރު އެވޯޑްސް ގައި ހޮވާ އަހަރުގެ އެންމެ މޮޅު އަންހެން ވޮލީބޯޅަ ކުޅުންތެރިޔާ އާއި ޒުވާން ކުޅުންތެރިޔާ އަށް ވޮލީބޯލް އެސޯސިއޭޝަން ކަޕުން ވާދަކުރާ ކުޅުންތެރިން ހޮވައިފި އެވެ.\nއެސޯސިއޭޝަން ކަޕުން އެންމެ މޮޅު އަންހެން ވޮލީބޯޅަ ކުޅުންތެރިޔާ އަށް ވާދަކުރަނީ ޗެމްޕިއަން ކްލަަބު ވެމްކޯގެ އައިޝަތު މާޖިދާ އާއި އައިމިނަތު އަރީޝާ އާއި ރަނަރަޕް ޕޮލިސް ކްލަބުގެ ހައްވާ ރާޝިދާ (ހައްވަ) އާއި ޝަހާ ޝާމިން އަދި ތިންވަނަ އަށް ދިޔަ ލޮރެންޒޯ ސްޕޯޓްސް ކްލަބުގެ ޖޫޒާން ޒަރީރް އެވެ.\nއެސޯސިއޭޝަން ކަޕުން އެންމެ މޮޅު ޒުވާން އަންހެން ވޮލީބޯޅަ ކުޅުންތެރިޔާގެ އެވޯޑަށް އެސޯސިއޭޝަން ކަޕުން ވާދަކުރަނީ ޕޮލިހުގެ ޝަހާ އާއި ވެމްކޯގެ ޝާނިޔާ އަހުމަދާއި ޝަމްހާ ރިޔާޒުގެ އިތުރުން ލޮރެންޒޯގެ އައިމިނަތު އަފާފް ނާޒިމް އަދި އައިމިނަތު ރުދައިނާ އެވެ.\nވޮލީބޯޅައިގެ މި ދެ އެވޯޑުގެ އިތުރުން ފިރިހެން އެންމެ މޮޅު ތިން ކުޅުންތެރިންނާއި އެންމެ މޮޅު ޒުވާން ކުޅުންތެރިޔާ ވެސް މިހާރު އެވޯޑްސްގައި ހޮވާނެ އެވެ. އަދި ފުޓްބޯޅައިގެ އެންމެ މޮޅު ތިން ކުޅުންތެރިންނާއި އެންމެ ގިނަ ލަނޑު ޖަހާ ކުޅުންތެރިޔާއަށް ރަން ބޫޓު ދޭނެ އެވެ. މީގެ އިތުރުން ޓޭބަލް ޓެނިސް، އެތުލެޓިކްސް، ބެޑްމިންޓަން އަދި ސްވިމިން އެއްކޮށްލައިގެން ދެ ޖިންސުން އެންމެ މޮޅު ތިން ކުޅުންތެރިންނާއި އެންމެ މޮޅު ޒުވާން ކުޅުންތެރިޔާ ވެސް ހޮވާނެ އެވެ.\nމީގެ އިތުރުން ބައިނަލްއަގްވާމީ މައިދާނުގައި ކާމިޔާބީ ހޯދާ ދިވެހި ކުޅުންތެރިންގެ އަގުވަޒަންކުރުމުގެ އެވޯޑަކާއި ކުޅިވަރަށް ދިގު މުއްދަތަކަށް ހިދުމަތް ކުރައްވާފައިވާ ފަރާތްތަކަށް ވެސް ހާއްސަ އެވޯޑެއް ދޭނެއެވެ. އެ އިނާމް ޚާއްސަކުރަނީ ދިވެހި ކުޅިވަރަށް ބައި ގަރުނެއްހާ ދުވަހު ޚިދުމަތްކުރެއްވި މަރްހޫމް މުހައްމަދު ޒާހިރު ނަސީރުގެ ހަނދާނާއި ޝަރަފަށެވެ.\nއެވޯޑްސްގެ މެއިން ސްޕޮންސަރުންނަކީ އުރީދޫ މޯލްޑިވްސް އާއި އެލައިޑް އިންޝުއަރެންސްއެވެ. އެޑްވަޓައިޒިން ޕާޓްނަރަކީ ތިންކް އެސޯސިއޭޓެވެ. އަދި މީޑިއާ ޕާޓްރަނަކީ ވީޓީވީއެވެ. އެސޯސިއޭޓް ސްޕޮންސަރުންނަކީ ރެއިންބޯ އެންޓަޕްރައިސަސް އާއި ބީއެޗްއެމް ޓްރޭޑާސް އާއި ވެލިގާ ހާޑްވެއާ އާއި ސޮނީ ސްޕޯޓްސް އާއި ޓޯޓަލް ފިޓްނަސް ގްރޫޕާއި ޕްރިންޓްލެބެވެ.


ރަސޫލް (ޞޢވ) ގެ ޙަދީޘްފުޅެއްގެ މަފްހޫމްގައިވެއެވެ. "ތިއަބައިމީހުންގެ ތެރެއިން އެއްވެސް މީހަކު ރޯދައަށްހުރެ ހަޑިހުތުރު ބަސްތައް ނުބުނާށެވެ! އަދި އަޑުގަދަކޮށްވެސް ނުހަދާށެވެ! އަދި މީހަކު ތިބާއަށް ބަދު ބަސް ބުނެފިނަމަ ނުވަތަ ތިބާ އާއި އަރައިރުން ވެއްޖެ ނަމަ ތިބާ ބުނާށެވެ! ތިމަންނަ މިހުރީ ރޯދައަށެވެ!"\nލޮބުވެތި އަޚުންނާއި އުޚުތުންނޭވެ! މިނަބަވީ އިރުޝާދުގައި ބަޔާންވެގެން މިވަނީ ރަމަޟާންމަހުގެ ދުވަސްތަކާއި ރޭތައް ފާއިއތުވެގެންދާއިރު ކޮންމެހެން ލިބިގަންނަން ޖެހޭ ނަބަވީ އިރުޝާދެކެވެ. އެއީ ރޯދައަށް ތިބެގެން ބަދުބަސް ނުބުނުމާ އަޑުގަދަ ނުކުރުމާ ދެބަސް ނުވުމާއި އަރައިރުން ނުވުމެވެ. އަދި މީހަކު އެފަދަ ކަމެއް ކުރިނަމަވެސް ރަސޫލް (ޞޢވ) އުންމަތަށް އިރުޝާދު ދެއްވަވާފައި މިވަނީ ތިމާ މިހުރީ ރޯދައަށް ކަމަށް ބުނުމަށެވެ.\nއެއީ ރޯދައިން ލިބެން އޮތް ސަވާބާއި ދަރުމަ އުނިވެގެންދިއަ ނުދިނުމަށެވެ. "ކާކުތޯނ އަޅުގަނޑުމެންގެ ތެރެއިން އެދޭނީ އެމީހަކަށް 1 މިލިއަން ލިބެން އޮއްވާ 1 މިލިއަނުގެ ބަދަލުގަ 100 ލިބެން؟" މިތަނުގައިވެސް މިއަންނަނީ ހަމަ އެމިސާލެވެ. އެއީ ރޯދައިގެ ސަވާބާއި ދަރުމަ ﷲ ތަޢާލާ ފިޔަވައި އެހެން އެއްވެސް ފަރާތަކަށް ނުއެނގޭނެތީއެވެ.\nމިއިން އެއްވެސް ކަމެއް ނުކުރަން ރަސޫލް (ޞޢވ) އިރުޝާދު ދެއްވަވާފައި އެވަނީ އެކަންކަން ކުރުމުން ރޯދަހިފުމުން ﷲ ތައާލާ ދެއްވަވާ ޘވާބާއި ދަރުމައިން އުނިވެގެންދާތީއެވެ! ﷲ ތައާލާ އަޅުގަނޑުމެން އެންމެންގެ ރޯދަވެސް ރައްކައުތެރިކުރައްވަވައި މިގޮތަށް ޢަމަލުކުރުމުގެ ތައުފީޤް ދެއްވަވާށި! އާމީން\n- ފަޟީލަތުއްޝައިޚް އިލްޔާސް ޙުސައިން މިއަދުނޫހަށް ދެއްވި ޚާއްޞަ ދަރުސަކުން


Cigarette buin huttaalaa meehunnah bicycle eh dhey programeh | Mihaaru\n"ކުއިޓް. ރައިޑް. ލިވް ހެލްތީ" ޕްރޮގްރާމް އިފްތިތާހުކުރުމުގެ ރަސްމިއްޔާތުގައި ބައިވެރިވި ބައެއް މީހުން -- ފޮޓޯ: މިހާރު\nސިނގިރޭޓު ބުއިން ހުއްޓާލާ މީހުންނަށް ބައިސްކަލެއް ދޭ ޕްރޮގްރާމެއް ފަށައިފި\n31 މެއި 2019 - 20:36 29 comments\nދުނިޔޭގެ ދުންފަތުގެ އިސްތިއުމާލުނުކުރާ ދުވަހާ ގުޅިގެން ފެށި މި ޕްރޮގްރާމް އިފްތިތާހުކޮށްދެއްވީ އެންވަޔަރަމެންޓް މިނިސްޓަރު ޑރ. ހުސެއިން ރަޝީދު ހަސަނެވެ.\nމި ޕްރޮގްރާމުގެ ދަށުން ދޭ ފުރަތަމަ ބައިސްކަލް ހަވާލުކުރީ ސިނގިރޭޓް ބުއިން ހުއްޓާލާފައިވާ އަހްމަދު ރަޝީދަށް ބޮޑުބޭބެ ކިޔާ 12 އަހަރުގެ އަހުމަދު ފަޒީލަށެވެ. އަހްމަދު ރަޝީދު ސިނގިރޭޓް ބުއިން ހުއްޓާލިތާ މިހާރު ހަތަރު މަސް ވެއްޖެ އެވެ.\nސިނގިރޭޓް ބުއިމުން އެ މީހަކާއި ވަށައިގެން އުޅޭ މީހުންނަށް ގެއްލުންވުމުގެ އިތުރުން ތިމާވެއްޓަށް ވެސް ބޮޑެތި ގެއްލުންތަކެއް ވާކަން މިނިސްޓަރު ފާހަގަކުރެއްވި އެވެ. އަދި މިހާ ގެއްލުން ހުރި ކަމަކުން ދުރަށް ދިއުމަކީ މުހިއްމު ކަމެއް ކަމަށް ވެސް މިނިސްޓަރު ވިދާޅުވި އެވެ.\n"ކުއިޓް. ރައިޑް. ލިވް ހެލްތީ" ގެ ނަމުގައި ފެށި މި ޕްރޮގްރާމުގެ ދަށުން ބައިސްކަލެއް ލިބޭނީ ސިނގިރޭޓް ބުއިން ހުއްޓާލަން އެހީތެރިވާ ސިސޭޝަން ކްލިނިކްތަކުގައި ރަޖިސްޓްރީވެފައިވާ މީހުންނަށެވެ. ސިނގިރޭޓް ބުއިން ހުއްޓާލާތާ ތިން މަސް ފަހުން އެ މީހެއްގެ ތިމާގެ ކުއްޖަކަށް ބައިސްކަލެއް ހަވާލުކުރާނެ އެވެ. ނަމަވެސް އެ ބައިސްކަލެއް މިލްކް ވާނީ އެ މީހަކު ސިނގިރޭޓް ބުއިން ހުއްޓާލާތާ އަހަރެއް ވުމުންނެވެ.\nކެންސާ ސޮސައިޓީގެ ޕްރޮގްރާމް ޑިރެކްޓާ އިބްރާހިމް ހާއިލް "މިހާރު" އަށް ވިދާޅުވީ ސިސޭޝަން ކްލިނިކް މެދުވެރިކޮށް ކާމިޔާބުކަމާ އެކީ ސިނގިރޭޓް ބުއިން ހުއްޓާލާ ކޮންމެ މީހެއްގެ ތިމާގެ ކުއްޖަކަށް ބައިސްކަލެއް ދޭން ނިންމާފައިވާ ކަމަށެވެ. އަދި އެތަނުން މި ޕްރޮގްރާމް ކުރިއަށް ގެންދަން ވިސްނާ ކަމަށް ވެސް ވިދާޅުވި އެވެ.\nއައިޖީއެމްއެޗްގައި ހުންނަ ކްލިނިކް ހެނދުނު 9:00 މެންދުރު 3:00 އަށް ހުޅުވާފައި ހުންނަ އިރު، ދަމަނަވެށިން މި ހިދުމަތްތައް ލިބޭނީ ހެނދުނު 8:00 އިން މެންދުރު 1:30 އާ ހަމައަށެވެ. އޭޑީކޭގައި ހުންނަ ސިސޭޝަން ކްލިނިކްގެ ހިދުމަތް ލިބޭނީ ހޮނިހިރު ދުވަހުގެ ހެނދުނު 10:00 އިން މެންދުރު 1:00 އާ ހަމަައަށެވެ.\nއިތުރު ލިޔުންތައް ދުންފަތުގެ އިސްތިއުމާލުކުރުން ދުންފަތް މިނިސްޓަރު ޑރ. ހުސެއިން ރަޝީދު ހަސަން


Mi Photo In Anhenaku Fenna Meehunge Loa Varah Ali! - Vaguthu\nމި ފޮޓޯ އިން އަންހެނަކު ފެންނަ މީހުންގެ ލޯ ވަރަށް އަލި!\nލޮލަކީ އަހަރެމެން އިންސާނުންގެ އެންމެ މުހިއްމު އެއް ގުނަވަނެވެ. ލޮލާއި ނުލައި މި ދުނިޔެ މަތީގައި އުޅުމަކީ ވަރަށް އުނދަގޫ ކަމަކަށް ވާއިރު، ލޮލުގެ ފެނުން ނުގެއްލި، އެހެނަސް ލޮލުގެ ފެނުން ވަރަށް ދަށް މީހުން ތިބެއެވެ. ތިބާގެ ލޮލުގެ ފެނުން ރަނގަޅު ތޯ ބެލުމަށް މިއީ ރަނގަޅު ފުރުސަތެކެވެ.\nތިޔަ ފެންނަ ފޮޓޯ އަކީ މީގެ އަހަރުތަކެއް ކުރިން ޖަރުމަނުގެ އާޓިސްޓެސް ކަމުގައިވާ ޖާގް ޑަސްޓާވާލްޑް ކުރަހައި ފެން ކުލަ ޖައްސާފައިވާ ކުރެހުމެކެވެ. މީހުންގެ ސޫރަ އާއި ހަށިގަނޑު ކުރެހުމަށް މަޝްހޫރު ވެފައިވާ މި އާޓިސްޓް މިފަދަ މަންޒަރެއް ކުރެހުމުން ގިނަ ބަޔަކަށް މީގެ ފަހަތުގައި ފޮރުވިފައިވާ ސިއްރެއް ނޭނގުނެވެ.\nނަމަވެސް، ކުރެހުންތަކަށް ލޯބި ކުރާ ފަރާތެއް ނަމަ ކުރެހުމެއް ފެނުމުން އޭގެން މާނަ އެއް ދޭހަ ވަންދެއް އެ ފޮޓޯ އަކަށް ބަލާނެއެވެ. މި ފޮޓޯ އިން އަންހެނަކު ފެންނަ ނަމަ، ތިބާގެ ލޮލުގެ ފެނުން އަލި ވެފައި ކުރެހުންތަކުން ދޭހެ ކުރަން އެނގޭކަންވެސް ހާމަވީއެވެ.\nބައެއް މީހުންނަށް އެ އަންހެނާ ނުފެނުމަކީ އެކަށީގެންވާ ކަމެއް ކަމުން ބުނެލާނަމެވެ. ކުރެހުމުގެ ކަނާތް ފަޅީގައި ހުރި ގަހުގައި ލެގި ލައިގެން ބިންމަތީގައި ހުރި ފަތްތަކުން ފައި ފޮރުވާލައިގެން އެ އިނީ އެ ރީތި އަންހެން މީހާއެވެ. މިވަރުންވެސް އެ އަންހެން މީހާ ނުފެންނަ ނަމަ، ލޮލުގެ ޑޮކްޓަރަކަށް ދައްކާލުން ބުއްދިވެރި ވާނެކަން ޔަގީނެވެ.\nމާޗް 7, 2018 22:33\nގަހުގެ ބުޑުގައި ލެގިލައިގެން\nމާޗް 8, 2018 23:21\nމަށަށް ފެނިއްޖެ ބައިބަސްތާ ގޮދަން ގަސްބުޑަށް އޮއްސާލާފަ އޮއްވައި\nމާޗް 7, 2018 22:34\nހަަހަ. ފެނިއްޖެ ތިކިޔާ ކުއްޖަ. އެކަމަކު އަޅުގަނޑަކީ އަބަދު އައިނު އަޅައިގެން އުޅޭ ކުއްޖެއް\nމާޗް 7, 2018 22:36\nޢެބަ ފެނޭ ފިރިހެނެއް ވެސް\nމާޗް 7, 2018 22:50\nމަށަށް ފެނޭ އަންހެނެއް އިށީދެއިންދާ\nމާޗް 7, 2018 22:56\nއަންހެންމީހާ ފެނުނީ އާޓިކަލް ކިޔައިލުމުންނެވެ. އޭގެ ކުރީގައި2މިނިޓްވަންދެން ވިސްނި އިރުގައިވެސް އެ ރީތި ސޫރައިގައި އަޅައެއް ނުގަތެވެ.\nމާޗް 7, 2018 23:00\nމީހާފެންނަންހުރީ ގަސް ބުޑުގަ.\nމާޗް 7, 2018 23:01\nފެނިއްޖެ އެކަމު ކަޑައޭ.ނިވާނުވެހުރީ...\nމާޗް 8, 2018 01:33\nމާޗް 7, 2018 23:30\nގަސް ބުޑްގައި އެއިނީ އިށީންދެގެން\nމާޗް 7, 2018 23:42\nގަސް ފަހަތުގަ.. ޑަޔާނާ ވައްތަރު\nމާޗް 7, 2018 23:50\nފެނޭ ތިން އަންހެނުން. 11 ގަސް. 814 ފަތް. ދެން ކޯއްޗެއް؟\nމާޗް 7, 2018 23:58\nއޭ ކަޑައޭ.. މަށަށް އެބަފެނޭ ރައީސް މައުމޫން ވެސް... ...\nމާޗް 8, 2018 00:07\nގަސްބުޑުގައި އެބައިން އަންހެނެއް\nމާޗް 8, 2018 01:32\nގަހުގާ ލެނގިލައިގެން ހުރީތަ އިނީތަ\nމާޗް 8, 2018 02:13\nކަނައަތްފަރާތު ފާރުގައި، ފޮތެއް ހިފައިގެން ހުރި ފިރިހެން ކުއްޖާ ފާހަގަ އެއްނުވި ދޯ؟\nމާޗް 8, 2018 05:49\nގަހުގަ ލެނގިލަިގެން އޭނީ\nމާޗް 8, 2018 07:16\nމާޗް 8, 2018 07:36\nތި އަންހެނާ ފެންނަން ޖެހޭނެ އެހާ ލޯ އަލިނުވިޔަސް\nމާޗް 8, 2018 07:52\nމާޗް 8, 2018 08:21\nއެއީ ޖިންނިއެއް އެހެންވެ އޭނީ ބަރަހަނާކޮށް\nމާޗް 8, 2018 08:27\nފެނިއްޖެ ލިއުން ނުކިޔަނީސް\nމާޗް 8, 2018 09:02\nކިތަންމެ ލޯ އަނދިރިޔަސް އަންހެނެއް ވެއްޖިއްޔާ ފެނޭ މަށަށް\nމާޗް 8, 2018 09:32\nތި ހީކުރިވަރަށްވުރެ މަގޭ ލޯ މާ ތޫނު. މަށަށް އެބަފެނޭ 10 އަންހެނުން.\nމި ކުރެހުމުން އިތުރު އެހެން މީހަކު ސިފަ ވާކަން މި ލިޔުން ލިޔުނު މީހާ އަށް ވަހުމު ވޭބާ...؟ ނުވާ ނަމަ ލޮލުގެ ޑޮކްޓަރ އަކަށް ދައްކާލުން ބުއްދިވެރި.\nމާޗް 8, 2018 10:02\n.+މަގޭ އައިނުގެ ނަަމްބަރަކީ -3 ، އައިނު ނާޅާ މަގުގެ އަނެއްފަރާތުގަ ހުންނަ މީހާގެ މޫނު ސާފުކޮށް ނުފެނޭ. މަޝްހޫރު ލޮލުގެ ޑޮކްޓާރު ޖުނައިދު ވިދާޅުވީ އަބަދުވެސް އައިނު އަޅައިގެން އުޅުމަށް. އެކަމަކު ވަގުތު ނޫހުން ތިހެދި ޓެސްޓުން ބާރަބުރު އެބަހީ ފޮޓާއަށް ބާލައިގެން މިނެޓެއްނުވަނިސް ތިޔަބުނާ ކަނބުލެގެ ފެނިއްޖެ. ވަރަށް ސަލާމް\nމާޗް 8, 2018 11:07\nމިފޮޓޯގަ އޮތީ ހުސް އަންހެނުން.. ??\nމާޗް 8, 2018 11:09\nޔާމީނުކިޔާ މީހަކު ފެންނަނާ...ހެހެ\nމާޗް 8, 2018 11:33\nމިލިޔުންކޮޅު ޖެހި މީހާއަށް މިފޮޓޯގެ ވައަތް ފަރާތުން ކަޅުކުލައި ބަކައްޓެއް އެބަ ފެނޭތަ؟\nމާޗް 8, 2018 19:53\nމާޗް 8, 2018 22:42\nމިއަކީ ލޮލުގެ އަލިކަން ބެލުމެއް ނޫނެއްނު....މީގެން އިނގޭނި ފޮޓޯގަ އިން އަންހެން ކުއްޖާ ފެންނަނި ކަލަރ ބްލައިންޑް ނޫންމީހުންނަށް ކަން...\nމާޗް 8, 2018 23:19\nމަށަށް ރަންނަމާރި އާއި އެދުރު އުމަރު މާފަތްކަލޭގެފާނާ، ނައިބު ތުއްތާއި ހުތް އަލިދީދީވެސް ފެނިއްޖެ.\nމާޗް 9, 2018 11:45\nޥަރައް އިބުރަތްތެރި ބަސްކޮޅެއް... އެއީހަމަ އަންހެނެއް...\nޖުލައި 5, 2019 19:39\nގަހުގަ ލެނގިލައިގެން ބޮޑީޕެއިންޓްކޮށްގެން އެއިނީ. މަހީކުރީ ސްނައިޕަރެއް ކަމަށް\nޖުލައި 5, 2019 21:56\nގަސްބުޑުގަައި އެއިނީ އަންހެންމީހާ\nޖުލައި 6, 2019 00:50\nތި ފޮޓޯ ކުރެހުމުގެ ކުރިން މަށައް ތި އަންހެން ކުއްޖާ ފެނިޖެ\nނޮވެމްބަރު 2, 2019 22:17\nމަށަށް ހަ ތިބުނާ ރީތި ސޫރައެއް ނުފެނުން ?\nއެޕޮއިންޓްމެންޓް ހައްދާލައިފިން ލޮލުގެ ޑޮކްޓާރ އަށް ??